**Raportim mbi detyrimet e prapambetura të krijuar rishtaz, Maj – Gusht 2015**

Në zbatim të VKM-së nr.50, datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit”, si dhe në përgjigje të kërkesës së Ministrisë së Financave lidhur me informacionin mbi detyrimet të krijuara rishtazi për periudhën 1.05.2015 deri 31.08.2015, nga ministritë të marra në konstatohet:

*milion leke*

|  |  |  |  |  |  |  |  |
| --- | --- | --- | --- | --- | --- | --- | --- |
|  | **MINISTRIA** | **Totali detyrimeve 4 M I-2015** | **Detyrime të mbartura nga 4 m I -2015** | **Detyrime**  **4 mujori II 2015**  **(pa V.Gj)** | **Detyrime**  **4 mujori II 2015 (Vendime Gjyqesore)** | **Totali detyrimeve për 4 M II-te 2015** | **Totali detyrimeve Janar – Gusht 2015** |
|  | **TOTALI DETYRIMEVE RISHTAZI** | **a** | **b** | **c** | **d** | **e=c+d** | **h=b+e** |
| **733.7** | **165.6** | **768.4** | **168.4** | **936.8** | **1,102.4** |
| 1. | MINISTRIA E TRANSPORTIT | **384** | 118 | 622 | - | **622** | **740** |
| 2. | MINISTRIA E MBROJTJES | **-** | - | - | - | **-** | **-** |
| 3. | MINISTRIA E ARSIMIT DHE SPORTIT | **2.3** | - | - | 36 | **36** | **36** |
| 4. | MINISTRIA E DREJTESISE | **37** | 17 | - | 42.6 | **42.6** | **59.6** |
| 5. | MINISTRIA E SHENDETESISE | **-** | - | - | 11.5 | **11.5** | **11.5** |
| 6. | MINISTRIA E BRENDSHME | **33.5** | 8.6 | 9.4 | 1.1 | **10.5** | **19.1** |
| 7. | MINISTRIA E BUJQESISE | **6.2** | - | - | - | **-** | **-** |
| 8. | MINISTRIA E EKONOMISE | **-** |  |  | 63 | **63** | **63** |
| 9. | MINISTRIA MIREQENIES SOCIALE | **28** | 22 | - | 6.2 | **6.2** | **28.2** |
| 10. | MINISTRIA E FINANCAVE | **9.7** | - | - | - | **-** | **-** |
| 11. | D.P.TATIMEVE (rimbursim TVSH) | **233** | - | 137 | - | **137** | **137** |
|  | **Ministri të përfshira rishtazi në monitorim** |  |  |  |  |  |  |
| 12. | MINISTRIA E ZHVILLIMIT URBAN |  |  | - | 3.3 | **3.3** | **3.3** |
| 13. | MINISTRIA E KULTURËS |  |  | - | 2.6 | **2.6** | **2.6** |
| 14. | MINISTRIA E MJEDISIT |  |  | - | 2.1 | **2.1** | **2.1** |

Më poshtë jepet në mënyrë më të detajuar për çdo ministri vlera e këtyre detyrimeve, bazuar në informacionet zyrtare të ardhura.

1. **Ministria e Transportit dhe Infrastruktures** – deklaron lindjen e detyrimeve në vlerën rreth **622 milion lekë,** nga Autoriteti Rrugor Shqiptar dhe Drejtoria e Përgjithshme e Ujësjellës Kanalizime, të ndarë si më poshtë:

**Autoriteti Rrugor Shqiptar** (ARRSH), detyrime të krijuara rishtaz për:

* ***kontrata investimi (ndërtime, rikonstruksione) në vlerën 515.3 milion lekë***, janë kontrata shumëvjecare dhe buxhet i pamjaftueshëm për likujdimin e plotë të faturave, ndërkohë që kontraktorët vazhdojnë me avancimin e punimeve sipas grafikut të tyre.
* ***kontrata studime projektime dhe oponencë, në vlerën 51.5 milion lekë***, që kanë ardhur si pasojë e mos planifikimit të tyre në b.2015 nga ARRSH.
* ***Shpenzime korrente për mirëmbajtjen e rrugëve – në vlerën rreth 4.7 milion*** lekë nga Drejtoria Rajonale Mirëmbajtjes Rrugore Shkodër.

Siapas informacionit të Ministrisë së Transportit dhe Infrastrukturës, konstatohet se nga detyrimet e krijuara në 4 mujorin e I-re të vitit 2015 nga Autoriteti Rrugor Shqiptar, kanë mbetur akoma pa u paguar rreth **118 milion** lekë fatura të paraqitura duke u mbartur detyrimi në 4 mujorin e II-të 2015.

**Ujësjëllës Kanalizime**, detyrime të krijuara rishtaz në vlerën **54.6 milion** lekë dhe që ka të bëjë me pagesat të rimbursimit të TVSH dhe Kosto Lokale për projektet me financim të huaj.

1. **Ministria e Mbrojtjes** - raporton se nuk ka detyrime financiare të krijuar rishtazi për periudhën maj – gusht 2015.
2. **Ministria e Arsimit dhe Sportit** – deklaron lindjen e detyrimeve në vlerën **36 milion lekë,** që janë vendime gjyqësore të paraqitura në institucion në vitin 2015, të cilat do të trajtohen sipas Udhëzimit të Këshillit të Ministrave nr.1 datë 4.06.2014, duke u planifikuar për shlyerje me buxhetin e viti 2016.
3. **Ministria e Drejtesisë** – deklaron lindjen e detyrimeve në vlerën totale **42.6 milion** lekë, e ndarë sipas insitucioneve si më poshtë:

* **Agjensia e Kthimit dhe Kompesimit të Pronave** – **31 mi**lion lekë që ka të bëjë me detyrime për ekzekutimin e vendimeve gjyqësore nga të cilat rreth **9 milion** lekë duhet të ishin raportuar dhe shlyer në zbatim të VKM nr.405 datë 13.05.2015 (shlyerja e detyrimeve të prapambetura për vendime gjyqesore). Problemi kryesor në këtë Agjensi është fakti se vendimi i gjyqit vjen për ekzekutim nga përmbaruesi pa u plotësuar dokumentat sipas rregullave të financës.
* **Drejtorinë e Përgjithshme e Burgjeve** – **11.6 milion** lekë që ka të bëjë me detyrime për ekzekutimin e vendimeve gjyqësore që do të planifikohen në buxhetin e vitit 2016.

1. **Ministria e Shëndetësisë** - deklaron lindjen e detyrimeve në vlerën **11.5 milion lekë,** që janë vendime gjyqësore të paraqitura në institucion në vitin 2015, të cilat do të trajtohen sipas Udhëzimit të Këshillit të Ministrave nr.1 datë 4.06.2014, duke u planifikuar për shlyerje me buxhetin e viti 2016.
2. **Ministria e Punëve të Brendshme** – raporton se në total është krijuar një detyrim prej **10.5 milion** lekë, i cili ndahet si më poshtë:

**Policia e Shtetit:**

* **6.9 milion** lekë detyrime ndaj OSHEE**,** nga Komisariatete Policisë në disa rrethe si Bulqizë, Kavajë, Gjirokastër, Kukës.
* **2.2 milion** lekë detyrime ndaj Ujësjellës sh.a Tiranë**,**
* **0.3** **milion** lekë detyrime ndaj Postës Shqiptare sh.a, nga Komisariatete Policisë në disa rrethe si Përmet, Tepelenë, Kukës, Fier, Gjirokastër.
* **1.1 milion** lekë raportohen si detyrime për vendime gjyqësore (të v.2014 dhe të raportuara disa prej tyre edhe në v.2015), të Drejtorisë së Policisë Tiranë, cilat do të trajtohen sipas Udhëzimit të Këshillit të Ministrave nr.1 datë 4.06.2014 dhe do të planifikohen në buxhetin e vitit 2016

1. **Ministria e Bujqësisë –** raporton se nuk ka detyrimeve të krijuara rishtazi dhe raporton se detyrimet e krijuara në 4 mujorin e parë janë likujduar me fondet në kuadër të rishikimit të buxhetit të vitit 2015.
2. **Ministria e Zhvillimit Ekonomik, Turizmit, Tregtisë dhe Sipërmarrjes –** raporton një vlerë prej **63 milion** lekë të lindura si detyrime nga vendimet gjyqësore të formës së prerë të krijuara në v.2014 dhe v.2015. Këto detyrime raportohen në vlerën rreth **8.6 milion** lekë në Drejtorinë e Përgjithshme të Metrologjisë dhe në vlerën rreth **54.4 milion** lekë në Aparatin e Ministrisë. Këto detyrime duhet të trajtohen sipas Udhëzimit të Këshillit të Ministrave nr.1 datë 4.06.2014 dhe likujdimi i tyre ka filluar me buxhetin e v.2015 për vendime të raportuara që në vitin 2014 dhe së bashku me ato të raportuara në vitin 2015 do të planifikohen në buxhetin e vitit 2016.
3. **Ministria e Financave –** raporton se nuk ka të krijuar detyrime të reja për 4 mujorin e II të vitit 2015.
4. **Ministria e Mirëqënies Sociale** – raporton një vlerë prej **6.2 milion** lekë si detyrime për vendime gjyqësore të krijuara në v.2015. Këto detyrime duhet të trajtohen sipas Udhëzimit të Këshillit të Ministrave nr.1 datë 4.06.2014 dhe likujdimi i tyre ka filluar me buxhetin e v.2015 për vendime të raportuara që në vitin 2014 dhe së bashku me ato të raportuara në vitin 2015 do të planifikohen në buxhetin e vitit 2016**.**

**Ministritë e përfshira rishtazi në monitorim**

1. **Ministria e Zhvillimit Urban** – raporton një vlerë prej **3.3 milion** lekë të lindura si detyrime nga vendimet gjyqësore të formës së prerë të krijuara në v.2015. Këto detyrime duhet të trajtohen sipas Udhëzimit të Këshillit të Ministrave nr.1 datë 4.06.2014 dhe likujdimi i tyre do të fillojnë me shlyerjen n.q.s mbeten fonde në fund të v.2015 ose në të kundërt do të planifikohen në buxhetin e vitit 2016.
2. **Ministria e Kulturës -** raporton një vlerë prej **4.1 milion** lekë të lindura si detyrime nga vendimet gjyqësore të formës së prerë të krijuara në v.2015. Këto detyrime duhet të trajtohen sipas Udhëzimit të Këshillit të Ministrave nr.1 datë 4.06.2014 dhe likujdimi i tyre do të planifikohen në buxhetin e vitit 2016.
3. **Ministria e Mjedisit -** raporton një vlerë prej **2.1 milion** lekë të lindura si detyrime nga vendimet gjyqësore të formës së prerë të krijuara në v.2015. Këto detyrime duhet të trajtohen sipas Udhëzimit të Këshillit të Ministrave nr.1 datë 4.06.2014 dhe likujdimi i tyre do të planifikohen në buxhetin e vitit 2016
4. **Drejtoria e Përgjithshme të Tatimeve** në lidhje më detyrimet e krijuar rishtazi për rimbursimin e TVSH-së, raporton se për periudhën janar – prill 2015, është krijuar një detyrim rreth **137 milion** lekë, i cilika të bëjë me vonesa në rimbursimin e TVSH-së së kërkuar nga subjektet dhe që vijnë për arsye të procedurave të verifikimit/kontrollit nga administrata tatimore. Ndërkohë qe raportohet se detyrimet e lindura në 4 mujorin I-re janë shlyer.