**Informacion mbi detyrimet e prapambetura të krijuari rishtaz, Shtator – Dhjetor 2015 dhe Janar – Dhjetor 2015**

Në zbatim të VKM-së nr.50, datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit”, si dhe në përgjigje të shkresave të ardhura nga ministritë, ku kërkohet informacion lidhur me detyrimet e prapambetura të krijuara rishtazi për periudhën 01.09.2015 deri 31.12.2015 si dhe për periudhën 01.01.2015 deri 31.12.2015, detyrimet e krijuara rishtazi të ndarë sipas katërmujorëve përkatës, jepen në tabelën e mëposhtme:

***milion lekë***

|  |  |  |  |  |  |  |
| --- | --- | --- | --- | --- | --- | --- |
| **Nr.** | **MINISTRIA** | **Totali detyrimeve për**  **4 M I-2015** | **Totali detyrimeve për**  **4 M II-2015** | **Totali detyrimeve për**  **4 M III- 2015** | **Totali detyrimeve Janar – Dhjetor 2015** | **Totali detyrimeve Janar – Dhjetor 2015 vetëm V.GJ** |
|  | **TOTALI DETYRIMEVE RISHTAZI** | **733.7** | **936.8** | **358.3** | **1,413.2** | **319.5** |
| 1. | MINISTRIA E TRANSPORTIT | 384.0 | 622.0 | 86.4 | **950.0** | **38.0** |
| 2. | MINISTRIA E MBROJTJES | - | - | - | **-** | **-** |
| 3. | MINISTRIA E ARSIMIT DHE SPORTIT | 2.3 | 36.0 | 35.0 | **55.0** | **7.0** |
| 4. | MINISTRIA E DREJTESISE | 37.0 | 42.6 | 69.6 | **129.2** | **120.7** |
| 5. | MINISTRIA E SHENDETESISE | - | 11.5 | 4.8 | **16.3** | **16.3** |
| 6. | MINISTRIA E BRENDSHME | 33.5 | 10.5 | 10.2 | **10.2** | **3.0** |
| 7. | MINISTRIA E BUJQESISE | 6.2 | - | 65.6 | **65.6** | **3.6** |
| 8. | MINISTRIA E EKONOMISE | - | 63.0 | 48.4 | **48.4** | **48.4** |
| 9. | MINISTRIA MIREQENIES SOCIALE | 28.0 | 6.2 | 13.9 | **13.9** | **13.9** |
| 10. | MINISTRIA E FINANCAVE | 9.7 | - | - | **-** | **-** |
| 11. | D.P.TATIMEVE (rimbursim TVSH) | 233.0 | 137.0 | - | **56.0** | **-** |
| 12. | MINISTRIA E ZHVILLIMIT URBAN |  | 3.3 | - | **-** | **-** |
| 13. | MINISTRIA E KULTURËS |  | 2.6 | 1.0 | **1.0** | **1.0** |
| 14. | MINISTRIA E MJEDISIT |  | 2.1 | 19.8 | **64.0** | **64.0** |
| 15. | MINISTRIA E INTEGRIMIT EUROPIAN |  |  | 3.6 | **3.6** | **3.6** |

V.o: tre ministritë e fundit janë përfshirë në monitorim duke filluar nga 4 mujori II.

Më poshtë jepet në mënyrë më të detajuar për çdo ministri vlera e këtyre detyrimeve, bazuar në informacionet zyrtare të ardhura.

1. **Ministria e Transportit dhe Infrastruktures** – për 4 mujorin e III të vitit 2015 deklaron lindjen e detyrimeve në vlerën **86.4 milion lekë,** nga të cilat 84.8 milion lekë janë detrimë të lindura në Autoritetin Rrugor Shqiptar dhe 1.6 milion lekë në Drejtoria e Përgjithshme e Ujësjellës Kanalizime.

Përsa i përket periudhës 1 Janar 2015 – 31 Dhjetor 2015 detyrimi i akumuluar është **950 milion lekë** i ndarë si më poshtë:

**Autoriteti Rrugor Shqiptar** (ARRSH), detyrime të krijuara rishtaz për:

* ***Kontrata investimi (ndërtime, rikonstruksione) në vlerën 594 milion lekë***, janë kontrata shumëvjecare dhe buxhet i pamjaftueshëm për likujdimin e plotë të faturave, ndërkohë që kontraktorët vazhdojnë me avancimin e punimeve sipas grafikut të tyre.
* ***Kontrata studime projektime dhe oponencë, në vlerën 180.1 milion lekë***, që kanë ardhur si pasojë e mos planifikimit të tyre në buxhetin e vitit 2015 nga ARRSH.
* ***Kontrata supervizione punimesh, në vlerën 11.8 milion lekë,*** dhe kanë të bëjnë me punimet e ndërtimit për kontratat të përmëndura mëlart.
* ***TVSH dhe kosto lokale, në vlerën 37.1 milion lekë,*** të kontratave të ndërtimit për projektet me financim të huaj,
* ***Vendime gjyqësore – në vlerën rreth 38 milion lekë***.

Sipas informacionit të Ministrisë së Transportit dhe Infrastrukturës, konstatohet se nga detyrimet e krijuara në periudhën 1 Janar 2015 – 31 Dhjetor 2015, ARRSH ka planifikikuar në buxhetin e vitit 2016 për shlyerjen e këtyre detyrimeve vetëm **44.7 milion** lekë, me argumentimin e tavaneve buxhetore të këtij viti të pamjaftueshme për të përballuar financimin e kontratave shumëvjeçare të angazhuara më parë.

**Ujësjëllës Kanalizime**, detyrime të krijuara rishtaz në vlerën **89 milion** lekë dhe që ka të bëjë me pagesat të rimbursimit të TVSH dhe Kosto Lokale për projektet me financim të huaj. Sipas informacionit të MTI, sqarohet se detyrimet e krijuara në periudhën 1 Janar 2015 – 31 Dhjetor 2015 në këtë sektor, janë planifikuar për tu shlyer me fondet e buxhetore të v.2016, alokuar për DPUK-në.

1. **Ministria e Mbrojtjes** - raporton se nuk ka të krijuar detyrime të reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015.
2. **Ministria e Arsimit dhe Sportit** – për 4 mujorin e III të vitit 2015 deklaron lindjen e detyrimeve në vlerën **35 milion lekë,** nga të cilat 31.3 milion lekë janë detyrime për investime të kryera në Universitetin Aleksandër Moisiu në Durrës në kuadtër të FZHR, dhe 3.7 milion lekë janë vendime gjyqësore për Zyrat Arsimore në rrethet: Skarapar, Përmet, Tepelenë dhe Kamëz.

Përsa i përket periudhës 1 Janar 2015 – 31 Dhjetor 2015, detyrimi i akumuluar është **55 milion lekë** i ndarë si më poshtë:

* Detyrime të prapambetura për projekt investimi në kuadër të FZHR, për Universitetin Aleksandër Moisiu Durrës, në vlerën **48 milion** lekë. Pritet miratimi i fondeve nga Komiteti i Zhvillimit të Rajoneve.
* Detyrime të prapambetura për vendime gjyqesore për disa Zyra Arsimore (ZA), konkretisht Tropojë, Tepelenë, Përmet, Skrapar, Kamëz në vlerën totale **7 milion** lekë. Këto detyrime janë planifikuar të shlyhen me fonde të miratuara në v. 2016 për njësitë e mësipërme.

1. **Ministria e Drejtesisë** – raporton se detyrime e reja për 4 mujorin e III të vitit 2015 janë në vlerën **69.6 milion** lekë që kanë të bëjnë me ekzekutimin e vendime gjyqësore të lindur në Agjensinë e Kthimit dhe Kompesimit të Pronave. Problemi kryesor në këtë Agjensi është fakti se vendimi i gjyqit vjen për ekzekutim nga përmbaruesi pa u plotësuar dokumentat sipas rregullave të financës.

Për periudhën 1 Janar 2015 – 31 Dhjetor 2015 detyrimet e krijuara shkojnë në vlerën **129.2 milion** lekë, e ndarë sipas insitucioneve si më poshtë:

* **Agjensia e Kthimit dhe Kompesimit të Pronave** – **120.7 milion** lekë që ka të bëjë me detyrime për ekzekutimin e vendimeve gjyqësore nga të cilat rreth **6.5 milion** lekë duhet të ishin raportuar dhe shlyer në zbatim të VKM nr.405 datë 13.05.2015 (shlyerja e detyrimeve të prapambetura për vendime gjyqesore). Nga AKKP është ngritur problemi për pamjaftueshmëri fondesh për të bërë të mundur financimin e këtyre detyrimeve brënda vitit buxhetor 2016.
* **Mjekësia Ligjore** – **8.5 milion** gjithashtu edhe ky institucion ka ngritur problemin për pamjaftueshmëri fondesh për të bërë të mundur financimin e këtyre detyrimeve brënda vitit buxhetor 2016.

1. **Ministria e Shëndetësisë** - për 4 mujorin e III të vitit 2015 deklaron lindjen e detyrimeve në vlerën **4.8 milion lekë,** që janë vendime gjyqësore të paraqitura në institucion në vitin 2015.

Përsa i përket periudhës 1 Janar 2015 – 31 Dhjetor 2015 detyrimi i akumuluar është **16.3 milion lekë**, të krijuara në disa Drejtori të Shëndetit Publik në disa rrethe, për vendime gjyqësore për largim nga puna.

1. **Ministria e Punëve të Brendshme** – raporton se detyrime e reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015 janë në total në vlerën **10.2 milion** lekë, i cili ndahet si më poshtë:

* **Emergjencat Civile - 5.3 milion** lekë të cilat duhet të ishin raportuar dhe shlyer në zbatim të VKM nr.50 datë 05.02.2014 (për shlyerjen e detyrimeve të prapambetura) por nga ana e njësive të qeverisjes vendorë këto detyrime janë raportuar me vonesë dhe pa dokumentacion të saktë pranë emergjencave civile.
* **Policia e Shtetit – 3.0 milion lekë** për ekzekutim të vendimeve gjyqësore dhe **1.9 milion lekë** detyrime për shpenzime korrente për disa drejtori policie vendore dhe qarku.

1. **Ministria e Bujqësisë, Zhvillimit Rural dhe Administrimit të Ujërave -** raporton se detyrime e reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015 janë në total në vlerën **65.6 milion lekë**, e cila ndahet si më poshtë:

* **Aparati i MBZHRAU dhe Drejtoria e Bujqësisë Elbasan - 3.6 milion** lekë që ka të bëjë me detyrime për ekzekutimin e vendimeve gjyqësore të cilat janë planifikuar për tu shlyer me buxhetin e vitit 2016.
* **PIU për projektin “Ndërtimi i Portit të Peshkimit Durrës” - 62 milion** lekë që ka të bëjë me detyrime për kosto lokale dhe TVSH për këtë projekt. Nga MBZHRAU sqarohet se fondet e akorduara në programin e peshkimit dhe për këtë projekt janë të pamjaftueshme për tu likujduar këto detyrime me buxhetin e vitit 2016.

1. **Ministria e Zhvillimit Ekonomik, Turizmit, Tregtisë dhe Sipërmarrjes –** raporton se për periudhën 1 Janar 2015 – 31 Dhjetor 2015 detyrimet e krijuara janë në vlerën **48.4 milion** lekë të lindura si detyrime nga vendimet gjyqësore të formës së prerë. Këto detyrime raportohen në:

* vlerën rreth **1.1 milion** lekë në Drejtorinë e Përgjithshme të Metrologjisë dhe
* vlerën rreth **47.3 milion** lekë në Aparatin e Ministrisë.

Një pjesë e këtyre detyrimeve do të trajtohen sipas Udhëzimit të Këshillit të Ministrave nr.1 datë 4.06.2014 dhe pjesa tjetër është planifikuar për tu likujduar me buxhetin e vitit 2016.

1. **Ministria e Financave –** raporton se nuk ka krijuar detyrime të reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015.
2. **Ministria e Integrimit Evropian -** raporton se detyrime e reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015 janë në total në vlerën **3.6 milion lekë** që ka të bëjë me detyrime për ekzekutimin e vendimeve gjyqësore.
3. **Ministria e Mirëqënies Sociale –** raporton se detyrime e reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015 janë në total në vlerën **13.9 milion lekë** dhe kanë të bëjnë me vendime gjyqësore. Likujdimi i tyre është planifikuar të bëhet me buxhetin e vitit 2016. Nga kjo vlerë rreth 1.1 milion lekë duhet të ishin shlyer në zbatim të VKM nr.50 datë 05.02.2014 (për shlyerjen e detyrimeve të prapambetura).
4. **Ministria e Zhvillimit Urban** – raporton se nuk ka krijuar detyrime të reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015.
5. **Ministria e Kulturës -** raporton se detyrime e reja për 4 mujorin e III të vitit 2015 dhe periudhën 1 Janar 2015 – 31 Dhjetor 2015 janë në total në vlerën **1 milion lekë** dhe likujdimi i tyre do të bëhet me buxhetin e vitit 2016.
6. **Ministria e Mjedisit -** raporton një vlerë prej **19.8 milion** lekë të lindura si detyrime nga vendimet gjyqësore të formës së prerë për 4 mujorin e III të vitit 2015.

Përsa i përket periudhës 1 Janar 2015 – 31 Dhjetor 2015 detyrimi i akumuluar është **64 milion lekë**, të gjitha për vendime gjyqësore për largim nga puna. Këto vendime gjyqesore kanë ardhur si pasojë e ristrukturimit të Drejtorive Rajonale të Shërbimit, ku pjesa më e madhe e raportimit dhe depozimtimit të tyre në Ministrinë e Mjedisit, ka qenë gjatë periudhës janar-mars 2015 (periudhë në të cilën Ministria e Mjedisit nuk ka qenë e përfshirë në monitorim). Këto detyrime do të ekzekutohen me fondet e planifikuara në buxhetin e vitit 2016.

1. **Drejtoria e Përgjithshme të Tatimeve** në lidhje më detyrimet e krijuar rishtazi për *rimbursimin e TVSH-së*, raporton se nuk ka krijuar detyrime të reja për 4 mujorin e III të vitit 2015 ndërsa për periudhën 1 Janar 2015 – 31 Dhjetor 2015 detyrimi i akumuluar është **56 milion lekë**.