**Raportim mbi detyrimet e prapambetura të krijuari rishtaz Janar – Prill 2015**

Në zbatim të VKM-së nr.50, datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit”, si dhe në përgjigje të shkresës nr. 6561 dt.30.04.2015, ku kërkohet informacion lidhur me detyrimet e prapambetura të krijuara rishtaz për periudhën 1.01.2015 deri 30.04.2015, nga ministritë të marra në monitorim për detyrimet e krijuar rishtazi konstatohet:

*milion leke*

|  |  |  |  |  |  |
| --- | --- | --- | --- | --- | --- |
|  | **MINISTRIA** | **Detyrime te lindura v.2014 (vjetore)\*** | **Detyrime te lindura 4 mujorin I-re 2015 (pa V.Gj)** | **Detyrime te lindura 4 mujorin I-re 2015 (Vendime Gjyqesore)** | **Totali detyrimeve 4 M-2015** |
|  | **TOTALI DETYRIMEVE RISHTAZI** | **326** | **582.9** | **150.8** | **733.7** |
| 1. | MINISTRIA E TRANSPORTIT | **205.4** | **325.4** | **58.6** | **384** |
| 2. | MINISTRIA E MBROJTJES | **9.8** | **-** | **-** | **-** |
| 3. | MINISTRIA E ARSIMIT DHE SPORTIT | **0.4** | **-** | **2.3** | **2.3** |
| 4. | MINISTRIA E DREJTESISE |  | **-** | **37** | **37** |
| 5. | MINISTRIA E SHENDETESISE |  | **-** | **-** | **-** |
| 6. | MINISTRIA E BRENDSHME | **4.2** | **8.6** | **24.9** | **33.5** |
| 7. | MINISTRIA E BUJQESISE |  | **6.2** | **-** | **6.2** |
| 8. | MINISTRIA E EKONOMISE |  | **-** | **-** | **-** |
| 9. | MINISTRIA MIREQENIES SOCIALE | **1.2** | **-** | **28** | **28** |
| 10. | MINISTRIA E FINANCAVE |  | **9.7** | **-** | **9.7** |
| 11. | D.P.TATIMEVE (rimbursim TVSH) | **105** | **233** | **-** | **233** |

\* *Detyrimet e prapambetura të lindura gjatë vitit 2014 (në vlerat sipas kolonës përkatëse), bazuar në raportimet e siguruara nga institucionet buxhetore, janë shlyer gjatë fillimit të vitit 2015 nëpërmjet rialokimeve të fondeve (rasti i Ministrisë së Transportit dhe Infrastrukturës), apo me fondet e alokuara me buxhetin e vitit 2015, për institucionet përkatëse.*

Më poshtë jepet në mënyrë më të detajuar për çdo ministri vlera e këtyre detyrimeve dhe arsyet e lindjes së tyre, bazuar në informacionet zyrtare të ardhura.

1. **Ministria e Shëndetësisë** - raporton se nuk janë krijuar detyrime të reja, kjo edhe për faktin se ndryshimi i VKM nr.50 mbi strategjinë për shlyerjen e detyrimeve të prapambetura, bën të mundur shlyerjen e detyrimeve për vendime gjyqesore të ardhura rishatazi në institucion.
2. **Ministria e Mbrojtjes** - raporton se nuk ka detyrime financiare të krijuar rishtazi për periudhën janar – prill 2015.
3. **Ministria e Arsimit dhe Sportit** – deklaron lindjen e detyrimeve në vlerën **2.3 milion lekë,** që janë vendime gjyqësore të paraqitura në institucion gjatë 4 mujorit 2015, të cilat do të trajtohen sipas Udhëzimit të Këshillit të Ministrave nr.1 datë 4.06.2014.
4. **Ministria e Drejtesisë** – deklaron lindjen e detyrimeve në vlerën totale  **37 milion leke** në Agjensinë e Kthimit dhe Kompesimit të Pronave që ka të bëjë me detyrime për ekzekutimin e vendimeve gjyqësore nga te cilat rreth 9 milion lekë duhet të ishin raportuar dhe shlyer në zbatim të VKM nr.405 datë 13.05.2015 (shlyerja e detyrimeve të prapambetura për vendime gjyqesore). Gjithashtu edhe në Drejtorinë e Pergjithshme e Burgjeve deklarohet lindjen e detyrimeve ndaj sh.a.Ujësjellësa, në vlerën 1.5 milion lekë të cilat do të akomodohen në muajt në vijim.
5. **Ministria e Transportit dhe Infrastruktures** – deklaron lindjen e detyrimeve në vlerën rreth **384 milion leke,** nga Autoriteti Rrugor Shqiptar dhe Drejtoria e Përgjithshme e Ujësjellës Kanalizime, të ndarë si më poshtë:

**Autoriteti Rrugor Shqiptar** (ARRSH), detyrime të krijuara rishtaz për:

* ***kontrata investimi (ndërtime, rikonstruksione) në vlerën 217.4 milion lekë***, janë kontrata shumëvjecare dhe buxhet i pamjaftueshëm për likujdimin e plotë të faturave, ndërkohë që kontraktorët vazhdojnë me avancimin e punimeve sipas grafikut të tyre.
* ***kontrata supervizioni, në vlerën 1.7 milion lekë*** dhe kanë të bëjnë me punimet e ndërtimit për kontratat të përmëndura mëlart.
* ***kontrata studime projektime dhe oponencë, në vlerën 159 milion lekë***, që kanë ardhur si pasojë e mos planifikimit të tyre në b.2015 nga ARRSH.
* ***Vendime gjyqësore, në vlerën 58.6 milion lekë,*** që kanë të bëjnë me vendimeve gjyqësore për kundërshtim të vlerave të shpronësimeve. Këto detyrime duhen marrë në konsideratë dhe trajtuar sipas Udhëzimit të Këshillit të Ministrave nr.1 datë 4.06.2014.

**Ujësjëllës Kanalizime**, detyrime të krijuara rishtaz në vlerën **5.7 milion** lekë dhe që ka të bëjë me pagesat të rimbursimit të TVSH dhe Kosto Lokale për projektet me financim të huaj.

Nga Ministria e Transportit dhe Infrastrukturës, pas dërgimit të draft raportit/informacionit të mësipërm, na komunikua që detyrimet e raportuara në fund të vitit 2014 (në vlerën rreth 205 milionl lekë), u paguan nëpërmjet rialokimit të fondeve të bëra efektive në muajin Janar 2015. Detyrimi i pasqyruar në 4 mujorin e parë 2015 është detyrim i krijuar rishtazi dhe që do të mërren masa, për të bërë të mundur që këto detyrime të mos mbarten në muajt në vijim.

1. **Ministria e Bujqësisë –** raporton lindjen e detyrimeve financiare për mos pagesën e faturave të energjisë elektrike kryesisht për Bordet e Kullimit Fier, Vlorë dhe Shkodër si rezultat i rreshjeve të shumta të këtij fillim viti dhe konsumit të energjisë elektrike nga hidrovoret. Vlerësimi i detyrimeve shkon në rreth **6.2 milion** lekë.
2. **Ministria e Ekonomisë –** raporton se për periudhën janar – prill 2015, nuk janë krijuar detyrime të reja.
3. **Ministria e Punëve të Brendshme** – raporton se në total është krijuar një detyrim prej **33.5 milion** lekë, i cili ndahet si më poshtë:

**Policia e Shtetit:**

* **6.1 milion** lekë detyrime ndaj OSHEE**,** nga Komisariatete Policisë në disa rrethe si Lezhë, Dibër, Kavajë, Fier, Gjirokastër, Kukës.
* **2.2 milion** lekë detyrime ndaj Ujësjellës sh.a Tiranë**,**
* **0.3** **milion** lekë detyrime ndaj Postës Shqiptare sh.a, nga Komisariatete Policisë në disa rrethe si Përmet, Tepelenë, Kukës, Fier, Gjirokastër.
* **24.9 milion** lekë raportohen si detyrime për vendime gjyqësore të v.2014 dhe të raportuara disa prej tyre edhe në v.2015. Ndërkohë që vazhdon depozitimi i vendimeve gjyqësore që i përkasin v.2015, në vlerën rreth **16 milion** lekë, të cilat duhet të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

1. **Ministria e Financave –** raporton se nuk ka të krijuar detyrime të reja për 4 mujorin e I-re të vitit 2015 me përjashtim të Drejtorisë së Përgjithshme të Tatimeve, në vlerën rreth **9.7 milion** lekë që ka të bëjë me 2 kontrata për prodhimin e dokumentacionit tatimor dhe biletave të transporti rrugor. Detyrimi lind si rezultat i diferences në kohë i furnizimit nga kontraktori dhe pagesave nga shitja që varion 45 – 70 ditë. Megjithatë ky është një problem i lindur në tre vitet e fundit dhe nga administrata tatimore janë marrë masat nëpërmjet rialokimeve për të bërë të mundur likujdimin e faturave të prapambetura.
2. **Ministria e Mirëqënies Sociale** – raporton një vlerë prej **28 milion** lekë si detyrime për vendime gjyqësore të krijuara në v.2014. Këto detyrime duhet të trajtohen sipas Udhëzimit të Këshillit të Ministrave nr.1 datë 4.06.2014 dhe likujdimi i tyre duhet të ishtë parashikuar në buxhetin e vitit 2015.
3. **Drejtoria e Përgjithshme të Tatimeve** në lidhje më detyrimet e krijuar rishtazi për rimbursimin e TVSH-së, raporton se për periudhën janar – prill 2015, është krijuar një detyrim rreth **233 milion lekë,**  i cili ka të bëjë me vonesa në rimbursimin e TVSH-së së kërkuar nga subjektet dhe që vijnë për arsye të procedurave të verifikimit/kontrollit nga administrata tatimore. Sipas DPT, detyrimet e krijuara dhe raportuara në fund të v.2014 (në vlerën 105 milion lekë) janë shlyer, ndërkohë që për detyrimin i krijuar në 4 mujorin e parë të vitit 2015 do të shikohet më përparësi shlyerja e tyre për mos akumulimin e tij në muajt në vijim.