**Informacion mbi detyrimet e prapambetura të krijuari rishtaz, Maj - Gusht 2016**

Në zbatim të VKM-së nr.50, datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit”, si dhe në përgjigje të shkresave të ardhura nga ministritë, ku kërkohet informacion lidhur me detyrimet e prapambetura të krijuara rishtazi për periudhën 01.05.2016 deri 31.08.2016, detyrimet e krijuara rishtazi të ndarë sipas katërmujorit II të vitit 2016 dhe detyrimit të akumuluar nga 01.01.2015 – 31.08.2016, jepet në tabelën e mëposhtme:

***milion lekë***

|  |  |  |  |  |  |  |  |
| --- | --- | --- | --- | --- | --- | --- | --- |
|  | **MINISTRIA** | **Totali i detyrimeve Janar 2015 – Prill 2016** | **Të mbartura nga periudha Janar 2015 – Prill 2016** | **Detyrime**  **4 mujori II 2016**  **(pa V.Gj)** | **Detyrime**  **4 mujori II 2016 Vendime Gjyqesore** | **Detyrime**  **4 mujori II TOTAL** | **Totali detyrimeve nga periudha Janar 2015 – Gusht 2016** |
|  | **TOTALI DETYRIMEVE RISHTAZI** | **a** | **b** | **c** | **d** | **e=c+d** | **f=b+e** |
| **2,309.2** | **532.3** | **1,568.8** | **401.5** | **1,970.3** | **2,502.6** |
| 1. | MINISTRIA E TRANSPORTIT DHE INFRASTRUKTURËS | 1,682 | 147 | 1,564.9 | 124.4 | 1,689.3 | 1,836.3 |
| 2. | MINISTRIA E MBROJTJES | - | - | - | - | - | - |
| 3. | MINISTRIA E ARSIMIT DHE SPORTIT | 96.5**\*** | - | - | 8.3 | 8.3 | 8.3 |
| 4. | MINISTRIA E DREJTËSISË | 142.8 | 119 | 1.4 | 72.1 | 73.5 | 192.5 |
| 5. | MINISTRIA E SHËNDETËSISË | 30.7 | 2.5 | - | 5.9 | 5.9 | 8.4 |
| 6. | MINISTRIA E BRENDSHME | - | - | - | - | - | - |
| 7. | MINISTRIA E BUJQËSISË, ZHVILLIMIT RURAL DHE ADMINISTRIMIT TË UJRAVE | 59 | - | - | 37 | 37 | 37 |
| 8. | MINISTRIA E ZHVILLIMIT EKONOMIK, TURIZMIT, TREGTISË DHE SIPËMARRJES | 248.7 | 246.1 | - | 1.1 | 1.1 | 247.2 |
| 9. | MINISTRIA MIRËQENIES SOCIALE DHE RINISË | - | - | - | 5.2 | 5.2 | 5.2 |
| 10 | MINISTRIA E FINANCAVE | 3.9 |  | - | 3.9 | 3.9 | 3.9 |
| 11 | D.P.TATIMEVE (rimbursim TVSH) | - | - | 2.5 | - | 2.5 | 2.5 |
| 12 | MINISTRIA E ZHVILLIMIT URBAN | - | - | - | - | - | - |
| 13 | MINISTRIA E KULTURËS | 1.2 | - | - | 0.7 | 0.7 | 0.7 |
| 14 | MINISTRIA E MJEDISIT | 39.7 | 13.4 | - | 139 | 139 | 152.4 |
| 15 | MINISTRIA E INTEGRIMIT EUROPIAN | 4.7 | 4.3 | - | 3.9 | 3.9 | 8.2 |
| 16 | MINISTRIA E ENERGJISË DHE INDUSTRISË | - | - | - | - | - | - |

*Për projektet e infrastrukturës vendore, finacuar nga Fondi i Zhvillimit të Rajoneve, nuk ka detyrime të reja të krijuara pas v.2013.*

Më poshtë jepet në mënyrë më të detajuar për çdo ministri vlera e këtyre detyrimeve, bazuar në informacionet zyrtare të ardhura.

**I. Ministria e Transportit dhe Infrastrukturës** – për 4 mujorin e II-të të vitit 2016 deklaron lindjen e detyrimeve në vlerën **1 689.3 milion lekë,** nga Autoriteti Rrugor Shqiptar dhe Drejtoria e Përgjithshme e Ujësjellës Kanalizimeve.

**Autoriteti Rrugor Shqiptar** (ARRSH), për 4 mujorin e II të vitit 2016 deklaron detyrime të krijuara rishtaz në vlerën **1 274.2 milion** lekë për:

* ***Kontrata studime projektime dhe oponencë, në vlerën 20.4 milion lekë***, që kanë ardhur si pasojë e mos planifikimit të tyre në buxhetin e vitit 2016 nga ARRSH.
* ***Kontrata investimi (ndërtime, rikonstruksione) në vlerën 751.9 milion lekë***, janë kontrata shumëvjecare dhe buxhet i pamjaftueshëm për likujdimin e plotë të faturave, ndërkohë që kontraktorët vazhdojnë me avancimin e punimeve sipas grafikut të tyre.
* ***Supervizione punimesh, në vlerën 3.2 milion lekë,*** kanë lidhje me kontratat e ndërtimit.
* ***TVSH dhe kosto lokale, në vlerën 69.4 milion lekë.***
* ***Shpronësime – në vlerën 98.8 milion lekë***.
* ***Vendime gjyqësore – në vlerën 124.4 milion lekë***.
* ***Kontrata mirëmbajtjeje*** - ***në vlerën 206.1 milion lekë***.

Sipas informacionit të Ministrisë së Transportit dhe Infrastrukturës, konstatohet se detyrimet e krijuara në periudhën 1 Maj – 31 Gusht 2016, lindin si pasojë e tavanit të ulët buxhetor të këtij viti, i cili nuk mund të përballojnë kontratat shumëvjeçare të angazhuara më parë.

**Ujësjellës Kanalizime**, për 4 mujorin e II të vitit 2016 deklaron detyrime të krijuara rishtazi në vlerën **415.1 milion** lekë:

* Për projektet me financim të huaj që ka të bëjë me pagesat të rimbursimit të TVSH-së, 174.6 milion lekë.
* Për projektet me financim të brendshëm për furnizimin me ujë të plazheve Durrës - Kavajë, 240.5 milion lekë.

*Përsa i përket periudhës 1 Janar 2015 – 31 Gusht 2016, detyrimi i akumuluar për Ministrinë e Transportit dhe Infrastrukturës shkon në vlerën* ***1 836.3 milion lekë****.*

**II. Ministria e Mbrojtjes -** raporton se nuk ka krijuar detyrime të reja për 4 mujorin e II të vitit 2016.

**III. Ministria e Arsimit dhe Sportit** – raporton një vlerë prej **8.3 milion** lekë të lindura si detyrime nga vendimet gjyqësore të formës së prerë në disa institucione për 4 mujorin e II të vitit 2016.

**IV. Ministria e Drejtesisë** për 4 mujorin e II të vitit 2016 deklaron lindjen e detyrimeve në vlerën **73.5 milion lekë,** të ndara sipas institucioneve si më poshtë:

* **Agjensia e Kthimit dhe Kompesimit të Pronave** – **59.3 milion** lekë që ka të bëjë me detyrime për ekzekutimin e vendimeve gjyqësore. Nga AKKP është ngritur problemi për pamjaftueshmëri fondesh për të bërë të mundur financimin e këtyre detyrimeve brënda vitit buxhetor 2016.
* **Mjekësia Ligjore** – **1.4 milion** lekë gjithashtu edhe ky institucion ka ngritur problemin për pamjaftueshmëri fondesh për të bërë të mundur financimin e këtyre detyrimeve brënda vitit buxhetor 2016.
* **Aparati i Ministrisë së Drejtësisë** – **8.3 milion** lekë që ka të bëjë me detyrime për ekzekutimin e vendimeve gjyqësore.
* **Drejtoria e Përgjithshme e Përmbarimit** - **3.3 milion** lekë që ka të bëjë me detyrime për ekzekutimin e vendimeve gjyqësore, ky institucion ka ngritur problemin për pamjaftueshmëri fondesh për të bërë të mundur financimin e këtyre detyrimeve brënda vitit buxhetor 2016.

*Përsa i përket periudhës 1 Janar 2015 – 31 Gusht 2016 detyrimi i akumuluar është* **192.5 milion lekë.**

**V. Ministria e Shëndetësisë** - për 4 mujorin e II të vitit 2016 deklaron lindjen e detyrimeve në vlerën **5.9 milion lekë,** që janë vendime gjyqësore në disa D.SH.P dhe spitale në rrethe.

*Përsa i përket periudhës 1 Janar 2015 – 31 Gusht 2016 detyrimi i akumuluar është* **8.4 milion lekë.**

**VI. Ministria e Punëve të Brendshme** – raporton se nuk ka krijuar detyrime të reja për 4 mujorin e II të vitit 2016.

**VII. Ministria e Bujqësisë, Zhvillimit Rural dhe Administrimit të Ujërave -** raporton një vlerë prej **37 milion** lekë të lindura si detyrime nga vendimet gjyqësore për 4 mujorin e II të vitit 2016.

1. **Ministria e Zhvillimit Ekonomik, Turizmit, Tregtisë dhe Sipërmarrjes –** raporton një vlerë prej **1.1 milion** lekë të lindura si detyrime nga vendimet gjyqësore për 4 mujorin e II të vitit 2016.

*Përsa i përket* *periudhës 1 Janar 2015 – 31 Gusht 2016, detyrimi i akumuluar është* **247.2 milion lekë**.

1. **Ministria e Energjisë dhe Industrisë -** raporton se nuk ka krijuar detyrime të reja për 4 mujorin e II të vitit 2016.
2. **Ministria e Punëve të Jashtme -** raporton se nuk ka krijuar detyrime të reja për 4 mujorin e II të vitit 2016.
3. **Ministria e Financave -** raporton se nuk ka krijuar detyrime të reja për 4 mujorin e II të vitit 2016.
4. **Ministria e Integrimit Evropian -** për 4 mujorin e II të vitit 2016 deklaron lindjen e detyrimeve në vlerën **3.9 milion lekë**.

*Përsa i përket periudhës 1 Janar 2015 – 31 Gusht 2016, detyrimi i akumuluar* *është* **8.2 milion lekë**  për pagesa të vendimeve gjyqësore.

1. **Ministria e Mirëqënies Sociale** **dhe Rinisë** – raporton se detyrimet e reja për 4 mujorin e II të vitit 2016 janë në total në vlerën **5.2 milion lekë** për vendime gjyqësore në institucionin e Inspektoriatit Shtetëror të Punës.
2. **Ministria e Zhvillimit Urban** – raporton se nuk ka krijuar detyrime të reja për 4 mujorin e II të vitit 2016.
3. **Ministria e Kulturës -** raporton se detyrime e reja për 4 mujorin e II të vitit 2016 janë në total në vlerën **0.7 milion lekë** për njëvendim gjyqësor në institucionin e Muzeut Historik Kombëtar.
4. **Ministria e Mjedisit -** raporton një vlerë prej **139 milion** lekë të lindura si detyrime nga vendimet gjyqësore të formës së prerë për 4 mujorin e II të vitit 2016.

*Përsa i përket* *periudhës 1 Janar 2015 – 31 Gusht 2016, detyrimi i akumuluar është* **152.4 milion lekë**, *të gjitha për vendime gjyqësore për largim nga puna*.

1. **Drejtoria e Përgjithshme të Tatimeve** në lidhje më detyrimet e krijuar rishtazi raporton një vlerë prej **2.5 milion** lekë për *rimbursimin e TVSH-së*, që janë në proces likujdimi.