

**KËSHILLI I LARTË I DREJTËSISË**

Nr.174, ProtTiranë, më Dt 15.01.2018

**RAPORT**

**MBI SITUATËN E ÇËSHTJEVE GJYQËSORE PËR DHUNËN NË FAMILJE[[1]](#footnote-1)**

Me kërkesë të Presidentit të Republikës, në cilësinë e kryetarit të KLD-së, në mbledhjen e datës 15.09.2017 u diskutua për situatën e çështjeve gjyqësore që lidhen me dhunën në familje dhe u vendos hartimi i një raporti, bazuar në të dhënat e dërguara nga çdo gjykatë e shkallës së parë dhe të dytë.

Për këtë qëllim, nga 28 gjykatat e rretheve gjyqësore dhe të apelit, u kërkua paraqitja e një informacioni të detajuar lidhur me dy grup çështjesh: (1) zbatimin e rekomandimeve të Raportit të Inspektimit të miratuar nga KLD në vitin 2014; (2) përditësimin e të dhënave që lidhen me dhunën në familje për periudhën janar 2016 – prill 2017. Kërkimi i këtij informacioni synonte të maste jo vetëm situatën aktuale, por edhe të evidentonte nëse veprimtaria gjyqësore për dhunën në familje ka pësuar ndryshime pas inspektimit tematik.

1. **Mbi përmbushjen e rekomandimeve të inspektimit tematik të vitit 2014**

KLD me vendimin nr. 66, datë 30.05.2014 miratoi Raportin e Kontrollit Tematik “Mbi dhunën në familje dhe masat e sigurimit për mbajtjen pa leje të armëve luftarake për periudhën 01.01.2011-30.06.2012”. Inspektimi tematik u zhvillua bazuar në vendimin nr. 297/9, datë 15.11.2012 të Këshillit të Lartë të Drejtësisë dhe në urdhrin nr.102, datë 14.01.2013 të Zëvendëskryetarit të KLD-së. Inspektimi pati në objektin e tij kontrollin e rolit të gjykatave në luftën kundër dhunës në familje nëpërmjet kontrollit të çështjeve me objekt “Lëshimin e urdhrit të menjëhershëm të mbrojtjes” dhe “Lëshimin e urdhrit të mbrojtjes”.

Kontrollit iu nënshtruan 28 gjykata të vendit, nga të cilat 6 gjykata të apeleve dhe 22 gjykata të shkallës së parë. Këto gjykata janë Gjykatat e Apeleve Tiranë, Durrës, Shkodër, Vlorë, Korçë dhe Gjirokastër, si dhe Gjykatat e Rretheve Gjyqësore Dibër, Krujë, Kurbin, Mat, Tiranë, Elbasan, Durrës, Kavajë, Lezhë, Kukës, Pukë, Shkodër, Tropojë, Berat, Fier, Lushnjë, Vlorë, Korçë, Pogradec, Gjirokastër, Sarandë dhe Përmet.

Pas miratimit të këtij Raporti nga KLD, rekomandimet specifike i janë përcjellë gjykatave të kontrolluara, Ministrisë së Drejtësisë, Ministrisë së Punëve të Brendshme, Prokurorisë së Përgjithshme dhe Shkollës së Magjistraturës. Të gjitha këtyre institucioneve iu është bërë me dije kopje e Raportit, duke kërkuar analizimin e gjetjeve dhe përmbushjen e rekomandimeve sipas fushave respektive të kompetencës. Një përmbledhje e gjetjeve dhe e rekomandimeve të këtij Inspektimi Tematik, gjenden në Aneksin 1 të këtij Raporti.

Lidhur me rekomandimet e lëshuara nga KLD, pas kryerjes së inspektimit tematik, gjykatat në mënyrë të përmbledhur raportojnë se rekomandimet e përmendura në raport janë plotësuar/zbatuar,

duke u marrë masat e rekomanduara nga gjykata. Më konkretisht, nga gjykatat janë marrë masat e mëposhtme:

1. Trupa gjyqësore e çdo gjykate është njohur me praktikat më të mira dhe ato më të këqija të zbatimit të ligjit për dhunën në familje të identifikuara në Inspektimin Tematik, me qëllim shmangjen e tyre, si dhe është diskutuar mbi shkeljet e konstatuara. Ky veprim është në përmbushje të Rekomandimit nr. 1 të Inspektimit Tematik, që synonte zbatimin e parimit të transparencës së veprimtarisë inspektuese dhe përmirësimin e praktikave të punës në gjykata në drejtim të efiçencës;
2. Gjykatat kanë filluar regjistrimin në një regjistër të posaçëm të kërkesëpadive me objekt “Lëshimin e urdhrit të mbrojtjes”, ku pasqyrohet veçmas secili rast, si dhe ecuria e vendimit. Ky veprim është në përmbushje të Rekomandimit nr. 2 të Inspektimit tematik, i nxjerrë për shkak të faktit të konstatuar në inspektim se “*Në gjykata nuk ka një bazë solide të të dhënave mbi dhunën në familje, që vështirëson identifikimin e rasteve, monitorimin e tyre dhe analizën e të dhënave. Gjykata të ndryshme kanë ndjekur praktika të ndryshme regjistrimi, duke vështirësuar edhe nxjerrjen e statistikave, si dhe duke penguar në disa raste edhe gjykimin për shkak se gjyqtarët japin dorëheqje në çështje që i kanë gjykuar më parë. Gjithashtu, as sistemi elektronik i menaxhimit të integruar të çështjeve ICMIS nuk është i përshtatshëm për regjistrimin specifik të çështjeve të dhunës në familje*”.
3. Kërkesëpaditë me objekt “Lëshimin e urdhrit të mbrojtjes” që paraqiten në gjykatë, iu caktohen gjyqtarëve për shqyrtim nëpërmjet shortit elektronik. Ky veprim është në përmbushje të Rekomandimit nr. 3 të Inspektimit tematik, i nxjerrë për shkak të faktit të konstatuar në inspektim se “*Organizimi i shortit është një problematikë tjetër e identifikuar. Gjykata e inspektuara nuk kanë një praktikë uniforme në këtë drejtim. Në disa gjykata, çështjet i kalojnë me short gjyqtarëve të seksionit familjar të dhomës civile; në disa gjykata, gjyqtarëve të gatshëm, ndërsa në disa gjykata të gjithë gjyqtarëve me short*”.
4. Gjykatat, kanë ndjekur me përparësi të gjitha çështjet penale dhe civile që lidhen me dhunën në familje, duke patur si objektiv gjykimin e shpejtë të këtyre lloj çështjeve. Në 19 gjykata janë respektuar rigorozisht prej të gjithë gjyqtarëve afatet ligjore dhe afatet standard të Sistemit të Vlerësimit në gjykimin e çështjeve civile me objekt “Lëshim urdhër i mbrojtjes” ose “Lëshim i urdhërit të menjëhershëm të mbrojtjes”. Konkretisht, janë Gjykatat e Apeleve Vlorë, Shkodër, Durrës, Korçë dhe Gjirokastër, si dhe Gjykatat e Rretheve Gjyqësore Mat, Durrës, Dibër, Elbasan, Lushnjë, Tropojë, Gjirokastër, Pogradec, Sarandë, Kavajë, Krujë, Lezhë, Korçë dhe Kurbin. Ky veprim është në përmbushje të Rekomandimit nr. 1 të Inspektimit tematik, të nxjerrë për shkak të faktit të konstatuar në inspektim se “*Gjykatat duhet të rrisin efiçencën në drejtim të kohëzgjatjes së gjykimeve. Gjetja kryesore e këtij Inspektimi është shkelja në mënyrë sistematike e afateve procedurale të vendosura nga ligji për shqyrtimin e kërkesave dhe dhënien e vendimeve gjyqësore mbi to*”.
5. Lidhur me procedurën e organizimit të shortit, që ka qenë një nga konkluzionet e raportit të dhunës në familje, vetëm 2 gjykata kanë sjellë informacion: Gjykata e Apelit Vlorë dhe Gjykata e Rrethit Gjyqësor Pogradec. Në informacion e saj, Gjykata e Apelit Vlorë raporton se çështjet civile me këtë objekt regjistrohen dhe shortohen menjëherë, duke i kaluar menjëherë gjyqtarit të caktuar me short, pa pritur afatin maksimal 7 ditor të parashikuar për regjistrim dhe shortim, ndërsa Gjykata e Rrethit Gjyqësor Pogradec raporton se çështjet regjistrohen në një regjistër të posaçëm dhe shqyrtimi i kërkesës i kalon gjyqtarit të gatshëm sipas planifikimit në urdhrin e gadishmërisë të nxjerrë nga kryetari i gjykatës. Në këtë situatë, ende mbetet e paqartë procedura e shortimit të këtyre rasteve dhe rrjedhimisht, vlerësohet se kjo çështje duhet të adresohet nga Këshilli i Lartë Gjyqësor.
6. Vetëm në një gjykatë është raportuar për forcimin e bashkëpunimit ndërinstitucional, me zhvillimin e takimeve të përbashkëta të punës me Komisariatin e Policisë, Bashkinë dhe Dhomën Vendore të Avokatisë. Kjo gjykatë është Gjykata e Rrethit Gjyqësor Lezhë, e cila raporton se Dhomës Vendore të Avokatisë i është kërkuar caktimi i listave të veçanta me avokatë të posaçëm për ofrimin e ndihmës për viktimat e dhunës në familje. Lista e avokatëve e paraqitur nga dhomat vendore zbatohet nga gjykatat. Kjo praktikë adreson problematikën nr. 5 të Inspektimit dhe konsiderohet si praktikë e mirë, që duhet shpërndarë tek të gjitha gjykatat.
7. Një prej gjykatave – Gjykata e Rrethit Gjyqësor Fier raporton se ka krijuar një regjistër, në të cilin evidentohen të dhëna të përgjithshme dhe të posaçme për personat përsëritës në këto çështje. Kjo praktikë vjen në përputhje me Rekomandimin nr. 2 të Inspektimit dhe konsiderohet si praktikë e mirë, që duhet shpërndarë tek të gjitha gjykatat për t’u ndjekur.
8. **Mbi situatën aktuale të dhunës në familje**

28 gjykatave të shkallës së parë dhe të dytë, ju është kërkuar informacion për çështjet e mëposhtme:

1. Numrin e çështjeve gjyqësore të lidhura me dhunën në familje të gjykuara nga gjykata për periudhën 2016 – prill 2017;
2. Të saktësohet sa prej këtyre çështjeve janë gjykuar përtej afateve ligjore dhe afateve standard të Sistemit të Vlerësimit, duke identifikuar edhe shkaqet që kanë ndikuar në tejkalimin e afateve;
3. Numrin e rasteve në të cilat është refuzuar dhënia e mbrojtjes nga gjykatat për dhunën në familje, duke identifikuar edhe shkaqet e refuzimit;
4. Numrin e rasteve, ku gjykimi i çështjeve është pushuar, duke identifikuar edhe shkaqet e pushimit;
5. Numrin e vendimeve të cilat janë ankimuar në gjykatat më të larta, numrin e vendimeve që janë cënuar dhe shkaqet e cenimit të tyre.

Të gjitha gjykatat që ju është kërkuar informacioni kanë raportuar për çështjet e kërkuara. Në vlerësimin e të dhënave statistikore, duhet mbajtur në konsideratë që çështjet e shqyrtuara në gjykatat e apelit nuk kanë lidhje të drejtpërdrejtë me çështjet e shqyrtuara në shkallë të parë, pasi metodologjia e zgjedhjes së të dhënave është ndërtuar me periudhë fikse kohore dhe jo me ecurinë e çështjeve individuale.

Nga përpunimi i të dhënave të raportuara konstatohen faktet e mëposhtme:

1. **Volumi i çështjeve të regjistruara**

Në periudhën 01.01.2016 – 30.04.2017, në gjykatat e shkallës së parë janë gjykuar gjithsej **6307** çështje gjyqësore për dhunën në familje, nga të cilat 5179 në shkallë të parë dhe 1128 në shkallë të dytë. Numri më i lartë i çështjeve të gjykuara i përket Gjykatës së Rrethit Gjyqësor Tiranë me 1390 çështje, ndërsa numri më i ulët i përket Gjykatës së Rrethit Gjyqësor Tropojë me 18 çështje. Volumi më i lartë i çështjeve vijon të jetë tek gjykatat e juridiksionit të apelit Tiranë me 2343 çështje, për të vijuar me gjykatat e juridiksionit të apelit Durrës me 1262 çështje, gjykatat e juridiksionit të apelit Vlorë me 966 çështje, me gjykatat e juridiksionit të Apelit Shkodër me 536 çështje, me gjykatat e juridiksionit të Apelit Gjirokastër me 290 çështje dhe me gjykatat e juridiksionit të Apelit Korçë me 285 çështje (*të dhëna të detajuara gjenden në aneksin e këtij Informacioni*).

Nga këto të dhëna konstatohet lehtësisht se **volumi i çështjeve është rritur ndjeshëm në 6307 çështje për 16 muaj** **në raport me të dhënat e konstatuara nga Inspektimi: 2689 vendime gjyqësore mbi dhunën në familje të dhëna për 18 muaj, në periudhën e inspektuar**. Shtimi i volumit ka qenë i ndryshëm në zona të ndryshme. Në gjykatat e juridiksionit të apelit Tiranë raportohen 2343 çështje për 16 muaj (janar 2016 – prill 2017), ndërkohë që për 18 muajt e inspektuar (1.1.2011-31.07.2012) volumi ka qenë 1024 çështje; në gjykatat e juridiksionit të apelit Durrës ka rritje në 1262 çështje për 16 muaj (janar 2016 – prill 2017), ndërkohë që për 18 muajt e inspektuar (1.1.2011-31.07.2012) volumi ka qenë 446 çështje; në gjykatat e juridiksionit të apelit Vlorë ka rritje në 966 çështje për 16 muaj (janar 2016 – prill 2017), ndërkohë që për 18 muajt e inspektuar (1.1.2011-31.07.2012) volumi ka qenë 446 çështje; në gjykatat e juridiksionit të apelit Shkodër ka rritje në 536 çështje për 16 muaj (janar 2016 – prill 2017), ndërkohë që për 18 muajt e inspektuar (1.1.2011-31.07.2012) volumi ka qenë 315 çështje; në gjykatat e juridiksionit të Apelit Gjirokastër ka rritje në 290 çështje për 16 muaj (janar 2016 – prill 2017), ndërkohë që për 18 muajt e inspektuar (1.1.2011-31.07.2012) volumi ka qenë 186 çështje; për të përfunduar me gjykatat e juridiksionit të Apelit Korçë, ku rritja është me ritme të ulëta në 285 çështje për 16 muaj (janar 2016 – prill 2017), ndërkohë që për 18 muajt e inspektuar (1.1.2011-31.07.2012) volumi ka qenë 272 çështje.

Në periudhën 01.01.2016 – 30.04.2017, në gjykatat e shkallës së dytë janë gjykuar gjithsej **1128** ankime ndaj vendimeve gjyqësore të shkallës së parë për dhunën në familje. Numri më i lartë i çështjeve të gjykuara në shkallë të dytë i përket Gjykatës së Apelit Tiranë (që përmbledh rrethet gjyqësore të Tiranës, Krujë, Kurbin, Dibër dhe Mat), ndërsa numri më i ulët i përket Gjykatës së Apelit Gjirokastër (që përmbledh rrethet gjyqësore të Gjirokastrës, Sarandës dhe Përmetit).

Në këtë situatë konstatohet se **ka një rritje të numrit të ankimeve në raport me situatën e konstatuar nga Inspektimi[[2]](#footnote-2), që tregon përmirësim të aksesit në drejtësi të të dëmtuarave**. Megjithatë rritja e numrit të ankimeve nuk është shoqëruar me ndryshim të situatës për zgjidhjen e themelit të çështjeve, ku vijon të jetë i lartë numri i çështjeve të pushuara së bashku me rastet e refuzimit (*shih* të dhënat për refuzimin dhe pushimin e çështjeve).

1. **Koha e gjykimit të çështjeve**

Në periudhën 01.01.2016 – 30.04.2017, raportohen **250 çështje gjyqësore në shkallë të parë, të gjykuara përtej afateve** ligjore apo përtej afateve standard të Sistemit të Vlerësimit, që nënkupton 4.8 % të volumit të përgjithshëm prej 5179 çështjesh. Gjykata me numrin më të lartë të çështjeve përtej afateve është ajo e Rrethit Gjyqësor Tiranë me 190 çështje (13.6 % e volumit). Më pas vijon Gjykata e Rrethit Gjyqësor Vlorë me 25 çështje (9.1 % e volumit), Gjykata e Rrethit Gjyqësor Fier me 21 çështje (5.8 % e volumit), Gjykata e Rrethit Gjyqësor Berat me 7 çështje (2.1 % e volumit), Gjykata e Rrethit Gjyqësor Shkodër me 4 çështje (1.6 % e volumit), ndërsa Gjykatat e Rretheve Gjyqësore Pukë, Përmet dhe Kukës raportojnë se kanë secila vetëm 1 çështje gjyqësore (respektivisht 3.2 %, 4.3 % dhe 2.3 % e volumit). Asnjë prej gjykatave nuk raporton shkakun e tejkalimit të afateve të gjykimit të çështjeve.

Rrjedhimisht, **4929 çështje në gjykatat e shkallës së parë raportohen se janë gjykuar brenda afateve** ligjore apo afateve standard, që nënkupton 95.2 % të volumit të përgjithshëm prej 5179 çështjesh. 14 gjykata raportojnë se nuk kanë asnjë çështje të gjykuar jashtë afateve, të cilat janë Gjykata e Rrethit Gjyqësor Durrës me 628 çështje (100 % e volumit); Gjykata e Rrethit Gjyqësor Korçë me 348 çështje (100 %); Gjykata e Rrethit Gjyqësor Elbasan me 307 çështje (100 %); Gjykata e Rrethit Gjyqësor Lushnjë me 260 çështje (100 %); Gjykata e Rrethit Gjyqësor Lezhë me 195 çështje (100 %); Gjykata e Rrethit Gjyqësor Kavajë me 146 çështje (100 %); Gjykata e Rrethit Gjyqësor Sarandë me 120 çështje (100 %); Gjykata e Rrethit Gjyqësor Pogradec me 95 çështje (100 %); Gjykata e Rrethit Gjyqësor Krujë me 89 çështje (100 %); Gjykata e Rrethit Gjyqësor Gjirokastër me 87 çështje (100 %); Gjykata e Rrethit Gjyqësor Dibër me 76 çështje (100 %); Gjykata e Rrethit Gjyqësor Kurbin me 67 çështje (100 %); Gjykata e Rrethit Gjyqësor Mat me 58 çështje (100 %) dhe Gjykata e Rrethit Gjyqësor Tropojë me 18 çështje (100 %); Në 9 gjykata të tjera, ku raportohen çështje të gjykuara përtej afateve, të dhënat mbi numrin e çështjeve të gjykuara brenda afateve janë Gjykata e Rrethit Gjyqësor Tiranë me 1200 çështje brenda afateve (86.3 % e volumit); Gjykata e Rrethit Gjyqësor Fier me 336 çështje (94.1 % e volumit); Gjykata e Rrethit Gjyqësor Berat me 324 çështje (97.8 % e volumit); Gjykata e Rrethit Gjyqësor Vlorë me 248 çështje (90.8% e volumit); Gjykata e Rrethit Gjyqësor Shkodër me 234 çështje (98.3 % e volumit); Gjykata e Rrethit Gjyqësor Pukë me 31 çështje (3.2 %); Gjykata e Rrethit Gjyqësor Përmet me 23 çështje (4.3 %); dhe Gjykata e Rrethit Gjyqësor Kukës me 42 çështje (2.3 %).

Në periudhën 01.01.2016 – 30.04.2017, raportohen **20 çështje gjyqësore në shkallë të dytë, të gjykuara përtej afateve** ligjore apo përtej afateve standard të Sistemit të Vlerësimit, që nënkupton 1.8 % të volumit të përgjithshëm prej 1128 çështjesh. Rrjedhimisht, **1108 çështje gjyqësore (98.2 % e volumit) janë gjykuar brenda afateve në shkallë të dytë**.

20 çështjet e gjykuara përtej afateve i përkasin Gjykatës së Apelit Tiranë (që përmbledh ankimet nga gjykatat e rretheve gjyqësore Tiranë, rrethet gjyqësore të Tiranës, Krujë, Kurbin, Dibër dhe Mat), të cilat zënë 2.7 % të volumit të çështjeve të gjykuara nga kjo gjykatë prej 717 çështjesh (202 masa sigurimi për të dyshuar për veprat penale të lidhura me dhunën në familje). Rrjedhimisht, në Gjykatën e Apelit Tiranë, 97.3 % e volumit të çështjeve është gjykuar brenda afateve. Në Gjykatat e tjera të Apelit raportohet se nuk ka patur asnjë çështje të gjykuar përtej afateve: Gjykata e Apelit Durrës me 146 çështje (100 %); Gjykata e Apelit Vlorë me 85 çështje (100 %); Gjykata e Apelit Shkodër me 76 çështje (100 %); Gjykata e Apelit Korçë me 65 çështje (100 %); dhe Gjykata e Apelit Gjirokastër me 39 çështje (100 %).

Në analizë të këtyre treguesve, të cilët raportohen nga gjykatat dhe nuk janë verifikuar nga Inspektorati, **duhet theksuar se çështja e afateve sërish mbetet shqetësim në praktikën gjyqësore**. Gjetja kryesore e Inspektimit tematik të kryer nga KLD ka qenë shkelja në mënyrë sistematike e afateve procedurale të vendosura nga ligji për shqyrtimin e kërkesave dhe dhënien e vendimeve gjyqësore mbi to: 6.8 % e volumit të çështjeve në shkallë vendi ishte në shkelje të afateve urdhëruese ligjore. Në raportin e Inspektimit u konkludua se gjykatat tregonin një kujdes formal në procedurat për caktimin e seancës së parë brenda afatit ligjor, por duke dështuar në një pjesë të mirë të rasteve të përfundojnë gjykimin dhe të japin vendim. Në praktikë kishte zbatim formal literal të afateve ligjore, ku detyrimi lidhej me caktimin e seancës së parë dhe nuk tregohej kujdes për përfundimin e të gjithë gjykimit në kohë të shpejtë. U konkludua se respektimi i afateve ishte edhe çështje e mentalitetit të gabuar të gjyqtarëve me justifikimin se shkelja e tyre nuk sjell pasoja të dukshme.

1. **Refuzimi i dhënies së mbrojtjes**

Në periudhën 01.01.2016 – 30.04.2017, **raportohen 283 vendime, në të cilat është refuzuar dhënia e mbrojtjes nga gjykatat për dhunën në familje**. Këto 283 raste në raport me numrin e përgjithshëm të vendimeve të dhëna në shkallë të parë prej 5179, zënë masën 5.5 % të volumit. Në nivel të dhëne statistikore absolute, numri më i lartë i rasteve të refuzuara i përket Gjykatës së Rrethit Gjyqësor Elbasan ne 42 raste. E njëjta e dhënë e aplikuar në raport me numrin e përgjithshëm të çështjeve të tilla të gjykuara nga secila gjykatë, i përket Gjykatës së Gjykatës së Rrethit Gjyqësor Elbasan me 13.6 % të volumit.

Gjykatat kanë raportuar shkaqet e mëposhtme të refuzimit të dhënies së mbrojtjes për dhunën në familje:

1. Heqje dorë nga ankimi;
2. Mbarimi i afateve të urdhrit të menjëhershëm të mbrojtjes;
3. Vlerësimi i gjykatës se urdhri i mbrojtjes nuk ka qenë i nevojshëm, se rreziku për viktimën nuk provohej; se është provuar se nuk ka pasur dhunë dhe mbrojtja është kërkuar për shkaqe të tjera;
4. Mungesa e legjitimitetit procedural të palëve apo se palët ndërgjyqëse nuk janë subjekte të dhnuës në familje sipas ligjit.
5. **Pushimi i gjykimit të çështjeve**

Në periudhën 01.01.2016 – 30.04.2017, raportohen 1245 raste (1223 çështje në shkallë të parë dhe 22 çështje në shkallë të dytë), në të cilat gjykimi i çështjeve për dhunën në familje është pushuar. Kjo e dhënë nënkupton se në 20 % të çështjeve të paraqitura, gjykimi është pushuar. Në nivel të dhëne statistikore absolute, numri më i lartë i rasteve të pushuara i përket Gjykatës së Rrethit Gjyqësor Korçë me 171 raste. Ndërsa e njëjta e dhënë e aplikuar në raport me numrin e përgjithshëm të çështjeve të tilla të gjykuara, i përket Gjykatës së Rrethit Gjyqësor Berat me 50.7 %.

Gjykatat kanë raportuar shkaqet e mëposhtme të pushimit të çështjeve për dhunën në familje:

1. Heqje dorë nga e drejta e padisë, heqje dorë nga gjykimi nga pala kërkuese apo tërheqje të ankimit nga pala ankuese;
2. Mosparaqitje e paditësit;
3. Normalizimi i marrëdhënieve;
4. Për të njëjtën çështje, është dhënë një vendim tjetër gjyqësor;
5. Kërkesa është kthyer pasi ka qenë me të meta procedurale;
6. I padituri është ndjekur penalisht;
7. Vdekje e personit, që ka ushtruar dhunën.

Në Raportin e Inspektimit (*shih* pikën 1 të konkluzioneve) është konkluduar se në një numër të konsiderueshëm gjykatash, çështjet gjyqësore të transmetuara administrativisht prej Policisë së Shtetit pushohen, sepse e dëmtuara nga dhuna në familje tregon mungesë vullneti për të vijuar, zgjidhja e këtyre çështjeve me pushim prej gjykatave vjen në kundërshtim me qëllimin e ligjvënësit, i cili në nenin 13 pika 4 të ligjit nr. 9669/2006 ka urdhëruar vazhdimin e gjykimit për këto çështje, pavarësisht vullnetit të të dëmtuarës. Nga të dhënat e raportuara konstatohet se **gjykatat vijojnë me të njëjtin qëndrim, ku mbetet i lartë numri i çështjeve të pushuara** (*shih* të dhënat e raportuara nga Gjykatat e Apeleve Vlorë, Shkodër dhe Korçë, si dhe nga Gjykatat e Rretheve Gjyqësore Tiranë, Mat, Durrës, Elbasan, Dibër, Fier, Pukë, Lushnjë, Tropojë, Pogradec, Vlorë, Sarandë, Kavajë, Krujë, Lezhë, Korçë, Kurbin, Kukës dhe Berat).

1. **Cilësia e vendimmarrjes**

Në periudhën 01.01.2016 – 30.04.2017, nga gjykatat e shkallës së parë raportohen 598 vendime në shkallë të parë për dhunën në familje, të cilat janë ankimuar në gjykatat e apelit. **Këto raste të ankimuara zënë masën 11.5 % në raport me numrin e përgjithshëm të vendimeve të dhëna në shkallë të parë prej 5179**. Në 13 raste, vendimet e gjykatës së shkallës së parë janë cenuar, që zënë 2.2 % të numrit të vendimeve të ankimuara. Gjykata me treguesin më të lartë të vendimeve të ankimuara është ajo e Rrethit Gjyqësor Tiranë me 261 çështje të ankimuara (nuk raportohet për ecurinë e tyre), ndërsa Gjykata me treguesin më të dobët të cilësisë së vendimmarrjes është ajo e Rrethit Gjyqësor Krujë me 33.33 %.

Në të njëjtën periudhë, raportohen 8 vendime në shkallë të dytë për dhunën në familje, të cilat janë ankimuar në Gjykatën e Lartë, të cilat zënë 0.7 % në raport me numrin e përgjithshëm të vendimeve të dhëna në shkallë të dytë prej 1128. Numrin më të lartë të ankimeve e ka Gjykata e Apelit Shkodër (që përmbledh ankimet ndaj vendimeve gjyqësore të dhëna prej Gjykatave të Rretheve Gjyqësore Shkodër, Kukës, Tropojë, Pukë dhe Lezhë). Gjykatat e Apelit raportojnë se nuk kanë vendime të cenuara nga Gjykata e Lartë.

Vlen të theksohet se jo të gjitha gjykatat kanë dhënë informacion lidhur me ecurinë e ankimeve në gjykatën në shkallë të dytë, por janë mjaftuar vetëm me informacionin për numrin e çështjeve. Të dhëna të plota për këtë tregues kanë dhënë vetëm Gjykatat e Rretheve Gjyqësore Pukë, Përmet, Pogradec dhe Krujë, si dhe Gjykatat e Apeleve Vlorë dhe Gjirokastër.

1. **Informancion mbi hetimin disiplinor për një rast të dhunës në familje**

Duke marrë shkas nga ngjarja e rëndë e humbjes së jetës së shtetases Liljana Rukaj, e cila ishte subjekt i urdhrit të mbrojtjes të lëshuar nga gjyqtari Ergys Selmani i Gjykatës së Rrethit Gjyqësor Fier, KLD me vendimin nr. 38 datë 15.09.2017 vendosi të kryejë inspektim tematik të gjyqtarit E.S. pranë Gjykatës së Rrethit Gjyqësor Fier. Në përfundim të hetimit disiplinor të rastit në fjalë, Inspektorati ka konkluduar se gjyqtari ka kryer shkelje të rënda profesionale, që diskreditojnë rëndë figurën dhe pozitën e gjyqtarit. Rrjedhimisht, me shkresën nr.2750/8, datë 16.01.2018, Raporti i Hetimit Disiplinor i është përcjellë Ministrit të Drejtësisë për të vlerësuar mundësinë eventuale mbi fillimin e procedimit disiplinor ndaj gjyqtarit

1. **Të tjera**

Kuvendi i Shqipërisë më datë 4.12.2017 miratoi Rezolutën “Për dënimin e dhunës ndaj grave e vajzave dhe rritjen e efektshmërisë së mekanizmave ligjorë për parandalimin e saj” si dhe ngriti me vendimin nr. 113/2017 Nënkomisionin e Përhershëm Parlamentar “Për barazinë gjinore dhe parandalimin e dhunës ndaj gruas”. Rezoluta ka konstatuar me shqetësim ekzistencën në rritje e dhunës ndaj grave dhe vajzave në përgjithësi dhe dhunën brenda familjes në veçanti (pika 2.6). Gjithashtu, ajo konstaton se sistemi i drejtësisë (policia, prokuroria, gjykatat, shërbimet sociale në sistemin e drejtësisë penale) nuk ka qenë efektiv lidhur me hetimin dhe shqyrtimin e rasteve të dhunës në familje dhe të zbatimit të drejtë të dispozitave ligjore të Kodit Penal për dënimin e dhunuesve dhe ofrimin e shërbimeve për viktimat. Rezoluta parashikon që Qeveria Shqiptare brenda 60 ditëve, të paraqesë propozime konkrete për ndryshimin e ligjit nr. 9669, datë 18.12.2006 “Për masa ndaj dhunës në marrëdhëniet familjare”, me qëllim thjeshtimin e procedurave gjyqësore për shqyrtimin dhe lëshimin e urdhrit të mbrojtjes dhe ndjekjen efikase të ekzekutimit të tij, duke parashikuar në çdo rast vijimin e procesit gjyqësor, pavarësisht tërheqjes së mëvonshme të viktimës, si dhe ngritjen e një mekanizmi efiçent të mbikëqyrjes së veprimtarisë së organeve gjyqësore në proceset gjyqësore të dhunës në familje. Në rezolutë kërkohet që (3.15) organet e pushtetit gjyqësor dhe ato të prokurorisë të trajtojnë me seriozitet, efikasitet dhe me shpejtësi maksimale proceset hetimore dhe gjyqësore që lidhen me çështjet e dhunës në familje, për t’i dhënë zgjidhje reale mbrojtjes së viktimave të dhunës në familje, si dhe (3.16) nxit organet e qeverisjes së sistemit të drejtësisë të mbajnë në konsideratë në mënyrë të veçantë mbajtjen e posaçme të të dhënave për proceset hetimore dhe gjyqësore që kanë të bëjnë me dhunën në familje, duke përfshirë urdhrat e mbrojtjes, proceset gjyqësore për dënimin e dhunuesve etj. Ndëkohë rezoluta (3.17) nxit organet e inspektimit të sistemit të drejtësisë që të vlerësojnë me seriozitet shkeljet e prokurorëve dhe gjyqtarëve në gjykimin e çështjeve që kanë të bëjnë me dhunën në familje.

Sa më lart, sugjerohet që të dhënat e këtij Raporti të analizohen nga strukturat përgjegjëse të Ministrisë së Drejtësisë, për të identifikuar çështjet që lidhen me përmirësimin e kuadrit ligjor të nevojshëm. Po ashtu, të dhënat e këtij Raporti të publikohen në faqen zyrtare të Këshillit të Lartë të Drejtësisë, si dhe t’i kërkohet Inspektoratit të KLD-së dhe gjykatave ndjekja me përparësi e konstatimeve dhe kërkesave të ngritura në Rezolutën e Kuvendit.

ANEKS 1

**Përmbledhje e konkluzioneve dhe e rekomandimeve**

**të Inspektimit Tematik për Dhunën në Familje**

Inspektimi tematik u zhvillua bazuar në vendimin nr. 297/9, datë 15.11.2012 të Këshillit të Lartë të Drejtësisë. Kontrollit iu nënshtruan 28 gjykata të vendit, nga të cilat 6 gjykata të apeleve dhe 22 gjykata të shkallës së parë. Këto gjykata janë Gjykatat e Apeleve Tiranë, Durrës, Shkodër, Vlorë, Korçë dhe Gjirokastër, si dhe Gjykatat e Rretheve Gjyqësore Dibër, Krujë, Kurbin, Mat, Tiranë, Elbasan, Durrës, Kavajë, Lezhë, Kukës, Pukë, Shkodër, Tropojë, Berat, Fier, Lushnjë, Vlorë, Korçë, Pogradec, Gjirokastër, Sarandë dhe Përmet.

Periudha e zgjedhur për inspektim ishte një vit e gjysmë 01.01.2011 - 30.06.2012, e cila jepte mundësinë për njohjen e situatës së veprimtarisë gjyqësore në një volum relativisht të lartë, si dhe për njohjen e ecurisë së vendimeve të dhëna gjer në Gjykatën e Lartë. Në përfundim të këtij inspektimi është konkluduar se ka vend për përmirësim në procedurat për shqyrtimin e kërkesave për mbrojtjen nga dhuna në familje. Përmirësimi i situatës kërkon ndërhyrje ligjore dhe administrative. Nga analiza e këtyre gjetjeve, janë dhënë 8 rekomandime, një pjesë e të cilave lidhen drejtpërdrejt me veprimtarinë e KLD-së, ndërsa një pjesë me institucionet e treta. Në formulimin e rekomandimeve është mbajtur në konsideratë fakti se fenomeni i dhunës në familje kërkon një reagim të bashkërenduar të institucioneve shtetërore.

1. *Konkluzionet*

Zhvillimi i këtij inspektimi tematik synoi të monitoronte performancën e gjykatave në zbatimin e ligjit nr. 9669, datë 18.12.2006 “Për masat ndaj dhunës në marrëdhëniet familjare”, i ndryshuar. Krahas monitorimit të performancës së gjyqësorit, u konstatua se pothuajse i gjithë sistemi mbrojtës ligjor për dhunën në familje ka nevojë për përmirësim në drejtimet e mëposhtme:

1. Rritjen e cilësisë së mbrojtjes ndaj të dëmtuarës nga dhuna në familje, ku një rol i posaçëm i takon policisë së shtetit dhe prokurorisë. Problematika bazë në këtë drejtim lidhet me rolin e paqartë procedural të policisë së shtetit, si rezultat i të cilës, praktika gjyqësore ka qenë e ndryshme. Në një numër të konsiderueshëm gjykatash, policia e shtetit si pritëse e parë e dhunës në familje, plotëson dokumentacionin dhe i paraqet ato administrativisht në gjykatë, duke ndaluar së ndjekuri çështjen gjyqësore. Në shumicën dërrmuese të këtyre rasteve, çështjet gjyqësore të transmetuara administrativisht prej Policisë së Shtetit pushohen, sepse e dëmtuara nga dhuna në familje tregon mungesë vullneti për të vijuar. Zgjidhja e këtyre çështjeve me pushim prej gjykatave vjen në kundërshtim me qëllimin e ligjvënësit, i cili në nenin 13 pika 4 të ligjit nr. 9669/2006 ka urdhëruar vazhdimin e gjykimit për këto çështje, pavarësisht vullnetit të të dëmtuarës. Gjykatat në këto raste interpretojnë se nuk është vendi për zbatimin e nenit 13 pika 4 të ligjit nr. 9669/2006, pasi Komisariati i Policisë nuk është paraqitur në pozitën procedurale të paditësit. Megjithatë duhet evidentuar praktika e mirë e Komisariatit të Policisë në qarkun Elbasan (në periudhën e inspektuar në Gj.Rr.Gj.Elbasan janë paraqitur prej Komisariatit të Policisë 40 çështje, me palë kërkuese policinë e shtetit), dhe në Përmet (2 çështje të paraqitura nga Komisariati i Policisë);

2. Në gjykata nuk ka një bazë solide të të dhënave mbi dhunën në familje, që vështirëson identifikimin e rasteve, monitorimin e tyre dhe analizën e të dhënave. Gjykata të ndryshme kanë ndjekur praktika të ndryshme regjistrimi, duke vështirësuar edhe nxjerrjen e statistikave, si dhe duke penguar në disa raste edhe gjykimin për shkak se gjyqtarët japin dorëheqje në çështje që i kanë gjykuar më parë. Gjithashtu, as sistemi elektronik i menaxhimit të integruar të çështjeve ICMIS nuk është i përshtatshëm për regjistrimin specifik të çështjeve të dhunës në familje.

Baza e të dhënave nuk është solide jo vetëm në gjykatë, por i mungon edhe përputhshmëria me të dhënat nga institucionet e tjera, të përfshira në zbatimin e ligjit për dhunën në familje. Në inspektim është konstatuar se edhe policia e shtetit nuk ka të dhëna solide mbi këto çështje sepse për të njëjtin rast, kanë paraqitur dy kërkesa të veçanta në gjykatë (*rasti Karoshi në Gj.Rr.Gj.Tiranë*).

3. Organizimi i shortit është një problematikë tjetër e identifikuar. Gjykata e inspektuara nuk kanë një praktikë uniforme në këtë drejtim. Në disa gjykata, çështjet i kalojnë me short gjyqtarëve të seksionit familjar të dhomës civile; në disa gjykata, gjyqtarëve të gatshëm, ndërsa në disa gjykata të gjithë gjyqtarëve me short. Vendimi nr. 238/1/a, datë 24.12.2008 i KLD-së “Për procedurat e ndarjes me short të çështjeve gjyqësore”, i ndryshuar, nuk ndihmon në këtë drejtim sepse nuk ka rregulla të mjaftueshme për këto çështje. Për më tepër, afatet e organizimit të shortit, që janë të lidhura drejtpërdrejt me shpejtësinë dhe respektimin e afateve ligjore të gjykimit, mungojnë tërësisht.

4. Rritjen e efiçencës së gjykatave në drejtim të kohëzgjatjes së gjykimeve. Gjetja kryesore e këtij Inspektimi është shkelja në mënyrë sistematike e afateve procedurale të vendosura nga ligji për shqyrtimin e kërkesave dhe dhënien e vendimeve gjyqësore mbi to. Gjykatat tregojnë një kujdes formal në procedurat për caktimin e seancës së parë brenda afatit ligjor, por duke dështuar në një pjesë të mirë të rasteve të përfundojnë gjykimin dhe të japin vendim. Terminologjia ligjore “vendos në lidhje me kërkesën brenda 48 orëve”, “vendos shqyrtimin brenda 15 ditëve” apo “cakton datën e dëgjimit brenda 20 ditëve” është zbatuar si detyrim nga gjykatat për caktimin e seancës së parë dhe jo për përfundimin dhe dhënien e vendimit brenda këtyre afateve.

Parashikimi ligjor për afatin 20 ditor në caktimin e seancës dëgjimore është zbatuar literalisht nga gjykatat. Në një shumicë çështjesh, seanca dëgjimore e parë caktohet formalisht dhe procedura e konfirmimit të mbrojtjes zgjat në mënyrë të paarsyeshme. Një shembull i keq ilustrues është çështja civile nr. 7557 akti, datë 01.03.2011, ku padia është paraqitur më 01.03.2011 prej Komisariatit të Policisë Nr. 3 në Gjykatën e Rrethit Gjyqësor Tiranë dhe vendimi është dhënë pas 69 ditëve, me të cilin është pushuar gjykimi. Vonesa e gjyqtarit në këtë procedurë ka detyruar Komisariatin e Policisë të paraqesë kërkesë të re, për të cilën i njëjti gjyqtar ka vendosur lëshimin e urdhrit të menjëhershëm të mbrojtjes (një rast i tillë u identifikua në Gj.Rr.Gj.Tiranë).

Respektimi i afateve duket të jetë edhe çështje e mentalitetit të gabuar të gjyqtarëve me justifikimin se shkelja e tyre nuk sjell pasoja të dukshme. Ky konkluzion mbështetet në gjetjet e inspektimit, ku nuk mungojnë rastet e shkeljeve të afatit për shkak të pushimit javor, të pushimeve zyrtare, pushimit vjetor apo të angazhimeve të tjera më të rëndësishme të gjyqtarit, siç është pjesëmarrja në një seminar trajnimi.

Në 10 gjykata, është konstatuar se afatet procedurale janë respektuar në mbi 94 % të çështjeve. Këto janë gjykatat e rretheve gjyqësore Dibër, Tiranë, Durrës, Kavajë, Kukës, Shkodër, Tropojë, Pogradec, Përmet dhe Gjirokastër. Gjykatat me treguesin kohor më të keq janë Gjykata e Rrethit Gjyqësor Kurbin me 70 % dhe Gjykata e Rrethit Gjyqësor Krujë me 73.08 %.

5. Rritjen e efiçencës së gjykatave në drejtim të procedurave të sakta për të shmangur zhvillimin e gjykimit me më shumë se sa një seancë. Në këtë pikë, shfaqen problematika në njoftimin e palëve, në paraqitjen e provave dhe në pranimin e kërkesave për shtyrje të palëve prej gjykatës. Gjykimet mbi dhunën në familje janë të natyrës specifike dhe janë ndërtuar nga ligjvënësi për t’u përfunduar brenda një seance, që nënkupton bashkërendimin e të gjithë aktorëve, që nga policia e shtetit e deri tek mbrojtësit për të siguruar adresa të plota dhe një set të plotë dokumentacioni provues në kohën e paraqitjes së çështjes në gjykatë. Për pasojë, ka nevojë për saktësimin edhe në nivel ligji të këtyre procedurave.

6. Rritjen e efiçencës së gjykatave në drejtim të zgjidhjes së themelit të çështjeve. Nga inspektimi u konstatua se në 11 gjykata të rretheve gjyqësore tendenca e numrit të çështjeve të paraqitura është në rritje. Këto gjykata janë të rretheve gjyqësore Dibër, Mat, Tiranë, Elbasan, Kavajë, Lushnjë, Vlorë, Korçë, Pogradec dhe Sarandë. Në 5 gjykatat e rretheve gjyqësore Krujë, Durrës, Tropojë, Fier dhe Përmet tendenca është e pandryshuar. Ndërsa në 6 gjykatat e rretheve gjyqësore Kurbin, Lezhë, Kukës, Pukë, Shkodër dhe Berat tendenca është në ulje.

7. Në këtë drejtim ka dy fenomene shqetësuese: (i) nga njëra anë, një numër i lartë çështjesh pushohen dhe nuk marrin një vendim themeli gjyqësor; dhe (ii) nga ana tjetër, numri i ankimeve në gjykatat më të larta është jashtëzakonisht i ulët. Shkaku determinant i pushimit të çështjeve është mosparaqitja e paditëses apo heqja dorë e saj, megjithatë nuk mungojnë as rastet kur gjykata vendos pushimin për shkak të normalizimit të marrëdhënieve midis palëve ndërgjyqëse (*një rast i tillë u konstatua në Gj.Rr.Gj.Tiranë*).

Lidhur me zgjidhjen e mosmarrëveshjeve, në 5 gjykata shënohen treguesit më të mirë për suksesin e kërkesave me mbi 55 % të pranueshmërisë së kërkesave. Këto gjykata janë të rretheve gjyqësore Mat, Durrës, Tropojë, Vlorë dhe Sarandë. Treguesin më të ulët e kanë 5 gjykatat, tek të cilat është konstatuar se mbi 65 % e çështjeve janë pushuar. Këto gjykata janë të rretheve gjyqësore Dibër, Krujë, Kurbin, Tiranë dhe Pogradec.

Numri jashtëzakonisht i ulët i ankimeve tregon se ka një problem me aksesin në drejtësi të të dëmtuarave nga dhuna në familje. Një nga problematikat e konstatuara është numri i ulët i ankimeve, ku në 17 gjykata nuk ka patur anjë vendim të ankimuar. Këto gjykata janë Gjykatat e Apeleve Tiranë, Durrës, Shkodër, Vlorë, Gjirokastër, Korçë, si dhe Gjykatat e Rretheve Gjyqësore Dibër, Krujë, Kurbin, Mat, Kavajë, Kukës, Pukë, Berat, Lushnjë, Gjirokastër dhe Përmet. Në 6 gjykata është konstatuar se përgjatë periudhës së inspektuar janë shqyrtuar më shumë se 100 çështje të tilla. Këto gjykata janë Rrethi Gjyqësor Tiranë me 845 padi, Rrethi Gjyqësor Durrës me 326, Rrethi Gjyqësor Shkodër me 142, Rrethi Gjyqësor Berat me 157, Rrethi Gjyqësor Fier me 142 dhe Rrethi Gjyqësor Korçë me 197.

8. Ligji nr. 9669 datë 18.12.2006 “Për masat ndaj dhunës në marrëdhëniet familjare” ka parashikuar dispozita të shpejta proceduriale të gjykimit të këtyre çështjeve për gjykatat e shkallës së parë, ndërsa për gjykatat më të larta jo.

1. *Rekomandimet*

**Rekomandim 1.** Raporti i inspektimit t’i njoftohet të gjitha gjykatave të inspektuara në zbatim të parimit të transparencës së veprimtarisë inspektuese, me qëllim njohjen me praktikat e mira të identifikuara dhe me praktikat e këqija të zbatimit të ligjit, për shmangien e tyre. Ky njoftim mund të realizohet nëpërmjet publikimit të tij në faqen zyrtare të internetit të KLD-së, duke siguruar paraprakisht anonimatin e rasteve konkrete për të respektuar mbrojtjen e të dhënave personale.

**Rekomandim 2.** Krijimi i një baze të të dhënave të posaçme për çështjet e dhunës në familje në gjykata, i cili të sigurojë regjistrimin në mënyrë uniforme në të gjitha gjykatat. Regjistrat në Gjykata duhen përmirësuar, ku të evidentohen veçmas rastet dhe ecuria e tyre. Po ashtu, duhet përmirësuar sistemi elektronik i menaxhimit të çështjeve, si dhe rregullat e shortimit të këtyre çështjeve. Në këtë kontekst, nevojitet bashkëpunimi i KLD-së me Ministrinë e Drejtësisë për të realizuar këtë rekomandim.

**Rekomandim 3.** Përmirësimi i vendimit nr. 238/1/a, datë 24.12.2008 i KLD-së “Për procedurat e ndarjes me short të çështjeve gjyqësore”, i ndryshuar, për të adresuar gjetjet e këtij inspektimi në drejtim të shortimit të të gjitha çështjeve të dhunës në familje.

**Rekomandim 4.** Analizimi i situatës në mbledhje të KLD-së, me qëllim reflektimin e të gjitha shkeljeve të konstatuara, duke i kategorizuar në shkelje me pasojë përgjegjësinë disiplinore të gjyqtarëve, në shkelje për paralajmërim të gjyqtarëve dhe në shkelje të regjistrueshme për vlerësimin e tyre profesional dhe etik. Për qëllime të këtij rekomandimi, KLD duhet të përcaktojë standardet e kategorizimit të shkeljeve, duke marrë në konsideratë rëndësinë e tyre, numrin e shkeljeve dhe pasojat eventuale.

**Rekomandim 5**. Rritjen e monitorimit të praktikës gjyqësore mbi këto çështje, duke vëzhguar tendencat sasiore, cilësore dhe kohore të gjykatave.

**Rekomandim 6.** T’i kërkohet Ministrisë së Brendshme të rrisë cilësinë e veprimtarisë së policisë së shtetit lidhur me çështjet e identifikuara në këtë inspektim tematik.

**Rekomandim 7**. T’i njoftohet Prokurorisë së Përgjithshme rezultati i këtij inspektimi, duke saktësuar nevojën për rritjen e rolit të prokurorit në procesin e masave të sigurimit për të harmonizuar dhe konsoliduar praktikën gjyqësore. Ky rekomandim nxirret bazuar në parimin e qasjes proaktive në zhvillimin e inspektimeve.

**Rekomandim 8**. Gjetjet e këtij inspektimi të mbahen në konsideratë në procesin e hartimit të ndryshimeve ligjore eventuale të legjislacionit sektorial mbi dhunën në familje dhe në Kodin e Procedurës Penale, me qëllim uljen e hapësirave për abuzim nga organi procedues.

ANEKS 2

**Të dhënat e raportuara nga çdo gjykatë**

1. **Gjykata e Apelit Vlorë**

Kjo gjykatë, me shkresën nr. prot.275, datë 13.09.2017 si dhe me email-in e datës 18.10.2017 (si dhe shkreëën nr.343 prot., datë 18.10.2017) drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 85 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore të gjykuar jashtë afateve;
3. Janë 2 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: heqja dorë nga ankimi dhe mbarimi i afateve të urdhrit të menjëhershëm të mbrojtjes.
4. Ka 2 raste, në të cilat është vendosur pushimi i shqyrtimit të çështjes (tërheqje nga ankimi).
5. Janë rekursuar gjithsej 0 vendime
6. Lidhur me rekomandimet e Raportit të Inspektimit, raportohet se:

* Raporti u është komunikuar gjyqtarëve dhe është bërë pjesë e diskutimit me trupën gjyqësore në tërësi, por edhe në mënyrë specifike;
* Cilësia e vendimmarrjes ka qenë 100%;
* Çështjet regjistrohen në një regjistër të posaçëm, ku lehtësohet edhe procedura e evidentimit të numrit dhe ecurisë së tyre.;
* Në bashkëpunim me Ministrinë e Drejtësisë është mundësuar shtimi i objektit të këtyre çështjeve në mënyrë specifike në Sistemin Elektronik të Menaxhimit të Çështjeve Gjyqësore;
* Është amenduar urdheri i brenshëm për shortimin e çështjeve, duke urdhëruar që çështjet civile me këtë objekt, të regjistrohen dhe shortohen menjëherë, duke i kaluar menjëherë gjyqtarit të caktuar me short, pa pritur afatin maksimal 7-ditor të parashikuar për regjistrim dhe shortim.

1. **Gjykata e Apelit Tiranë**

Kjo gjykatë, me shkresën nr. 3399/1 prot. datë 14.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 717 çështje gjyqësore të lidhura me dhunën në familje për periudhën 2016 – prill 2017 (Nga ku 205 masa sigurimi të dyshuara për vepra penale);
2. Janë 20 çështje gjyqësore të gjykuara jashtë afateve;
3. Nuk ka çështje gjyqësore, në të cilat është refuzuar dhënia e mbrojtjes për dhunën në familje. Si rrjedhojë nuk raportohen shkaqe të refuzimit;
4. Janë raportuar 11 raste, në të cilat është vendosur pushimi i shqyrtimit të çështjes;
5. Nuk ka informacion mbi vendimet e rekursuara;
6. Lidhur me rekomandimet e Raportit të Inspektimit, nuk ka informacion.
7. **Gjykata e Apelit Shkodër**

Kjo gjykatë, meme shkresën nr. 2602/1 prot., datë 15.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 76 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore të gjykuara jashtë afateve;
3. Nuk ka çështje gjyqësore ku refuzohet dhënia e mbrojtjes për dhunën në familje.
4. Janë raportuar 2 raste, në të cilat është vendosur pushimi i shqyrtimit të çështjes, për shkak të tërheqjes së ankimit nga pala ankuese.
5. Janë rekursuar gjithsej 8 vendime (10.5 % e vendimeve të dhëna)
6. Lidhur me rekomandimet e Raportit të Inspektimit, nuk ka informacion.
7. **Gjykata e Apelit Durrës**

Kjo gjykatë, meme shkresën nr. 414 prot., datë 14.09.2017 si dhe me email-in e datës 13.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 146 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 3 çështje , në të cilat është refuzuar dhënia e mbrojtjes për dhunën në familje;
4. Është raportuar 1 rast, në të cilin është vendosur pushimi i shqyrtimit të çështjes, për shkak të vdekjes së të pandehurit;
5. Nuk ka të dhëna lidhur me vendimet e rekursuara;
6. Lidhur me rekomandimet e Raportit të Inspektimit, raportohet se: Rekomandimet e përmendura në këtë raport janë plotësuar nga Gjykata e Apelit Durrës.
7. **Gjykata e Apelit Korçë**

Kjo gjykatë, meme shkresën nr. 840 prot., datë 13.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 65 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështjet gjyqësore jashtë afateve;
3. Nuk ka çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 3 raste, në të cilat është vendosur pushimi i shqyrtimit të çështjes, për shkak të tërheqjes së ankimit nga pala ankuese;
5. Nuk ka informacion në lidhje me numrin e vendimeve të rekursuara;
6. Lidhur me rekomandimet e Raportit të Inspektimit, raportohet se: Në zbatim të rekomandimeve të lëna në Raport ka diskutuar në mbledhjen me trupën gjyqësore problematikat e vërejtura gjatë këtij inspektimi, me qëllim eleminimin e tyre në të ardhmen.
7. **Gjykata e Apelit Gjirokastër**

Kjo gjykatë, meme shkresën nr. 1045 prot., datë 13.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 39 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështjet gjyqësore jashtë afateve;
3. Është 1 çështje gjyqësore, në të cilën është refuzuar dhënia e mbrojtjes për dhunën në familje;
4. Janë raportuar 3 raste, në të cilat është vendosur pushimi i shqyrtimit të çështjes;
5. Nuk është rekursuar ndonjë vendim pasi nuk rezulton të ketë vendime të cënuara në këtë periudhë (informacion i kancelareve të gj.rr.gj);
6. Lidhur me rekomandimet e Raportit të Inspektimit, raportohet se ka ndërmarrë këto masa:

* Krijimin e regjistrave të veçantë për regjistrimin e urdhërave të mbrojtjes;
* Trajtimin e çështjeve me objekt “Lëshim i urdhrit të menjëhershëm të mbrojtjes ose “Vërtetim i urdhrit të mbrojtjes”, si çështje me karakter urgjent;
* Shortimin e çështjeve brenda një afati 7 ditor;
* Caktimin e seancës së parë brenda afatit kohor 2 deri në 3 javë nga momenti i regjistrimit, me qëllim për të mos krijuar vonesa në gjykimin e çështjes;
* Rritjen e efiçensës në drejtim të kohëzgjatjes së gjykimeve, duke përfunduar gjykimin mesatarisht brenda 2 muajsh dhe në një numër të konsiderueshëm rastesh, brenda 1 muaji.

1. **Gjykata e Rrethit Gjyqësor Tiranë**

Kjo gjykatë, me me shkresën nr.17829/1 prot., datë.11.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 1390 çështje gjyqësore të lidhura me dhunën në familje për periudhën 2016 – prill 2017;
2. Raportohen 190 çështje gjyqësore jashtë afatit;
3. Janë 7 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk ka qenë i nevojshëm lëshimi i urdhrit; mungesa e legjitimitetit procedural të palëve; nuk është provuar ekzistenca e rrezikut për jetën nga ana e palës.. etj;
4. Janë raportuar 5 raste, në të cilat është vendosur pushimi i shqyrtimit të çështjes, për shkak të heqjes dorë nga kërkesa; mosparaqitje.
5. Janë ankimuar gjithsej 261 vendime (18.8 % e vendimeve të dhëna).
6. Lidhur me rekomandimet e Raportit të Inspektimit, nuk ka informacion
7. **Gjykata e Rrethit Gjyqësor Shkodër**

Kjo gjykatë, me me shkresën nr. 840 prot., datë.07.09.2017 si dhe me email-in e datës 17.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 238 çështje gjyqësore të lidhura me dhunën në familje për periudhën 2016 – prill 2017;
2. Janë 4 çështje gjyqësore jashtë afateve;
3. Janë 15 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk është provuar ekzistenca e rrezikut për jetën nga ana e palës paditëse;
4. Janë raportuar 47 raste, në të cilat është vendosur pushimi i shqyrtimit të çështjes;
5. Janë ankimuar gjithsej 9 vendime (3.8 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Mat**

Kjo gjykatë, me me shkresën nr. 715 prot., datë 12.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 58 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore të gjykuara jashtë afateve;
3. Janë 2 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: gjykata ka çmuar se palët ndërgjyqëse nuk janë subjekte të dhunës në familje;
4. Janë raportuar 2 raste, në të cilat është vendosur pushimi i shqyrtimit të çështjes, për shkak të heqjes dorë nga kërkesa për lëshim urdhër mbrojtje nga viktima;
5. Janë ankimuar gjithsej 10 vendime (17 % e vendimeve të dhëna) 0 të cënuara, cilësia e vendimmarjes 100%;
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Durrës**

Kjo gjykatë, me me shkresën nr. 2974 prot., datë.13.09.2017 si dhe me email-in e datës 17.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 628 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore të gjykuara jashtë afateve;
3. Janë 7 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk ka patur dhunë, është kërkuar mbrojtje për shkaqe të tjera, urdhëri i mbrojtjes për shkak të cilësive të tjera që mund të ketë pasur i padituri por nuk ka patur ushtrim dhune;
4. Janë raportuar 169 raste, në të cilat është vendosur pushimi i shqyrtimit të çështjes, (për shkak tëmosparaqitjes apo heqjes dorë nga paditësi);
5. Janë ankimuar gjithsej 5 vendime (1 % e vendimeve të dhëna)
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Elbasan**

Kjo gjykatë, me me shkresën nr. 366 prot., datë.11.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 307 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore të gjykuara jashtë afateve;
3. Janë 42 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: Kërkesat e palës kërkuese kanë qenë të paprovuara ose të pabazura në ligj dhe në prova;
4. Janë raportuar 106 raste, në të cilat është vendosur pushimi i shqyrtimit të çështjes, për shkak të mosparaqitjes, për shkak të heqjes dorë nga kërkuesi, 1 rast pasi ka qenë gjë e gjykuar dhe 1 kërkesë është kthyer pasi ka qenë me të meta;
5. Janë ankimuar gjithsej 11 vendime (3.6 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Dibër**

Kjo gjykatë, me shkresën nr.342/1 prot., datë 08.09.2017 si dhe me email-in e datës 14.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 76 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Është 1 çështje gjyqësore, në të cilën është refuzuar dhënia e mbrojtjes për dhunën në familje. Si shkak i refuzimit raportohet: nuk ka rast dhune;
4. Janë raportuar 13 raste, në të cilat është vendosur pushimi i shqyrtimit të çështjes, për shkak të heqjes dorë nga kërkuesi apo për shkak të normalizimit të marrëdhënieve;
5. Është ankimuar gjithsej 1 vendim (1.3 % e vendimeve të dhëna) lënë në fuqi nga gjykata e apelit, pra cilësia e vendimmarrjes 100%;
6. Lidhur me rekomandimet e Raportit të Inspektimit, raportohet se:

-Në mbledhjen e zhvilluar me datë 19.06.2014, me trupën gjyqësore dhe administratën e gjykatës janë analizuar të gjitha rastet një për një, me qëllim nxjerrjen e problematikave, që të mos përsëriten në të ardhmen nga trupa gjyqësore e kësaj gjykate, ku theksohet nuk ka më raste që të përsëriten llojet e shkeljeve, që janë konstatuar për gjykimet e përmendura në Raport.

1. **Gjykata e Rrethit Gjyqësor Fier**

Kjo gjykatë, me shkresën nr. 6125 prot., datë 13.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 357 çështje gjyqësore të lidhura me dhunën në familje për periudhën 2016 – prill 2017;
2. Raportohen 21 çështje gjyqësore jashtë afateve;
3. Janë 40 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk ka patur rast dhune, mungesa e legjitimitetit, kërkesa të pabazuara në fakte, etj;
4. Janë raportuar 100 raste, në të cilat është vendosur pushimi i shqyrtimit të çështjes, për shkak të heqjes dorë nga kërkuesi, apo për shkak mosparaqitje;
5. Janë ankimuar gjithsej 75 vendime (21 % e vendimeve të dhëna);
6. Lidhur me rekomandimet e Raportit të Inspektimit, raportohet se:

* Është nxjerrë urdhëri i kryetarit të gjykatës “Për përmirësimin e regjistrave me qëllim evidentimin veçmas të çështjeve gjyqësore që lidhen me rastet e dhunës në familje”. Në këto regjistra të veçantë janë pasqyruar: të dhëna të përgjithshme për çështjen gjyqësore; të dhëna të posaçme që lidhen me çështjen ose palët si: recidivizmi, mosha e palëve, niveli ekonomik, arsimor, profesioni; e të dhëna të tjera.

1. **Gjykata e Rrethit Gjyqësor Pukë**

Kjo gjykatë, me shkresën nr. 375 prot., datë 14.09.2017 si dhe me email-in e datës 14.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 31 çështje gjyqësore të lidhura me dhunën në familje për periudhën 2016 – prill 2017;
2. Është 1 çështje gjyqësore jashtë afatit;
3. Nuk ka çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 10 raste, në të cilat është vendosur pushimi i shqyrtimit të çështjes, për shkak të heqjes dorë nga kërkuesi, apo për shkak mosparaqitje;
5. Janë ankimuar gjithsej 11 vendime (35.5 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Lushnje**

Kjo gjykatë, me shkresën nr. 374 prot., datë 12.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 260 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 33 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk ka patur dhunë, është kërkuar mbrojtje për shkaqe të tjera, urdhri i mbrojtjes për shkak të cilësive tëtjera që mund të ketë patur i padituri por nuk ka ushtrim dhune etj.;
4. Janë raportuar 96 raste, në të cilat është vendosur pushimi i shqyrtimit të çështjes, për shkak të mosparaqitjes apo heqjes dorë nga paditësi;
5. Janë ankimuar gjithsej 24 vendime (9.2 % e vendimeve të dhëna);
6. Lidhur me rekomandimet e Raportit të Inspektimit, raportohet se: Janë respektuar rigorozisht prej të gjithë gjyqtarëve efektivë, afatet ligjore dhe afatet standart të Sistemit të Vlerësimit në gjykimin e çështjeve civile me objekt “Lëshim urdhër i mbrojtjes” ose “Lëshim i urdhërit të menjëhershëm të mbrojtjes”.
7. **Gjykata e Rrethit Gjyqësor Tropojë**

Kjo gjykatë, me shkresën nr. 351/1 prot., datë.14.09.2017 si dhe me email-in e datës 17.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 18 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Nuk ka çështje gjyqësore, në të cilat është refuzuar dhënia e mbrojtjes për dhunën në familje.
4. Janë raportuar 3 raste, në të cilat është vendosur pushimi i shqyrtimit të çështjes, për shkak të mosparaqitjes apo heqjes dorë nga paditësi;
5. Janë ankimuar gjithsej 1 vendime (5.6 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Përmet**

Kjo gjykatë, me shkresën nr. 586/1 prot., datë 14.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 23 çështje gjyqësore të lidhura me dhunën në familje për periudhën 2016 – prill 2017;
2. Është 1 çështje gjyqësore jashtë afateve;
3. Nuk ka çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 3 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit;
5. Janë ankimuar gjithsej 1 vendim (4.4 % e vendimeve të dhëna)
6. Lidhur me rekomandimet e Raportit të Inspektimit, raportohet se janë zbatuar rekomandimet e Raportit të Inspektimit të miratuar nga KLD me vendimin nr.66, datë 30.05.2014 lidhur me dhunën në familje.
7. **Gjykata e Rrethit Gjyqësor Gjirokastër**

Kjo gjykatë, me shkresën nr. 448/1 prot., datë 12.09.2017 si dhe me email-in e datës 18.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 87 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 2 çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 33 raste, në të cilat është vendosur pushimi i shqyrtimit të çështjes;
5. Janë ankimuar gjithsej 1 vendim (1 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Pogradec**

Kjo gjykatë, me shkresën nr. 179 prot., datë 13.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 95 çështje gjyqësore të lidhura me dhunën në familje për periudhën 2016 – prill 2017;
2. Nuk ka jashtë afatit për çështje penale;
3. Janë 9 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: paditësi nuk është legjitimuar në ngritjen e padisë, nuk është provuar dhuna;
4. Janë raportuar 29 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit dhe heqjes dorë nga gjykimi;
5. Janë ankimuar gjithsej 24 vendime (25.3 % e vendimeve të dhëna) 4 të cënuara (16.7 % e vendimeve të ankimuara është cenuar);
6. Lidhur me rekomandimet e Raportit të Inspektimit, raportohet se:

-Ka diskutuar në mbledhjen me trupën gjyqësore të datës 23.06.2016 problematikat e vërejtura gjatë këtij inspektimi për të tre tematikat, me qëllim eleminimin e tyre në të ardhmen:

-Kërkesë paditë me objekt “lëshim i urdhërit të mbrojtjes” regjistrohen në një regjistër të posaçëm, ku pasqyrohet secili rast, ecuria në të tre shkallët e gjykimit si dhe evidentohen rastet e përsëritura.

-Shqyrtimi i kërkesës i kalon gjyqtarit të gatshëm sipas planifikimit të bërë në urdhërin e gadishmërisë nga kryetari i gjykatës.

1. **Gjykata e Rrethit Gjyqësor Vlorë**

Kjo gjykatë, me shkresën nr. 1015 prot., datë.14.09.2017 si dhe me email-in e datës 17.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 273 çështje gjyqësore të lidhura me dhunën në familje për periudhën 2016 – prill 2017;
2. Janë 25 çështje gjyqësore jashtë afateve;
3. Janë 31 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: mungesë provash, mungesë e legjitimitetit të palëve;
4. Janë raportuar 43 raste, në të cilat është vendosur pushimi i shqyrtimit të çështjes, për shkak të heqjes dorë nga padia, mosparaqitje e paditësit
5. Janë ankimuar gjithsej 11 vendime (4 % e vendimeve të dhëna) 2 të cënura (18%);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Sarandë**

Kjo gjykatë, me shkresën nr. 480 prot., datë.12.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 120 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 5 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk provohen pretendimet, pretendimet e pabazuara në ligj dhe në prova;
4. Janë raportuar 43 raste, në të cilat është vendosur pushimi i shqyrtimit të çështjes, për shkak të tërheqjes së ankimit nga pala ankuese;
5. Janë ankimuar gjithsej 9 vendime (7.5 % e vendimeve të dhëna) cënuar asnjë, pra cilësia e vendimmarrjes 100%;
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Kavajë**

Kjo gjykatë, me shkresën nr. 1258 prot., datë 14.09.2017 si dhe me email-in e datës 18.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 146 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 5 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: mungesë provash, nuk provohen pretendimet;
4. Janë raportuar 68 raste, në të cilat është vendosur pushimi i shqyrtimit të çështjes, për shkak të tërheqjes së ankimit nga pala ankuese
5. Janë ankimuar gjithsej 13 vendime (5 % e vendimeve të dhëna);
6. Lidhur me rekomandimet e Raportit të Inspektimit, raportohet se: Trupës gjyqësore të kësaj gjykate i është dërguar një kopje e raportit nga kryetarja e gjykatës; është punuar në mbledhjet më këtë trupë, me qëllim njohjen me praktikat e mira dhe me praktikat e këqija të zbatimit të ligjit për shmangjen e tyre, si dhe është diskutuar lidhur me shkeljet e konstatuara.
7. **Gjykata e Rrethit Gjyqësor Krujë**

Kjo gjykatë, me shkresën nr. 170 prot., datë 13.09.2017 si dhe me email-in e datës 18.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 89 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 2 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen:mungesë provash;
4. Janë raportuar 19 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit, heqje dorë nga gjykimi.
5. Janë ankimuar gjithsej 9 vendime (10 % e vendimeve të dhëna) 1cënuar (11 % e vendimeve të ankimuara është cenuar).
6. Lidhur me rekomandimet e Raportit të Inspektimit, raportohet se: Raporti i miratuar nga KLD është trajtuar në mbledhjen e mëngjesit të datës 23.06.2017 me trupën gjyqësore, duke ju vënë në dispozicion një kopje të tij dhe duke ju kërkuar zbatimin me rigorozitet të të gjitha rekomandimeve të dhëna në këtë raport.

**24. Gjykata e Rrethit Gjyqësor Lezhë**

Kjo gjykatë, me shkresën nr. 804 prot., datë 15.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 195 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Janë 15 çështje gjyqësore, në të cilat është refuzuar dhënia e mbrojtjes për dhunën në familje. Si shkaqe të refuzimit raportohen: nuk provohen pretendimet;
4. Janë raportuar 62 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit dhe heqjes dorë nga gjykimi;
5. Janë ankimuar gjithsej 24 vendime (12 % e vendimeve të dhëna);
6. Lidhur me rekomandimet e Raportit të Inspektimit, raportohet se: Janë zhvilluar takime dhe ka patur bashkëpunim me institucione si: komisariatet e policie, bashkinë, dhomën vendore të avokatisë ku është përcaktuar lista e avokatëve që ofrojnë ndihmë juridike falas për viktimat e dhunës në familje.

**25.** **Gjykata e Rrethit Gjyqësor Korçë**

Kjo gjykatë, me shkresën nr. 601 prot., datë 14.09.2017 si dhe me email-in e datës 17.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 348 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Raportohen 20 çështje gjyqësore, në të cilat është refuzuar dhënia e mbrojtjes për dhunën në familje.
4. Janë raportuar 171 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit, heqjes dorë nga gjykimi;
5. Janë ankimuar gjithsej 44 vendime (12.6 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Kurbin**

Kjo gjykatë, me shkresën nr. 683 prot., datë.13.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 67 çështje gjyqësore të lidhura me dhunën në familje për periudhën 2016 – prill 2017;
2. Nuk ka çështje gjyqësore jashtë afateve;
3. Nuk ka çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 23 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit, heqjes dorë nga gjykimi dhe i padituri është ndjekur penalisht.
5. Janë ankimuar gjithsej 24 vendime (36 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.
7. **Gjykata e Rrethit Gjyqësor Kukës**

Kjo gjykatë, me shkresën nr. 410 prot., datë 13.09.2017 si dhe me email-in e datës 16.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 42 çështje gjyqësore të lidhura me dhunën në familje për periudhën 2016 – prill 2017;
2. Janë 1 çështje gjyqësore jashtë afateve;
3. Nuk ka informacion në lidhje me çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 10 raste, në të cilat është vendosur pushimi i shqyrtimit të çështjes, për shkak të kërkesës së palës paditëse.
5. Janë rekursuar gjithsej 5 vendime (12 % e vendimeve të dhëna);
6. Lidhur me rekomandimet e Raportit të Inspektimit, raportohet se: Në zbatim të rekomandimeve të prezantuara në Raport, Gjykata e Rrethit Gjyqësor Kukës në të gjitha rastet ka ndjekur me përparësi të gjitha çështjet penale që lidhen me dhunën në familje, duke siguruar një gjykim të shpejtë.
7. **Gjykata e Rrethit Gjyqësor Berat**

Kjo gjykatë, me shkresën nr. 1388/1 prot., datë 14.09.2017 si dhe me email-in e datës 17.10.2017 drejtuar Këshillit, informon se gjatë periudhës 01.01.2016 – 30.04.2017:

1. Janë gjykuar gjithsej 331 çështje gjyqësore të lidhura me dhunën në familje për periudhën 2016 – prill 2017;
2. Raportohen 7 çështje gjyqësore jashtë afateve;
3. Janë 41 çështje gjyqësore, në të cilat është refuzuar dhënia e mbrojtjes për dhunën në familje;
4. Janë raportuar 168 raste, në të cilat është vendosur pushimi i shqyrtimit të çështjes, për shkak të mosparaqitjes së paditësit dhe heqjes dorë nga gjykimi;
5. Janë ankimuar gjithsej 25 vendime (7.6 % e vendimeve të dhëna);
6. Lidhur me rekomandimet e Raportit të Inspektimit, nuk ka informacion.

1. Miratuar me vendimin nr. 1 datë 18.01.2018 të Këshillit të Lartë të Drejtësisë. [↑](#footnote-ref-1)
2. Një nga problematikat e konstatuara në Inspektim është numri i ulët i ankimeve, ku në 17 gjykata nuk ka patur anjë vendim të ankimuar [↑](#footnote-ref-2)