**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_2018 թվականի N\_\_\_\_\_\_\_\_Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020 ԹՎԱԿԱՆԻՆ ՀԵՐԹԱԿԱՆ ՄԱՐԴԱՀԱՄԱՐ ԱՆՑԿԱՑՆԵԼՈՒ ԺԱՄԿԵՏՆԵՐ, 2019 ԹՎԱԿԱՆԻՆ ՓՈՐՁՆԱԿԱՆ ՄԱՐԴԱՀԱՄԱՐ ԱՆՑԿԱՑՆԵԼՈՒ ՏԱՐԱԾՔՆԵՐ ԵՎ ԺԱՄԿԵՏՆԵՐ ՀԱՍՏԱՏԵԼՈՒ, 2020 ԹՎԱԿԱՆԻ ՄԱՐԴԱՀԱՄԱՐԻ ԱՇԽԱՏԱՆՔՆԵՐԻՆ ԱՋԱԿՑԵԼՈՒ ՆՊԱՏԱԿՈՎ՝ ՀԱՄԱՊԵՏԱԿԱՆ, ԵՐԵՎԱՆ ՔԱՂԱՔԻ ԵՎ ՄԱՐԶԱՅԻՆ ՀԱՆՁՆԱԺՈՂՈՎՆԵՐ ՍՏԵՂԾԵԼՈՒ ԵՎ ԴՐԱՆՑ ԿԱԶՄԸ ՀԱՍՏԱՏԵԼՈՒ ՄԱՍԻՆ**

Ղեկավարվելով «Պաշտոնական վիճակագրության մասին» օրենքի 21-րդ հոդվածի 2-րդ, 6-րդ և 8-րդ մասերով՝ Հայաստանի Հանրապետությունում հերթական՝ 2020 թվականի մարդահամարն անցկացնելու, ինչպես նաև դրա նախապատրաստման և անցկացման աշխատանքներին օժանդակելու նպատակով, Կառավարությունը ո ր ո շ ու մ է.

1. Հայաստանի Հանրապետությունում հերթական մարդահամարն անցկացնել 2020 թվականի հոկտեմբերի 18-27-ը ներառյալ:
2. 2020թ. մարդահամարի մեթոդաբանական, կազմակերպական սկզբունքների, նյութերի հավաքման եղանակների և տվյալների մեքենայական մշակման ծրագրերի և տեխնոլոգիայի փորձարկումն իրականացնելու համար փորձնական մարդահամար անցկացնել՝ Հայաստանի Հանրապետության Շիրակի մարզի Արթիկ համայնքում և Հայաստանի Հանրապետության Կոտայքի մարզի Արամուս, Ակունք, Կամարիս և Մայակովսկի համայնքներում 2019 թվականի հոկտեմբերի 3-12-ը ներառյալ:
3. Ոստիկանության պետին, ազգային անվտանգության ծառայության տնօրենին և վիճակագրական կոմիտեի նախագահին՝ մինչև 2019 թվականի օգոստոսի 1-ը համատեղ ապահովել Հայաստանի Հանրապետության բնակչության պետական ռեգիստրի և Հայաստանի Հանրապետության սահմանային էլեկտրոնային կառավարման տեղեկատվական համակարգի նույնականացված վարչական տվյալները մարդահամարի անցկացման նպատակով կիրառելու ու դրանց համակցելու նախագծի մշակումը և ապահովել 2019թ. փորձնական մարդահամարի իրականացման ընթացակարգերում դրանց կիրառումը:
4. Ստեղծել Հայաստանի Հանրապետությունում 2020 թվականի մարդահամարի աշխատանքներին աջակցող՝ մարդահամարի նախապատրաստման և անցկացման համապետական, Երևան քաղաքի և մարզային հանձնաժողովներ և հաստատել դրանց կազմը` համաձայն N 1, 2 և 3 հավելվածների:
5. Հանձնարարել վիճակագրական կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետությունում 2020 թվականի մարդահամարի նախապատրաստման և անցկացման համապետական հանձնաժողովին ներկայացնել՝ Հայաստանի Հանրապետության 2020 թվականի մարդահամարի նախապատրաստման, անցկացման և նյութերի մշակման ծախսերի նախահաշիվը:
6. Հանձնարարել Հայաստանի Հանրապետության պետական կառավարման համակարգի մարմինների ղեկավարներին ու Հայաստանի Հանրապետության մարզպետներին, առաջարկել Երևանի քաղաքապետին, մյուս բոլոր համայնքների ղեկավարներին՝ համակողմանիորեն աջակցել վիճակագրական կոմիտեին Հայաստանի Հանրապետությունում 2020 թվականի մարդահամարի նախապատրաստման և անցկացման գործառույթներում (քա­­ղաք­ների և 5000-ից ավել բնաչություն ունեցող գյուղերի սխեմատիկ հատակագծերի ճշգրտման, բնակչության վարչական հաշվառման ամբողջականացման, սահման­ված ժամկետներում ժամանակավոր մարդահամարային կադրերի թեկնածուների ներկայացման, ժամանակավոր աշխատան­քային գրասենյակների տրամադրման և այլն):
7. Հայաստանի Հանրապետության Շիրակի և Կոտայքի մարզպետներին` ապահովել գործուն օժանդակություն (սույն որոշման 6-րդ կետում նշված գործառույթների իրականացում) սույն որոշման 2-րդ կետում նշված բնակավայրերում փորձնական մարդահամարի նախապատրաստման ու անցկացման ողջ ժամանակաընթացքում:
8. Արտաքին գործերի նախարարին, պաշտպանության նախարարին, արդարադատության նախարարին, ոստիկանության պետին և ազգային անվտանգության ծառայության տնօրենին` վիճակագրական կոմիտեի նախագահի հետ համատեղ, մինչև 2020 թվականի հունիսի 1-ը ապահովել Հայաստանի Հանրապետությունում 2020 թվականին մարդահամարի անցկացման ժամանակ բնակչության առանձին խմբերի (հյուպատոսական և դիվանագիտական հիմնարկների անձնակազմերի, զինծառայողների, ձերբակալված և կալանավորված անձանց, ինչպես նաև քրեակատարողական հիմնարկներում պատիժը կրող անձանց) հաշվառման կարգերի մշակումն ու հաստատումը:
9. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հայաստանի Հանրապետության

վարչապետ

\_\_\_\_\_\_\_\_\_\_\_2018թ. \_\_\_\_\_\_\_\_\_\_\_\_\_\_\_\_\_\_\_\_\_

ք. Երևան

Հավելված N 1

ՀՀ կառավարության 2018 թվականի

\_\_\_\_\_\_\_\_\_ \_\_\_\_-ի N \_\_\_\_\_-Ն որոշման

**Կ Ա Զ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020 ԹՎԱԿԱՆԻ**

**ՄԱՐԴԱՀԱՄԱՐԻ ՆԱԽԱՊԱՏՐԱՍՏՄԱՆ**

**ԵՎ ԱՆՑԿԱՑՄԱՆ ՀԱՄԱՊԵՏԱԿԱՆ ՀԱՆՁՆԱԺՈՂՈՎԻ**

1. Առաջին փոխվարչապետ, (հանձնաժողովի նախագահ)
2. Ազգային ժողովի առողջապահության և սոցիալական հարցերի մշտական հանձնաժողովի նախագահ (հանձնաժողովի նախագահի տեղակալ) (համաձայնությամբ)
3. Վիճակագրական կոմիտեի նախագահ (հանձնաժողովի նախագահի տեղակալ)
4. Ազգային ժողովի պատգամավոր (համաձայնությամբ)
5. Վիճակագրության պետական խորհրդի անդամ
6. Տարածքային կառավարման և զարգացման նախարարի տեղակալ
7. Արդարադատության նախարարի տեղակալ
8. Առողջապահության նախարարի տեղակալ
9. Աշխատանքի և սոցիալական հարցերի նախարարի տեղակալ
10. Կրթության և գիտության նախարարի տեղակալ
11. Պաշտպանության նախարարի տեղակալ
12. Արտաքին գործերի նախարարի տեղակալ
13. Ֆինանսների նախարարի տեղակալ
14. Անշարժ գույքի կադաստրի կոմիտեի ղեկավար
15. Ազգային անվտանգության ծառայության տնօրենի տեղակալ
16. Ոստիկանության պետի տեղակալ
17. «Գեոդեզիա և քարտեզագրություն» ՊՈԱԿ - ի տնօրեն (համաձայնությամբ)
18. Երևանի քաղաքապետ (համաձայնությամբ)
19. Ոստիկանության անձնագրային և վիզաների վարչության պետ
20. Վարչապետի աշխատակազմի տարածքային զարգացման և շրջակա միջավայրի հարցերի վարչության պետ
21. Վարչապետի աշխատակազմի տեղեկատվության և հասարակայնության հետ կապերի վարչության պետ
22. Գիտությունների ազգային ակադեմիայի տնտեսագիտության ինստիտուտի տնօրեն (համաձայնությամբ)
23. Հայաստանի պետական տնտեսագիտական համալսարանի ռեկտոր (համաձայնությամբ)
24. Վիճակագրական կոմիտեի մարդահամարի վարչության պետ
25. Վիճակագրական կոմիտեի մարդահամարի և ժողովրդագրության բաժնի պետ (հանձնաժողովի քարտուղար)

Հայաստանի Հանրապետության

Վարչապետի աշխատակազմի ղեկավար Է. Աղաջանյան

\_\_\_\_\_\_\_\_\_\_\_\_2018թ. \_\_\_\_\_\_\_\_\_\_\_\_\_\_\_\_\_\_\_\_\_

ք. Երևան

Հավելված N 2

ՀՀ կառավարության 2018 թվականի

\_\_\_\_\_\_\_\_\_ի \_\_\_\_-ի N \_\_\_\_\_-Ն որոշման

**Կ Ա Զ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020 ԹՎԱԿԱՆԻ**

**ՄԱՐԴԱՀԱՄԱՐԻ ՆԱԽԱՊԱՏՐԱՍՏՄԱՆ**

**ԵՎ ԱՆՑԿԱՑՄԱՆ ԵՐԵՎԱՆ ՔԱՂԱՔԻ ՀԱՆՁՆԱԺՈՂՈՎԻ**

1. Տարածքային կառավարման և զարգացման նախարար (հանձնաժողովի նախագահ)
2. Վիճակագրական կոմիտեի Երևանի քաղաքի վարչության պետ (հանձնաժողովի նախագահի տեղակալ)
3. Ոստիկանության Երևան քաղաքի ոստիկանության վարչության պետ (հանձնաժողովի նախագահի տեղակալ)
4. Երևանի քաղաքապետի տեղակալ (համաձայնությամբ)
5. Անշարժ գույքի կադաստրի կոմիտեի ղեկավարի տեղակալ
6. Հայաստանի պետական տնտեսագիտական համալսարանի «Վիճակա-գրություն» ամբիոնի դոցենտ (համաձայնությամբ)
7. Վիճակագրական կոմիտեի մարդահամարի վարչության պլանավորման և ծրագրամեթոդաբանական բաժնի պետ (հանձնաժողովի քարտուղար)

Հայաստանի Հանրապետության

Վարչապետի աշխատակազմի ղեկավար Է. Աղաջանյան

\_\_\_\_\_\_\_\_\_\_\_\_2018թ. \_\_\_\_\_\_\_\_\_\_\_\_\_\_\_\_\_\_\_\_\_

ք.Երևան

Հավելված N 3

ՀՀ կառավարության 2018 թվականի

\_\_\_\_\_\_\_\_\_ի \_\_\_\_- ի N \_\_\_\_\_- Ն որոշման

**Կ Ա Զ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020 ԹՎԱԿԱՆԻ**

**ՄԱՐԴԱՀԱՄԱՐԻ ՆԱԽԱՊԱՏՐԱՍՏՄԱՆ**

**ԵՎ ԱՆՑԿԱՑՄԱՆ ՄԱՐԶԱՅԻՆ ՀԱՆՁՆԱԺՈՂՈՎԻ**

1. Մարզպետ (հանձնաժողովի նախագահ)
2. Վիճակագրական կոմիտեի մարզային վարչության պետ (հանձնաժողովի նախագահի տեղակալ)
3. Ոստիկանության մարզային վարչության պետ (հանձնաժողովի նախագահի տեղակալ)
4. Քաղաքապետեր, համայնքների ղեկավարներ (համաձայնությամբ)
5. Մարզպետարանի աշխատակազմի առողջապահության և սոցիալական ապահովության վարչության պետ
6. Մարզպետարանի աշխատակազմի կրթության, մշակույթի և սպորտի վարչության պետ
7. Անշարժ գույքի կադաստրի կոմիտեի աշխատակազմի տարածքային ստորաբաժանումների ղեկավարներ
8. Մարզպետարանի աշխատակազմի քաղաքաշինության վարչության պետ
9. Մարզպետարանի աշխատակազմի տեղական ինքնակառավարման և հանրապետական գործադիր մարմինների հարցերով վարչության պետ
10. Մարզպետարանի աշխատակազմի քարտուղարության պետ (հանձնաժողովի քարտուղար)

Հայաստանի Հանրապետության

վարչապետի աշխատակազմի ղեկավար Է. Աղաջանյան

\_\_\_\_\_\_\_\_\_\_\_\_2018թ. \_\_\_\_\_\_\_\_\_\_\_\_\_\_\_\_\_\_\_\_\_

ք.Երևան