ԿՐԹԱԿԱՆ ՏԵԽՆՈԼՈԳԻԱՆԵՐԻ ԱԶԳԱՅԻՆ ԿԵՆՏՐՈՆԻ

2016 ԹՎԱԿԱՆԻ ԳՈՐԾՈՒՆԵՈՒԹՅԱՆ

ԱՄՓՈՓ ՀԱՇՎԵՏՎՈՒԹՅՈՒՆ

1. Իրականացվել են 1420 կրթական ուսումնական հաստատություններ ընդգրկող Հայաստանի կրթական ցանցի (ՀԿՑ) սպասարկման, կառավարման և ցանցային սարքավորումների պահպանման աշխատանքները։ Ուսումնական հաստատություններին տրամադրվել են պահուստային կապի միջոցներ (յուրաքանչյուր դպրոցին մեկական 3G մոդեմ):

Վայոց Ձորի մարզում «Մեկ երեխա – մեկ համակարգիչ» ծրագրի փորձնական փուլի շրջանակներում մարզի բոլոր դպրոցների տարրական դասարանների համար նախատեսված տարածքներում ապահովվել է անլար կապի ծածկույթ, իսկ առնվազն 5 Մբ/վրկ թողունակությամբ կապուղով դպրոցները միացվել են ՀԿՑ կենտրոնական հանգույցին։

ՀԿՑ տեխնոլոգիական հնարավորություններն օգտագործվել են գյուղական դպրոցների մասնակցությամբ հեռավար տեսադասեր կազմակերպելու ընթացքում:

Շահագործվել է Շարժական ինտերնետային-համակարգչային կայանը. Հայաստանի Հանրապետության 2 և Լեռնային Ղարաբաղի Հանրապետության 16 համայնքներում կազմակերպվել են դասընթացներ 315 աշակերտի և 226 ուսուցչի համար։

1. Շահագործվել է «Հայկական կրթական միջավայր» պորտալը (<http://www.armedu.am/>), հարստացվել է բովանդակային պարունակությունը: Գործարկվել են «Հայկական կրթական միջավայրի» ենթակայքերը և կրթական այլ կայքեր, մասնավորապես.

* «Հայկական կրթական միջավայր» ֆորումը (<http://forum.armedu.am>). ստեղծվել են շուրջ 80 նոր թեմաներ (ընդամենը` 1130 թեմա), կատարվել են 1260 գրառումներ (ընդամենը` 15310 գրառում), գրանցվել են 300 օգտվողներ (ընդամենը` 4340 գրանցված օգտվող): Հանրային քննարկման են ներկայացվել կրթական փաստաթղթերի նախագծեր, կազմակերպվել են մասնագիտական խորհրդատվություններ և ուսումնական գործընթացին վերաբերող տարբեր քննարկումներ:
* «Հեռավար ուսուցում» համակարգը (<http://learning.armedu.am/>). ուսուցիչների համար կազմակերպվել են «Հեռավար ուսուցում կազմակերպելու հմտություններ» թեմայով 4 դասընթացներ (մասնակցել են 91 ուսուցիչ, 51-ը ստացել են հավաստագրեր) և ուսումնական առարկաների 56 հեռավար դասընթացներ (ընդհանուր առմամբ «Հեռավար ուսուցում» համակարգում կազմակերպվել են շուրջ 140 դասընթացներ՝ գրանցված 1740 մասնակիցների համար):
* «Պաշարների շտեմարան» կայքը (<http://lib.armedu.am>). ըստ դասակարգված բաժինների տեղադրվել է ավելի քան 2090 նոր ուսումնամեթոդական էլեկտրոնային պաշար (պաշարների ընդհանուր քանակը` 5732), գրանցվել են ավելի քան 1050 նոր օգատագործողներ (գրանցվածների ընդհանուր քանակը` 2367):
* Եվրոպական միության eTwinning Plus ծրագրի մասին տեղեկատվություն ապահովող կայքը (<http://etwinningplus.armedu.am/>):
* «Հանրակրթությունը Հայաստանում. Վիճակագրական տեղեկատու» (<http://stat.armedu.am/>), «Ավարտական փաստաթղթերի և հաշվառման համակարգ» (<http://students.armedu.am/>), «Դպրոցների ազգային վարկանիշավորման համակարգ» (<http://schoolrate.armedu.am/>) և «Բուհերի ազգային վարկանիշավորման համակարգ» (<http://ranking.armedu.am/>, <http://rank.armedu.am/>) կայքերը:
* «Դպրոցական կայքեր» (<http://schoolsite.am/>) կայքը. ըստ մարզեր և ըստ կրթության կազմակերպման ձևի տեղադրվել են ուսումնական հաստատությունների կայքերի հղումները: Նոր կայքերի ստեղծման նպատակով 626 ուսումնական հաստատությունների տրամադրվել են ենթադոմեններ, կայքի հայալեզու կաղապար և մուտքի հնարավորություն, ցուցաբերվել է խորհրդատվական աջակցություն (ընդհանուր թվով <http://schoolsite.am/> միջավայրում գրանցված են 830 կայքեր):
* Շահագործվել են «Մասնագիտական կրթություն և ուսուցում» պորտալը (<http://vetarmenia.am/>), «Բարձրագույն կրթությունը Հայաստանում» (<http://studyinarmenia.org/>) և Կրթական տեխնոլոգիաների ազգային կենտրոնի (<http://ktak.am/>) կայքերը։

1. Իրականացվել են աշխատանքներ հանրակրթական ուսումնական հաստատությունների գործունեության մասին վիճակագրական տվյալների հավաքման, մշակման, վերլուծության և հրապարակման ուղղությամբ.

* Դպրոցների կառավարման տեղեկատվական համակարգում (ԴԿՏՀ) կատարվել են ծրագրային թարմացումներ, ԴԿՏՀ-ին Մասնագիտական կրթության կառավարման տեղեկատվական համակարգի (ՄԿԿՏՀ) ինտեգրման ենթահամակարգի ստեղծման աշխատանքներ:
* Հրատարակվել է 2016-2017 ուսումնական տարվա Ձև 1 «Հանրակրթական ուսումնական հաստատությունների գործունեության մասին» վարչական վիճակագրական հաշվետվային ձևը, թղթային և էլեկտրոնային տարբերակներով իրականացվել են դպրոցների վիճակագրական տվյալների հավաքագրման և մուտքագրման աշխատանքներ:
* Հրատարակվել է «Կրթություն և տեխնոլոգիա 2016» վիճակագրական տեղեկագիրը և բաշխվել շահագրգիռ կազմակերպություններին:
* ՀՀ hանրակրթական ուսումնական հաստատություններում ուսուցիչների և տնօրենների շրջանում իրականացվել են ՏՀՏ կարիքի ուսումնասիրություն (<http://lib.armedu.am/resource/14656>) և ՏՀՏ կիրառման հետազոտության (<http://lib.armedu.am/resource/14655>) իրականացում, տվյալների հավաքագրում և ստուգում, բազաների մաքրում, որակի վերահսկում, վերլուծություն և հաշվետվության ներկայացում։

1. Կրթության ոլորտում ՏՀՏ բնագավառի ծրագրեր իրականացնող կազմակերպությունների գործունեության ուսումնասիրության, գործընկերային կապերի հաստատման և այդ ծրագրերի համակարգման նպատակով կազմակերպվել են մի շարք հանդիպումներ, քննարկումներ, իրականացվել համատեղ աշխատանքներ, մասնավորապես.

* Ցուցաբերվել է աջակցություն ու մասնակցություն ՀՀ ԿԳՆ և «Մայքրոսոֆթ» ընկերության միջև ստորագրված «Գործընկերներ ուսման ոլորտում» (Partners in Learning, PiL) փոխհամագործակցության հուշագրի շրջանակներում անցկացված միջոցառումներին. Մայքրոսոֆթ ընկերության հետ համատեղ իրականացվել են այցեր տարբեր մարզերի 13 դպրոցներ (Երևան` 3, Արարատի մարզ՝ 2, Կոտայքի մարզ՝ 4, Գեղարքունիքի մարզ՝ 3, Արմավիրի մարզ՝ 1). բարձր դասարանի աշակերտներին ներկայացվել են ՏՀՏ և համացանցի ստեղծման և զարգացման պատմությունը, համացանցը որպես գիտելիքների աղբյուր օգտագործելու հնարավորությունը, անվտանգության հիմնական կանոնները:
* Ըստ անհրաժեշտության, կազմվել են և տարբեր շահագրգիռ կազմակերպությունների ներկայացվել հանրակրթության ոլորտը բնութագրող վերջին 5 ուստարիների ամփոփ վիճակագրական տեղեկանքներ ու աղյուսակներ:
* «Ուսումնական հաստատության աղետների ռիսկի նվազեցման և արտակարգ իրավիճակներում գործելու պլանի մշակման ուղեցույցին» համապատասխան պետական բոլոր դպրոցներում իրականացվել է հարցում՝ հետազոտություն կատարելու նպատակով:
* Ներկայացվել է «Դպրոցական վտանգների քարտեզ» թեմայով զեկուցում և շնորհանդես Միջին Ասիայի և այլ երկրների շուրջ 10 աղետների ռիսկերի նվազեցման և կրթության ոլորտի մասնագետների համար։

1. Կազմակերպվել են գործուղումներ Արցախ. քննարկվել են համագործակցության, նոր ծրագրերի իրականացման, կրթական ՏՀՏ-ների ներդրման շարունակականության հարցերը: Հանրակրթության պատասխանատուների հետ հանդիպման ընթացքում ծանոթացել են համագործակցության շրջանակներում կատարվող աշխատանքների ընթացքին և արձանագրված արդյունքներին, մասնավորապես՝

* Կատարվել է նախորդ ուսումնական տարվա վարչական վիճակագրության հավաքագրման արդյունքների ամփոփում:
* «Հանրակրթական ուսումնական հաստատությունների գործունեության մասին» (տարեկան) վարչական վիճակագրական հաշվետվությունները բաշխման և վարչական վիճակագրության հավաքագրման համար տրամադրվել է անհրաժեշտ խորհրդատվություն:
* Ստուգվել է Շարժական ինտերնետային համակարգչային կայանի (ՇԻՀԿ) աշխատանքը՝ ուսումնական ծրագրեր, աշխատաժամանակ, դասընթացներ աշակերտների համար, ուսուցիչների վերապատրաստումներ և այլն:

1. Իրականացվել են աշխատանքներ Եվրոպական միության eTwinning Plus ծրագրի շրջանակներում.

* հաստատման են ներկայացվել 2015թ. իրականացրած ծրագրի բովանդակային և ֆինանսական հաշվետվությունները, կազմվել և ստորագրվել է 2016թ. դրամաշնորհային պայմանագիրը, մշակվել և ներկայացվել է 2017-18թթ. դրամաշնորհային ծրագրի նախագիծը,
* համակարգվել է ծրագրի մասնակից 84 դպրոցների շուրջ 350 ուսուցիչների աշխատանքը, ծրագրում ընդգրկված ուսուցիչների համար անցկացվել են տեղեկատվական-ճանաչողական առցանց և 18 հանդիպում-սեմինարներ,
* ապահովվել է մասնակցություն Աջակցող գործընկեր կազմակերպությունների աշխատանքային հանդիպումներին (Լեհաստան, Իտալիա, Բելգիա, Հունաստան) և ուսուցիչների սեմինար խորհրդակցություններին (Մալթա, Սլովակիա, Լեհաստան, Իտալիա, Հունաստան),
* նախապատրաստվել և Հայաստանում (Աղվերանում) անցկացվել է ուսուցիչների միջազգային սեմինար-խորհրդակցություն ինը երկրների (Ավստրիա, Գերմանիա, Լեհաստան, Լիտվա, Ֆրանսիա, Իտալիա, Կիպրոս, Սլովակիա, Հայաստան) 56 մասնակիցների համար,
* կազմակերպվել է ծրագրի 2016թ. ամփոփման և իԹվինինգ Պլյուս Որակի ազգային հավաստագրի և մրցանակների շնորհման միջոցառումը:

1. Կրթական հաստատություններում «Մայքրոսոֆթ» ընկերության արտոնագրված ծրագրային համակարգեր օգտագործելու նպատակով ՀՀ կառավարության և «Մայքրոսոֆթ» ընկերության միջև ստորագրված պայմանագրի շրջանակում ձեռք են բերվել Windows և Office ծրագրային համակարգերի 18000 արտոնագրեր, որոնք տրամադրվել են ՀՀ կրթական ուսումնական հաստատություններին:
2. Կատարվել են աշխատանքներ բուհերի և հանրակրթական ուսումնական հաստատությունների 2016թ. վարկանիշավորման ուղղությամբ.

* ՀՀ բուհերի և հանրակրթական դպրոցների վարկանիշավորման համակարգերի քննարկման և լրամշակման նպատակով կազմակերպվել է քառօրյա աշխատաժողով, ԿԳ նախարարության, ԿՏԱԿ, ՈԱԱԿ, ԿՊՏ, ԿԱԻ, ՀՀ բուհերի ներկայացուցիչների, հիմնական, միջնակարգ և ավագ դպրոցների տնօրենների ու մարզերի հանրակրթության վարչության պետերի ներկայացրած առաջարկությունների հիման վրա կազմվել և ՀՀ կրթության և գիտության նախարարի հաստատմանն է ներկայացվել վարկանիշավորման մեթոդաբանությունների փոփոխությունների նախագիծը, վերոնշյալ լրամշակման հիման վրա իրականացվել են ծրագրային փոփոխություններ էլեկտրոնային համակարգերում,
* հրապարակվել և բաշխվել են «ՀՀ բարձրագույն ուսումնական հաստատությունների վարկանիշավորման ազգային համակարգ» ու «Հանրակրթական ուսումնական հաստատությունների վարկանիշավորման ազգային համակարգ» հարցաթերթիկների լրացման ուղեցույց-ձեռնարկները,
* իրականացվել է ընտրանքային հետազոտություն բուհերի դասախոսների, ուսանողների և գործատուների շրջանակներում,
* կատարվել են տեղեկատվության հավաքագրման և մուտքագրման աշխատանքներ,
* իրականացվել է ՀՀ բուհերի ազգային վարկանիշավորման շրջանակում իրականացված սոցիոլոգիական հարցման արդյունքների վերլուծություն (<http://lib.armedu.am/resource/10620>) :