**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

«....» ............... 2018թ. N -Ն

**«ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԳՈՒՅՔ ՕՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի**

**N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ «ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ**

Հիմք ընդունելով «Պետական գույքի կառավարման մասին» Հայաստանի Հանրապետության օրենքի 7-րդ հոդվածը, «Բաժնետիրական ընկերությունների մասին» Հայաստանի Հանրապետության օրենքի 27-րդ հոդվածի 2-րդ մասը, 60-րդ, 61-րդ, 67-րդ և 68-րդ հոդվածները, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ մասը, Հայաստանի Հանրապետության հարկային օրենսգրքի 62-րդ հոդվածի 7-րդ մասը, Հայաստանի Հանրապետության կառավարությունը ***ո ր ո շ ու մ է.***

1. Թույլատրել Հայաստանի Հանրապետության կառավարությանն առընթեր պետական գույքի կառավարման վարչության ենթակայության «Ընդունելությունների տուն» փակ բաժնետիրական ընկերությանը՝ սեփականու­թյան իրավունքով իրեն պատկանող՝ քաղաք Երևան, Մաշտոցի պող. թիվ 47 հասցեում գտնվող` 6,803,644.7 հազար դրամ գնահատված արժեքով անշարժ գույքը՝ 5727,2 քառ.մետր մակերեսով շենք-շինությունները և դրանց օգտագործման ու սպասարկման համար հատկացված 1,379152 հա հողամասը` 537,869.3 հազար դրամ կադաստրային արժեքով (անշարժ գույքի սեփականության (օգտագործման) իրավունքի գրանցման վկայական N 2288457 տրված 25.04.2008թ.)՝ համաձայն N1 հավելվածի, մասնակի հատուցմամբ (իրական արժեքից ցածր արժեքով)՝ 68,085.1 հազար դրամ արժեքով, օտարել Հայաստանի Հանրապետությանը` ի դեմս Հայաստանի Հանրապետության կառավարությանն առընթեր պետական գույքի կառավարման վարչության:

2. Սույն որոշման 1-ին կետում նշված անշարժ գույքը ձեռք բերելու նպատակով Հայաստանի Հանրապետության կառավարությանն առընթեր պետական գույքի կառավարման վարչությանը Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդից 2018 թվականի 1-ին եռամսյակում հատկացնել 68,085.1 հազար դրամ (բյուջետային ծախսերի տնտեսագիտական դասակարգման «Շենքերի և շինությունների ձեռքբերում» հոդվածով):

3. Հայաստանի Հանրապետության կառավարության 2017 թվականի դեկտեմբերի 28-ի «Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին» N1717-Ն որոշման N11 և N12 հավելվածներում կատարել լրացումներ` համաձայն N2 և N3 հավելվածների:

4. Սույն որոշման 5-րդ կետի 1)-ին ենթակետում նշված աշխատանքների ավարտից հետո Հայաստանի Հանրապետության օրենսդրությամբ սահմանված կարգով լուծարել «Ընդունելությունների տուն» փակ բաժնետիրական ընկերությունը (գտնվելու վայրը՝ ք.Երևան, Մաշտոցի 47, պետական գրանցման համարը՝ 273.120.02817):

5. Հայաստանի Հանրապետության կառավարությանն առընթեր պետական գույքի կառավարման վարչության պետին՝

1) սույն որոշման 2-րդ կետում նշված գումարը ստանալուց հետո 30-օրյա ժամկետում ապահովել անշարժ գույքի առուվաճառքի պայմանագրի կնքումը, որից հետո 10-օրյա ժամկետում ավարտել գույքի հանձնման-ընդունման աշխատանքները,

2) սույն կետի 1)-ին ենթակետում նշված աշխատանքների ավարտից հետո 30-օրյա ժամկետում ապահովել ք.Երևան, Մաշտոցի պող. թիվ 47 հասցեի անշարժ գույքի նկատմամբ Հայաստանի Հանրապետության սեփականության իրավունքի պետական գրանցումը:

3) «Ընդունելությունների տուն» փակ բաժնետիրական ընկերու­թյան լուծարման աշխատանքներն իրականացնելու նպատակով ստեղծել լուծարման հանձնաժողով՝ դրա կազմում ընդգրկելով Հայաստանի Հանրապետության ֆինանսների նախարարության (մեկ անդամ), Հայաստանի Հանրապետության արդարադատության նախարարության (մեկ անդամ), Հայաստանի Հանրապետության կառավարությանն առընթեր պետական գույքի կառավար­ման վարչության (երկու անդամ՝ հանձնաժողովի նախագահ և անդամ-քարտուղար), Հայաստանի Հանրապետության կառավարությանն առընթեր պետական եկա­մուտ­ների կոմիտեի (մեկ անդամ) ներկայացուցիչներին,

4) լուծարման հանձնա­ժողովի ստեղծումից հետո մեկամսյա ժամկետում ապահովել «Ընդունելությունների տուն» փակ բաժնետիրական ընկերու­թյունում գույքագրման աշխատանքների իրականացումը և համապատասխան փաստաթղթերի և գույքի, այդ թվում՝ դրամական միջոցների, արժեթղթերի և գույքային իրավունքների հանձնումը լուծարման հանձնաժողովին:

6. Սահմանել, որ՝

1) առուվաճառքի պայմանագրի նոտարական վավերացման ծախսերն ենթակա են իրականացման «Ընդունելությունների տուն» փակ բաժնետիրական ընկերության միջոցների հաշվին, իսկ առուվաճառքի պայմանագրի կնքումից բխող գույքային իրավունքների պետական գրանցման ծախսերն ենթակա են իրականացման Հայաստանի Հանրապետության կառավարությանն առընթեր պետական գույքի կառավարման վարչության միջոցների հաշվին:

2) «Ընդունելությունների տուն» փակ բաժնետիրական ընկերու­թյան պարտատերերի հետ հաշվարկներն ավարտե­լուց հետո դեբիտորական պարտքերի և այլ պահանջների իրավունքները վերապահվում են Հայաստանի Հանրապետության ֆինանսների նախարարությանը:

3) «Ընդունելությունների տուն» փակ բաժնետիրական ընկերու­թյան պարտատերերի պահանջները բավարարելուց հետո մնացած գույքի առկայության դեպքում այն հանձնվում է Հայաստանի Հանրապետության կառավարությանն առընթեր պետական գույքի կառավարման վարչության տնօրինությանը:

7. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հավելված N 1**

ՀՀ կառավարության 2018 թվականի

« » -------------------- N - Ն որոշման

**Ցանկ**

**Ընդունելությունների տուն փակ բաժնետիրական ընկերության**

**անշարժ գույքի**

հազ. դրամ

|  |  |  |  |  |  |
| --- | --- | --- | --- | --- | --- |
| **Հ/Հ** | **Անվանում** | **Քանակ** | **Մակերես**  (քառ.մ) | **Հաշվեկշռային արժեք** | **Գնահատված արժեք**  (նվազեցված հողամասի կադաստրային արժեքով) |
| 1. | Հիմնական մասնաշենք | 1 | 5646,7 | 2,706,596.4 | 6,803,644.7 |
| 2. | Քոթեջներ | 3 |
| 3. | Օդամղիչ կայան | 1 |
| 4. | Կաթսայատուն | 1 | 47,1 | 2,541.8 |
| 5. | Օժանդակ շինություններ | 2 | 12,8 | 3,158.0 |
| 6. | Պահակատուն | 1 | 20,6 | 11,314.8 |
| 7. | Հողամաս |  | 13791,52 |  |
|  | **Ընդամենը** |  |  | **2,723,611.0** | **6,803,644.7** |

Հողամասի կադաստրային արժեքը կազմում է 537,869.3 հազար դրամ:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  | **Հավելված N 2** | | | | | | | | | |
|  |  |  | **ՀՀ կառավարության 2018 թվականի** | | | | | | | | |
|  |  |  |  | **.-ի N -Ն որոշման** | | | | | | | |
|  |  |  |  |  | | | | | | | |
|  |  |  |  | **Աղյուսակ N 1** | | | | | | | |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ N 11 ՀԱՎԵԼՎԱԾԻ N 11.41 ԱՂՅՈՒՍԱԿՈՒՄ ԿԱՏԱՐՎՈՂ ԼՐԱՑՈՒՄԸ** | | | | | | | | | | | |
|  |  |  |  |  |  |  |  |  |  |  |  |
| **ՄԱՍ Գ: Նախարարի պատասխանատվության ներքո իրականացվող քաղաքականության միջոցառումների և ֆինանսական կառավարման արդյունքների ցուցանիշները** | | | | | | | | | | | |
| **2.1. Կարողությունների զարգացում** | | | | | | | | | | | |
| **2,1.1.ֆիզիկական կապիտալ,կառավարչական հիմնարկի կողմից ուղղակիորեն օգտագործվող ակտիվներ (ակտիվների ձեռք բերում,կառուցում կամ հիմնանորոգում)** | | | | | | | | | | | |
| **Չափորոշիչներ** | | | |  | Ցուցանիշների փոփոխությունը | | | | | | |
|  | (ավելացումները նշված են դրական նշանով) | | | | | | |
|  | ոչ ֆինանսական ցուցանիշներ | | | ֆինանսական ցուցանիշներ | | | |
| առաջին եռամսյակ | առաջին կիսամյակ | ինն ամիս | տարի | առաջին եռամսյակ | առաջին կիսամյակ | ինն ամիս | տարի |
| **Ծրագրային դասիչը** | | | **Անվանումը.** |  |  |  |  |  |  |  |  |
| 1079 | | ԿՀ 06 | Շենքերի և շինությունների ձեռքբերում |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Նկարագրությունը** | | | | | | | | |
| Նախատեսվում է նոր նախագահական նստավայրի համար ձեռք բերել ք.Երևան, Մաշտոցի 47 հասցեում գտնվող անշարժ գույքը՝ 5727,2 քառ.մետր մակերեսով շենք-շինություններ և դրանց օգտագործման ու սպասարկման համար հատկացված 1,379152 հա հողամաս | | | | | | | | |
| Քանակական | | | միավոր | 9 | 9 | 9 | 9 |  |  |  |  |
| Ակտիվի ծառայության կանխատեսվող ժամկետը | | | 38 տարի |  |  |  |  |  |  |  |  |
| Ակտիվի ընդհանուր արժեքը | | | 6803644.7 հազ.դրամ | X | X | X | X |  |  |  |  |
| Տվյալ բյուջետային տարվան նախորդող բյուջետային տարիների ընթացքում ակտիվի վրա կատարված ծախսերը (հազար դրամ) | | | | X | X | X | X |  |  |  |  |
| Տվյալ տարվա պետական բյուջեից ակտիվի ձեռք բերման, կառուցման կամ հիմնանորոգման վրա կատարվող ծախսերը (հազար դրամ) | | | | X | X | X | X | 68,085.1 | 68,085.1 | 68,085.1 | 68,085.1 |
| **Ակտիվն օգտագործող կազմակերպության անվանումը**   ՀՀ կառավարությանն առընթեր պետական գույքի կառավարման վարչություն | | | | | | | | | | | |
|
| **Փոխարինվող ակտիվների նկարագրությունը** | | | | | | | | | | | |
| ք.Երևան, Մաշտոցի 47 հասցեում գտնվող շենք-շինություն | | | |  |  |  |  |  |  |  |  |
| **Ազդեցությունը կազմակերպության կարողությունների զարգացման վրա, մասնավորապես** | | | | | | | | | | | |
| Քանակական, որակական, ժամկետայնության և այլ չափորոշիչների փոփոխության վրա | | | Պետական գույքի արդյունավետ օգտագործում | | | | | | | | |
| Ծախսային արդյունավետության բարելավման վրա | | | Կնպաստի տարածքի արդյունավետ օգտագործմանը | | | | | | | | |
| **Ծրագիրը (ծրագրերը), որի (որոնց) շրջանակներում իրականացվում է քաղաքականության միջոցառումը** | | | | | | | | | | | |
| 1079 Պետական գույքի կառավարման ծրագիր | | | | | | | | | | | |
| **Վերջնական արդյունքի նկարագրությունը**   Պետական գույքի արդյունավետ կառավարում | | | | | | | | | | | |
|  |  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
|  |  |  | **Աղյուսակ N 2** | |
| **Բաժին 2. Գերատեսչության կողմից իրականացվող քաղաքականության միջոցառումների ծրագրային խմբավորումը** | | | | |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի  N 1717-Ն ՈՐՈՇՄԱՆ N 11 ՀԱՎԵԼՎԱԾԻ N 12 ԱՂՅՈՒՍԱԿՈՒՄ ԿԱՏԱՐՎՈՂ ՓՈՓՈԽՈՒԹՅՈՒՆԸ** | | | | |
| **ՀՀ կառավարությանն առընթեր պետական գույքի կառավարման վարչություն** | | | | |
|  |  |  |  |  |
| Ծրագրային դասիչը | | Գործառական դասիչը | Ծրագիր/Քաղաքականության միջոցառում | Ցուցանիշների փոփոխություն (ավելացումները նշված են դրական նշանով) |
| 2018 Բյուջե |
| Ծրագիրը | Միջոցառումը | (Բաժին/ Խումբ/ Դաս) |  | (հազար դրամ) |
| 1079 |  |  | ԾՐԱԳԻՐ |  |
|  |  |  | Պետական գույքի կառավարման ծրագիր | 68,085.1 |
| *Ծրագրի նկարագրությունը* |
| Շենքերի և շինությունների ձեռքբերում |
| *Վերջնական արդյունքի նկարագրությունը* |
| Պետական գույքի արդյունավետ օգտագործում |
|  |  | Կառավարչական հիմնարկի կողմից օգտագործվող ակտիվներ |  |
| ԿՀ06 |  |  | 68,085.1 |
| *Ակտիվի նկարագրությունը* |
| ք.Երևան, Մաշտոցի 47 հասցեում գտնվող անշարժ գույքի ձեռքբերում |
| *Ակտիվն օգտագործող կազմակերպության անվանումը* |
| ՀՀ կառավարությանն առընթեր պետական գույքի  կառավարման վարչություն |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  | **Հավելված N 3**  **ՀՀ կառավարության 2018 թվականի \_\_\_-Ն որոշման** | |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի  N 1717-Ն ՈՐՈՇՄԱՆ N 12 ՀԱՎԵԼՎԱԾՈՒՄ ԿԱՏԱՐՎՈՂ ԼՐԱՑՈՒՄՆԵՐԸ** | | | | | | | |
|
| Կոդը | Անվանումը | Գնման ձևը | Չափի | Միավորի գինը | | Ցուցանիշների փոփոխությունը(ավելացումները նշված են դրական նշանով) | |
| միավորը | քանակը | գումարը (հազ.դրամ) |
|  |  |  |  |  |  |  |  |
| 1 | 2 | 3 | 4 | 5 | | 6 | 7 |
| ՀՀ կառավարությանն առընթեր պետական գույքի կառավարման վարչություն | | | | | | | 68,085.1 |
| Բաժին N 11, խումբ N 01, դաս N 01 | | | | | | | 68,085.1 |
| 01. ՀՀ կառավարության պահուստային ֆոնդ | | | | | | | 68,085.1 |
| ՄԱՍ III. ԾԱՌԱՅՈՒԹՅՈՒՆՆԵՐ | | | | | | | 68,085.1 |
| 70121200-1 | ոչ բնակելի անշարժ գույքի  գնման ծառայություններ | ՄԱ | դրամ | | 68085.1 | 1 | 68,085.1 |
|  |  |  |  |  |  |  |  |
|  |  |  |  |  |  |  |  |

**ՏԵՂԵԿԱՆՔ – ՀԻՄՆԱՎՈՐՈՒՄ**

**«ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԳՈՒՅՔ ՕՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի**

**N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ «ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ»**

**ՀՀ կառավարության որոշման ընդունման անհրաժեշտության մասին**

ՀՀ էներգետիկ ենթակառուցվածքների և բնական պաշարների նախարարության ենթակայության «Ընդունելությունների տուն» ՓԲԸ-ի 100% պետական պետական սեփականություն հանդիսացող բաժնետոմսերի տնօրինման լիազորությունը ՀՀ կառավարության 2016 թվականի դեկտեմբերի 1-ի N1237-Ա որոշմամբ վերապահվել է ՀՀ կառավարությանն առընթեր պետական գույքի կառավարման վարչությանը:

Ընկերության իրավաբանական հասցեն է՝ ք. Երևան, Մաշտոցի 47:

Ընկերության գործունեության ոլորտն է միջոցառումների կազմակերպում, հյուրանոցային ծառայությունների մատուցում:

Ընկերության տարածքը հանդիսանում է հատուկ պահպանության օբյեկտ, որի պահպանումն իրականացվում է ՀՀ ոստիկանության պետական պահպանության գլխավոր վարչության կարևորագույն օբյեկտների և հիմնարկ ձեռնարկությունների պահպանության գնդի կողմից՝ ՀՀ պետական բյուջեի միջոցների հաշվին:

Ընկերությունն իր գործունեության արդյունքում ունեցած եկամուտների հաշվին չի ապահովել ընթացիկ ծախսերի մարումը: Նախկինում հանդիսանալով ՀՀ էներգետիկայի և բնական պաշարների նախարարության ենթակայության ընկերություն, ընթացիկ ծախսերի մարումն իրականացրել է համակարգի այլ կազմակերպությունների կողմից տրամադրած լրացուցիչ ֆինանսական միջոցների հաշվին:

«Ընդունելությունների տուն» ՓԲԸ-ի բաժնետոմսերի տնօրինումը ՀՀ կառավարությանն առընթեր պետական գույքի կառավարման վարչությանը փոխանցելուց հետո լրացուցիչ ֆինանսավորումը դադարեցվել է: Գույքի պահպանումն ու ընկերության բնականոն գործունեությունն ապահովելու նպատակով 2017 թվականի համար ՀՀ կառավարության 23.06.2017թ. N755-Ն և 14.12.2017թ. N1605-Ն որոշումներով ՀՀ պետական բյուջեի պահուստային ֆոնդից հատկացվել է ընդամենը 68 675 300 դրամ:

Խնայողություն ապահովելու նպատակով ՀՀ կառավարությանն առընթեր պետական գույքի կառավարման վարչության կողմից 2017 թվականին վերանայվել են ընկերության ծախսային հոդվածները, կատարվել է 12 հաստիքի կրճատում և հաստատվել ծախսերի նոր նախահաշիվ:

«Ընդունելությունների տուն» ՓԲԸ-ի գույքի գերակշիռ մասը կազմում է ք.Երևան Մաշտոցի պող 47 հասցեում գտնվող անշարժ գույքը՝ շենք-շինությունների ընդհանուր մակերեսը կազմում է 5727,2 քառ.մ, իսկ դրանք սպասարկող հողամասի չափը՝ 1,379152 հա:

Ընկերության անշարժ գույքի գնահատված արժեքը կազմում է 6 803 644,7 հազար դրամ:

«Ընդունելությունների տուն» ՓԲԸ-ի անշարժ գույքն արդյունավետ տնօրինելու նպատակով (նախատեսվում է 2018թ. ապրիլի 9-ից հետո նախագահական նստավայրը տեղափոխել նշված տարածք) սույն նախագծով առաջարկվում է թույլատրել ընկերությանը՝ սեփականու­թյան իրավունքով իրեն պատկանող վերը նշված անշարժ գույքը մասնակի հատուցմամբ օտարել Հայաստանի Հանրապետությանը, որից հետո սահմանված կարգով ընկերությունը լուծարել:

Նշված անշարժ գույքը առաջարկվում է պետությանն օտարել մասնակի հատուցմամբ, այլ ոչ անհատույց հանձնել, քանի որ «Ընդունելությունների տուն» ՓԲԸ-ի լուծարման ավարտը գրանցելու համար անհրաժեշտ է մարել ընկերության ամբողջ պարտավորությունները, այդ թվում՝ մինչև լուծարման ավարտն առաջացող:

***«Ընդունելությունների տուն» ՓԲԸ-ի գույքի մասնակի հատուցմամբ օտարման արժեքի ձևավորման հաշվարկ՝***

|  |  |  |
| --- | --- | --- |
|  | **Անվանումը** | **Գումարի չափը**  դրամ |
| **1** | **ՀՀ պետական բյուջե** | **1 068 070** |
| **2** | **Կոմունալ և կապի ծառայություններ**  **(2018թ. հունվար-ապրիլ), այդ թվում՝** | **9 367 023** |
| 2.1 | էլեկտրաէներգիայի դիմաց | 2 139 000 |
| 2.2 | գազի դիմաց | 5 930 223 |
| 2.3 | ջրի դիմաց | 557 400 |
| 2.4 | հեռախոսի վարձավճար (5 հատ) | 200 000 |
| 2.5 | Ինտերնետի վարձավճար | 352 000 |
| 2.6 | Աղբահանություն | 188 400 |
| **3** | **Համայնքային բյուջե, այդ թվում՝** | **2 135 600** |
| 3.1 | գույքահարկ | 1 955 600 |
| 3.2 | հողի հարկ | 180 000 |
| **4** | **Աշխատավարձ (2018թ. հունվար-ապրիլ)** | **10 691 200** |
| **5** | **Աշխատակիցների վերջնահաշվարկ և արձակման նպաստ** | **6 719 386** |
| **6** | **Այլ ծախսեր, այդ թվում՝** | **468 000** |
| 6.1 | Կաթսայատան սպասարկում | 148 000 |
| 6.2 | Պահակակետի հսկող սարքի վերանորոգում | 120 000 |
| 6.3 | Տնտեսական ծախսեր | 200 000 |
| **7** | **Կարճաժամկետ փոխառություն**  **(«Երևանի ՋԷԿ» ՓԲԸ-ին)** | **24 288 300** |
| 8 | **Լուծարման գործընթացի հետ կապված ծախսեր**  (այդ թվում՝ գրանցման գործընթացի համար սահմանված տուրքերի վճարներ, հանձնակատարի, հաշվապահի աշխատավարձ, փաստաթղթերի արխիվացման վճար և այլն) | **2 000 000** |
| **9** | **Օտարման գործարքից առաջացող ԱԱՀ** | **11 347 516** |
|  | **Ընդամենը** | **68 085 095** |
| Լուծարման գործընթացի ավարտից հետո գումարի մնացորդ լինելու դեպքում այն ամբողջությամբ հետ կվերադարձվի ՀՀ պետական բյուջե: | | |

«Ընդունելությունների տուն» ՓԲԸ-ին սեփականության իրավունքով պատկանող անշարժ գույքը Հայաստանի Հանրապետությանն օտարելու և ընկերությունը լուծարելու առաջարկը քննարկվել է ՀՀ կառավարության աշխատակազմում: ՀՀ վարչապետի 30.01.2018թ. թիվ 02/23.11/1274-18 հանձնարարականով ՀՀ կառավարությանն առընթեր պետական գույքի կառավարման վարչությանը հանձնարարվել է սահմանված կարգով ներկայացնել առաջարկություն:

# ՏԵՂԵԿԱՆՔ

**«ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԳՈՒՅՔ ՕՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի**

**N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ «ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ»**

**ՀՀ կառավարության որոշման նախագծի ընդունման հիմնավորմանը ներկայացվող պահանջների վերաբերյալ**

# 1. Իրավական ակտերի ցանկ, որոնց հիման վրա մշակվել է իրավական ակտի նախագիծը`

«Պետական գույքի կառավարման մասին» ՀՀ օրենք,

«Բաժնետիրական ընկերությունների մասին» ՀՀ օրենք,

«Հայաստանի Հանրապետության բյուջետային համակարգի մասին» ՀՀ օրենք:

**2. Նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:**

# 3. Պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազում՝

# Նախագծով նախատեսվում է Հայաստանի Հանրապետության 2018 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդից 2018 թվականի 1-ին եռամսյակում Հայաստանի Հանրապետության կառավարությանն առընթեր պետական գույքի կառավարման վարչությանը հատկացնել 68085.1 հազար դրամ:

# 4. Նախագծի հեղինակների (մշակողների) անունները, ինչպես նաև այն մարմինների ցանկը ում հետ նախագիծը համաձայնեցվել է`

հեղինակ (մշակող)` ՀՀ կառավարությանն առընթեր պետական գույքի կառավարման վարչություն

# համաձայնեցվել է ՀՀ արդարադատության, ՀՀ ֆինանսների և ՀՀ կառավարությանն առընթեր պետական եկամուտների կոմիտեի հետ:

**ԱՄՓՈՓԱԹԵՐԹ**

**«ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԳՈՒՅՔ ՕՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1717-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ԱՌԸՆԹԵՐ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ՎԱՐՉՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ «ԸՆԴՈՒՆԵԼՈՒԹՅՈՒՆՆԵՐԻ ՏՈՒՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ ԼՈՒԾԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ԳԵՐԱՏԵՍՉՈՒԹՅՈՒՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
|  | **Առաջարկության հեինակը, գրության ամսաթիվը և համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1. | **ՀՀ ֆինանսների նախարարություն**  26.02.2018թ. N 01/8-4/3321-18 | 1. Նախագծի տեղեկանք-հիմնավորման մեջ ներկայացված «Ընկերության գույքի մաս­նակի հատուցմամբ օտարման արժեքի ձևավորման» հաշվարկի յուրաքանչյուր հոդվածի գծով նույն տեղեկանք-հիմնավորման մեջ ներկայացնել հաշվարկ-հիմնավորումներ: | **Ընդունվել է:** | Նախագծի տեղեկանք-հիմնավորման մեջ հաշվարկները ներկայացվել են բացված տեսքով: |
| 2. Նախագծի 1-ին կետի, ինչպես նաև կից ներկայացված հիմնավորման համաձայն` ան­շարժ գույքի գնահատված արժեքը կազմում է 6,803,644.7 հազար դրամ: Այս կա­պակ­ցու­թյամբ Նախագծի փաթեթում ներառել նաև անշարժ գույքի գնահատման հաշվետվությունը: | **Ընդունվել է** | Փաթեթում ներառվել է գնահատման եզրափակիչ ակտը: |
| 3. Նախագծի 1-ին կետում նշել նաև ընկերությանը հատկացված հողամասի կադաստրային արժեքը: | **Ընդունվել է** | Նախագծի 1-ին կետում նշվել է նաև հողամասի կադաստրային արժեքը: |
| 4. Անհրաժեշտ է Նախագծին կից ներկայացնել նաև գնումների պլանի փոփոխություն: | **Ընդունվել է** | Նախագծի 3-րդ կետով նախատեսվում է լրացում կատարել նաև ՀՀ 2017 թվականի դեկտեմբերի 28-ի «Հայաստանի Հանրապետության 2018 թվականի պետական բյուջեի կատարումն ապահովող միջոցառումների մասին» N1717-Ն որոշման N12 հավելվածում: |
| 2. | **ՀՀ ԿԱ պետական եկամուտների կոմիտե**  20.02.2018թ. N 01/11-1/8066-18 | **Դիտողություններ և առաջարկություններ չկան:**  Միաժամանակ տեղեկացվել է, որ ըստ ՀՀ ԿԱ պետական եկամուտների կոմիտեի հարկային ծառայության տեղեկատվական բազայում առկա տվյալների՝ «Ընդունելությունների տուն» ՓԲԸ-ի հարկային պարտավորությունները կազմում են 1.068.070 ՀՀ դրամ: |  | Հարկային պարտավորությունն ընդգրկվել է ընկերության պարտավորությունների կազմում, որի արդյունքում «Ընդունելությունների տուն» ՓԲԸ-ի գույքի մասնակի հատուցմամբ օտարման արժեքի ձևավորման հաշվարկում, իսկ արդյունքում նաև՝ ՀՀ պետական բյուջեից ՀՀ ԿԱ պետական գույքի կառավարման վարչությանը հատկացվող գումարում կատարվել է համապատասխան փոփոխություն (գումարը հարկային պարտավորությունների չափով ավելացել է): |
| 3. | **ՀՀ արդարադատության նախարարություն**  01.03.2018թ. N01/19.2/3695-18 | 1. Նախագծի 5-րդ կետի 2-րդ ենթակետում անհրաժեշտ է «սույն» բառից հետո հանել «որոշման 5-րդ» բառերը: | **Ընդունվել է** | 1. Նախագծի 5-րդ կետի 2-րդ ենթակետում «սույն» բառից հետո հանվել է «որոշման 5-րդ» բառերը: |
| 2. Նախագծի 6-րդ կետում անհրաժեշտ է «պայմանագրի» բառից առաջ լրացնել «առուվաճառքի» բառը: | **Ընդունվել է** | 2. Նախագծի 6-րդ կետում լրացվել է «առուվաճառքի» բառը: |
| 4. | **Նախագիծը տեղադրվել է e-draft.am կայքում**  **(ամփոփաթերթը կցվում է)** |  |  |  |