**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**<\_\_\_\_\_\_\_> 2017 թվական N \_\_\_\_Ա**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՕՏԱՐԵԼՈՒ ՄԱՍԻՆ**

Հիմք ընդունելով <<Պետական կառավարչական հիմնարկների մասին>> Հայաստանի Հանրապետության օրենքի 4-րդ հոդվածը, ինչպես նաև Հայաստանի Հանրապետության կառավարության 2003 թվականի հունիսի 13-ի N882-Ն որոշումը՝ Հայաստանի Հանրապետության կառավարությունը *որոշում է.*

1. <<Հայաստանի Հանրապետության արտակարգ իրավիճակների նախարարության աշխատակազմ>> պետական կառավարչական հիմնարկին ամրացված պետական սեփականություն հանդիսացող վարչական շենքից 1158.85 քառ. մետր մակերեսով մասը հետ վերցնել և ամրացնել <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին:
2. Թույլատրել Հայաստանի Հանրապետության կառավարությանն առընթեր պետական գույքի կառավարման վարչությանը` պետական սեփականություն հանդիսացող Երևան քաղաքի Լեոյի փողոց թիվ 54 հասցեում գտնվող 2503.4 քառ. մետր մակերեսով վարչական շենքը և 55.9 քառ. մետր մակերեսով կաթսայատունը (այսուհետ՝ գույք), ինչպես նաև դրանց օգտագործման ու սպասարկման համար հատկացված 0.12 հեկտար մակերեսով հողամասն օտարել մրցույթով:
3. Սահմանել ՝

1) Հայաստանի Հանրապետության կառավարության 1998 թվականի մարտի 27-ի N209 որոշմամբ սահմանված կարգով 2017 թվականի օգոստոսի 23-ի դրությամբ գույքի գնահատված արժեքը՝ 515 890 000 ՀՀ դրամ:

2) մրցույթով օտարման ենթակա գույքի նվազագույն գինը սահմանել՝ գնահատված արժեքի 100 տոկոսի չափով՝ 515 890 000 ՀՀ դրամ:

3) մրցույթով օտարման անհրաժեշտ նվազագույն ներդրումների չափը 1.0 մլն ԱՄՆ դոլարին համարժեք ՀՀ դրամ (հաշվարկված ներդրումների կատարման ժամանակահատվածի համար՝ Հայաստանի Հանրապետության կենտրոնական բանկի կողմից սահմանված փոխարժեքի չափով):

4) գնորդը պարտավոր է նաև վճարել գույքի զբաղեցրած, օգտագործման ու սպասարկման համար հատկացված 0.12 հեկտար մակերեսով հողամասի կադաստրային արժեքը` 30 420 000 ՀՀ դրամ:

1. Հայաստանի Հանրապետության կառավարությանն առընթեր պետական գույքի կառավարման վարչության պետին`

1) մրցույթի անցկացման օրվանից առնվազն մեկ ամիս առաջ վարչության պաշ­տոնական և [www.azdarar.am](http://www.azdarar.am) կայքերում տեղադրել ընդհանուր տեղեկություններ գույքի, մրցույթի անցկացման պայմանների, ժամկետների և մասնակիցներին ներկայացվող պա­հանջների վերաբերյալ,

2) սույն որոշումն ուժի մեջ մտնելուց հետո եռամսյա ժամկետում կազմակերպել մրցույթի անցկացումը,

3) առաջին մրցույթի ժամանակ չվաճառված գույքի վաճառքի նպատակով կազմա­կերպել ևս երկու մրցույթ, ընդ որում՝ յուրաքանչյուր հերթական մրցույթի ժամանակ գույքի վաճառքի գինը նվազեցնելով վերջին մրցույթի գնի 20 տոկոսի չափով, բայց ոչ պակաս գույքի գնահատված արժեքի 60 տոկոսից,

4) մրցույթի հաղթողի կողմից (այսուհետ՝ գնորդ) գույքի վաճառքի գումարի, ինչպես նաև հողամասի կադաստրային արժեքի և գույքի արժեքի որոշման համար նախա­տես­ված 200 000 ՀՀ դրամ գումարի արժեքը (ներառյալ ավելացված արժեքի հարկը) վճարելուց հետո՝ մեկամսյա ժամկետում գնորդի հետ կնքել առուվաճառքի պայմանագիր՝ դրանում նախատեսելով, որ գնորդը պարտավորվում է իր միջոցների հաշվին վճարել գույքային իրավունքների պետական գրանցման համար օրենքով սահմանված գումարներն ու տուրքերը:

5) սույն որոշումն ուժի մեջ մտնելուց հետո լուծել <<Հայաստանի Հիդրոօդերևութաբանության և մոնիտորինգի պետական ծառայություն>> պետական ոչ առևտրային կազմակերպության հետ 05.08.2008թ. կնքված անշարժ գույքի անհատույց օգտագործման N21/008-1 պայմանագիրը:

1. Սահմանել մրցույթի հաղթողին որոշելու հետևյալ պայմանները՝

1) օտարվող գույքի համար առաջարկվող գինը,

2) ներդրումների չափը` տարիների կտրվածքով:

1. Մրցույթի մասնակցության նախավճարը սահմանվում է գույքի նվազագույն գնի 5 տոկոսի չափով: Մրցույթի հաղթողի կողմից մուծված նախավճարը ներառվում է առաջարկվող գնի մեջ:
2. Սահմանել, որ մրցույթի հաղթողը գույքի արժեքը պետք է վճարի մրցույթի արձանագրությունը ստանալու օրվանից եռամսյա ժամկետում Հայաստանի Հանրա­պե­տության արժույթով` գույքի վաճառքի գնի 70 տոկոսն ուղղելով Հայաստանի Հանրա­պե­տության պետական բյուջե, 30 տոկոսը՝ համապատասխան համայնքի ֆոնդային բյուջե՝ ըստ գույքի գտնվելու վայրի, իսկ հողամասի կադաստրային արժեքը վճարել <<Շենքերի և շինու­թյուն­ների օտարման գործընթացում պե­տա­կան սեփականություն հանդիսացող հողերի օտա­րումից մուտքեր>> գանձապետական հաշվին:
3. Հայաստանի Հանրապետության արտակարգ իրավիճակների նախարարին՝ սույն որոշումն ուժի մտնելուց հետո տասնօրյա ժամկետում Հայաստանի Հանրապետության կառավարությանն առընթեր պետական գույքի կառավարման վարչության պետի հետ համատեղ իրականացնել սույն որոշման 1-ին կետից բխող գույքի հանձնման-ընդունման աշխատանքները:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՕՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

Ներկայացված նախագծով առաջարկվում է <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված պետական սեփականություն հանդիսացող Երևան քաղաքի Լեոյի փողոց թիվ 54 հասցեում գտնվող 2503.4 քառ. մետր մակերեսով վարչական շենքը և 55.9 քառ. մետր մակերեսով կաթսայատունը, ինչպես նաև դրանց օգտագործման ու սպասարկման համար հատկացված 0.12 հեկտար մակերեսով հողամասն օտարել մրցույթով:

Մրցույթի հաղթողը պետք է վճարի նաև շենք, շինությունների համար հատկացված հողամասի կադաստրային արժեքը /100 տոկոս/՝ 30 420 000 ՀՀ դրամը:

Նախագծով սահմանվել է, որ առաջին մրցույթի ժամանակ չվաճառված գույքի վաճառքի նպատակով կազմա­կերպել ևս երկու մրցույթ, ընդ որում՝ յուրաքանչյուր հերթական մրցույթի ժամանակ գույքի վաճառքի գինը նվազեցնելով վերջին մրցույթի գնի 20 տոկոսի չափով, բայց ոչ պակաս գույքի գնահատված արժեքի 60 տոկոսից:

Հաշվի առնելով շենքի ներկայիս վիճակը նախագծով սահմանվել է նաև, որ գնորդը պարտավոր է շենքի շենքի ամրացման և վերանորոգման նպատակով իրականացնել առնվազն 1.0 մլն ԱՄՆ դոլարին համարժեք ՀՀ դրամի ներդրում (հաշվարկված ներդրումների կատարման ժամանակահատվածի համար՝ Հայաստանի Հանրապետության կենտրոնական բանկի կողմից սահմանված փոխարժեքի չափով):

Ք. Երևան, Լեոյի փողոց թիվ 54 հասցեում գտնվող անշարժ գույքն ամրացված է ՀՀ ԿԱ պետական գույքի կառավարման վարչությանը, նախկինում զբաղեցված է եղել ՀՀ ԱԻՆ <<Հիդրոօդերևութաբանության և մթնոլորտային երևույթների վրա ակտիվ ներգործության ծառայություն>> ՊՈԱԿ-ի կողմից: ՀՀ վարչապետի 27.02.2017թ.-ի N02/23.11/4389-17 հանձնարարականի շրջանակներում ՀՀ արտակարգ իրավիճակների նախարարը գրությամբ տեղեկացրել է, որ նշված գույքն արդեն իսկ ազատված է: Կազմակերպության աշխատակազմը տեղափոխվել է ՀՀ ԱԻՆ-ի տարածք /ք. Երևան, Դավթաշեն 4, Ա.Միկոյան փ. 109/8 / և հանձնվել է ՀՀ ԿԱ պետական գույքի կառավարման վարչության տնօրինությանը: Շենքը բաղկացած է երկու հիմնական մասնաշենքից, 1-ին մասնաշենքը կառուցվել է 1957 թվականին, մասնաշենքի ընդհանուր մակերեսը կազմում է 1158.8 քմ., 2-րդ մասնաշենքը կառուցվել է 1967 թվականին, մասնաշենքի ընդհանուր մակերեսը կազմում է 1344.6 քմ.: Ըստ <<Սեյսմշին>> ՍՊԸ-ի կողմից մասնաշենքի տեխնիկական վիճակի վերաբերյալ տրված եզրակացության՝ 1-ին մասնաշենքի միջհարկային ծածկերը իրականացված են փայտից, իսկ աստիճանավանդակների հարթակների հատվածներում և գմբեթի տակ միաձույլ երկաթ-բետոնից: Միջնորմներն իրականացված են փայտից ծեփված գաջով, և բետոնե մանրահատ բլոկներից, իսկ 2-րդ մասնաշենքի միջհարկային ծածկերը իրականացված են հավաքովի երկաթ-բետոնե կլորանցքավոր սալերից: Մասնաշենքերի ընդհանուր տեխնիկական վիճակը և վնասվածության աստիճանը ըստ գործող շինարարական նորմերի դասվում է 3-րդ աստիճանի:

Նախագծով առաջարկվում է նաև ուժը կորցրած ճանաչել Հայաստանի Հանրապետության կառավարության 2009 թվականի փետրվարի 5-ի <<Հայաստանի Հանրապետության արտակարգ իրավիճակների նախարարության աշխատակազմ պետական կառավարչական հիմնարկին շենքի մաս ամրացնելու մասին>> N117-Ա որոշումը, համաձայն որի <<Հայաստանի Հիդրոօդերևութաբանության և մոնիտորինգի պետական ծառայություն>> պետական ոչ առևտրային կազմակերպությանն անհատույց օգտագործման իրավունքով ամրացված Երևան քաղաքի Լեոյի 54 հասցեում գտնվող վարչական շինության մասը՝ 1158.8 քառ. մետր ընդհանուր մակերեսով հետ էր վերցվել և ամրացվել էր Հայաստանի Հանրապետության արտակարգ իրավիճակների նախարարությանը:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՕՏԱՐԵԼՈՒ ՄԱՍԻՆ**

**Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

<<Գույք հետ վերցնելու և օտարելու մասին>>Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՕՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

<<Գույք հետ վերցնելու և օտարելու մասին>>Հայաստանի Հանրապետության կառավարության որոշման նախագծի ընդունմամբ Հայաստանի Հանրապետության պետական բյուջեում նախատեսվում է եկամուտների ավելացում:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՕՏԱՐԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

<<Գույք հետ վերցնելու և օտարելու մասին>>ՀՀ կառավարության որոշման նախագիծը մշակվել է հիմք ընդունելով՝

* <<Իրավական ակտերի մասին>> ՀՀ օրենքը.
* Հայաստանի Հանրապետության կառավարության 2003 թվականի հունիսի 13-ի N882-Ն որոշումը:

**ԱՄՓՈՓԱԹԵՐԹ**

**ԳՈՒՅՔ ՀԵՏ ՎԵՐՑՆԵԼՈՒ ԵՎ ՕՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ շահագրգիռ մարմիններից ստացված առարկությունների և առաջարկությունների**

|  |  |  |  |
| --- | --- | --- | --- |
| **Առարկության, առաջարկության հեղինակը,**  **գրության ստացման ամսաթիվը, գրության համարը** | **Առարկության.առաջարկության բովանդակությունը** | **Եզրակացություն** | **Կատարված**  **փոփոխությունները** |
| 1 | **2** | **3** | 4 |
| ՀՀ ֆինանսների նախարարություն 29.09.2017թ. N 05/9010-17 | Նախագծով նախատեսվում է վարչությանն ամրացված պետական սեփականություն հանդիսացող Երևան քաղաքի Լեոյի փողոց N 54 հասցեում գտնվող 2503.4 քառ. մետր մակերեսով վարչական շենքը և 55.9 քառ. մետր մակերեսով կաթսայատունը, ինչպես նաև դրանց օգտագործման ու սպասարկման համար հատկացված 0.12 հեկտար մակերեսով հողամասն (այսուհետ՝ Գույք) օտարել դասական աճուրդով և աճուրդով օտարման ենթակա գույքի մեկնարկային գին սահմանել գնահատված արժեքի 100 տոկոսի չափով՝ 515,890.0 հազ. դրամ: Այդ կապակցությամբ հայտնում ենք, որ Նախագծի վերաբերյալ բովանդակային առումով առաջարկություններ չունենք, եթե Գույքի օտարումը դիտարկվել է պետական գույքի արդյունավետ կառավարման համատեքստում և պետական մարմինների կարիքների օգտագործման համար համարվել է ոչ նպատակահարմար:  Բացի այդ՝ Նախագծով նախատեսվում է ուժը կորցրած ճանաչել ՀՀ կառավարության 2009 թվականի փետրվարի 5-ի N 117-Ա որոշումը, որով «Հայաստանի Հիդրոօդերևութաբանության և մոնիտորինգի պետական ծառայություն» պետական ոչ առևտրային կազմակերպությանն անհատույց օգտագործման իրավունքով ամրացված Երևան քաղաքի Լեոյի 54 հասցեում գտնվող վարչական շինության մասը՝ 1158.8 քառ. մետր ընդհանուր մակերեսով հետ էր վերցվել և ամրացվել էր ՀՀ արտակարգ իրավիճակների նախարարությանը: Այդ կապակցությամբ, հիմք ընդունելով «Պետական կառավարչական հիմնարկների մասին» ՀՀ օրենքի 4-րդ հոդվածը, որի համաձայն՝ հիմնադիրն իրավունք ունի ցանկացած ժամանակ հետ վերցնել իր կողմից հիմնարկին հանձնված գույքը՝ առաջարկում ենք նախ կարգավորել ամրացված գույքի հետ վերցնելու հետ կապված իրավահարաբերությունները, այնուհետև ուժը կորցրած ճանաչել նշված որոշումը: | Ընդունվել է ի գիտություն:  Ընդունվել է: | Նախագծում կատարվել է համապատասխան լրացում: |
| ՀՀ ԿԱ անշարժ գույքի կադաստրի պետական կոմիտե 20.09.2017թ. N ՄՍ/5688-17 | Նախագծի վերաբերյալ առաջարկություններ և դիտողություններ չունի: | | |
| ՀՀ արտակարգ իրավիճակների նախարարություն  23.09.2017թ.  N 1/06.2/10462-17 | Նախագծի վերաբերյալ առաջարկություններ և առարկություններ չունի: | | |
| ՀՀ արդարադատության նախարարություն  09.11.2017թ.  N 01/20154-17 | Նախագիծը համապատասխանում է ՀՀ օրենսդրության պահանջներին: | | |