**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

<<**\_\_\_\_\_\_**>> **\_\_\_\_\_\_\_\_\_\_\_\_\_\_\_\_\_ 2017թ. N\_\_\_\_\_\_\_ Ա**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 605-րդ, <<Պետական ոչ առևտրային կազմակերպությունների մասին>> Հայաստանի Հանրապետության օրենքի 4-րդ և 5-րդ հոդվածները և <<Պետական կառավարչական հիմնարկների մասին>> Հայաստանի Հանրապետության օրենքի 4-րդ հոդվածը՝ Հայաստանի Հանրապետության կառավարությունը ***որոշում է.***

1. <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության Կոտայքի մարզ, համայնք Ջրվեժ 13-րդ փողոց թիվ 56 հասցեում գտնվող 13 882 640 ՀՀ դրամ գնահատված արժեքով, 239.9 քառ. մետր ընդհանուր մակերեսով լաբորատոր շենքը և դրա զբաղեցրած, օգտագործման ու սպասարկման համար անհրաժեշտ 0.089 հեկտար մակերեսով հողամասը (այսուհետ՝ գույք) հետ վերցնել <<Երկրագործության և բույսերի պաշտպանության գիտական կենտրոն>> պետական ոչ առևտրային կազմակերպությունից և նվիրաբերել այնտեղ բնակվող Կարինե Գառնիկի Մաթևոսյանի ընտանիքին համաձայն հավելվածի (4 անձ)՝ (այսուհետ՝ նվիրառու)` որպես բնակելի տարածք օգտագործելու պայմանով:
2. Առաջարկել Ջրվեժ համայնքի ղեկավարին Հայաստանի Հանրապետության կառավարությանն առընթեր պետական գույքի կառավարման վարչության հայտի հիման վրա սույն որոշման 1-ին կետում նշված հողամասի նպատակային նշանակությունը փոխել բնակելիի:

3. Հայաստանի Հանրապետության կառավարությանն առընթեր պետական գույքի կառավարման վարչության պետին`

1) սույն որոշումն ուժի մեջ մտնելուց հետո մեկամսյա ժամկետում <<Երկրագործության և բույսերի պաշտպանության գիտական կենտրոն>> պետական ոչ առևտրային կազմակերպության հետ լուծել որոշման 1-ին կետում նշված անշարժ գույքի մասով կնքված անհատույց օգտագործման պայմանագիրը.

2) սույն որոշման 2-րդ կետի և սույն կետի 1-ին ենթակետում նշված աշխատանքների ավարտից հետո մեկամսյա ժամկետում` սահմանված կարգով ապահովել սույն որոշ­ման 1-ին կետում նշված գույքի նվիրաբերության պայմանագրի կնքումը և հանձնման-ընդունման աշխատանքների կատարումը` դրանում նախա­տեսելով, որ սույն որոշման 1-ին կետից բխող գույքային իրավունքների պետական գրանց­ման ծախսերը ենթակա են իրականացման նվիրառուների միջոցների հաշվին:

Հավելված

ՀՀ կառավարության 2017 թվականի

------------ ի N – Ա որոշման

**Ց Ա Ն Կ**

**Հայաստանի Հանրապետության Կոտայքի մարզ, համայնք Ջրվեժ 13-րդ փողոց թիվ 56 հասցեում գտնվող նվիրաբերվող լաբորատոր շենքի բնակիչների**

|  |  |  |  |  |  |  |
| --- | --- | --- | --- | --- | --- | --- |
| **Հ/Հ** | **Բնակիչների անունը, հայրանունը, ազգանունը** | **Անձնագրային տվյալներ** | **Հատկացվող տարածքի**  **մակերեսը**  **/քառ. մետր/** | **Հատկացվող հողատարածքի մակերեսը**  **/հա/** | **Անշարժ գույքի նկատմամբ իրավունքի պետական գրանցման վկայական** | **Տարածքի**  **պատկանելությունը** |
| 1. | Մաթևոսյան Կարինե Գառնիկի | AN0489242,  տրվ. 29.05.2013թ.  019-ի կողմից | 239.9 | 0.089 | N 24112015-07-0021 | Հայաստանի Հանրապետության կառավարությանն առընթեր պետական գույքի կառավարման վարչություն |
| 2. | Պետրոսյան Արմինե Արմենի | AG0288885,  տրվ. 30.04.2004թ.  019-ի կողմից |
| 3. | Պետրոսյան Հասմիկ Արմենի | AN0488602,  տրվ. 24.05.2013թ.  019-ի կողմից |
| 4. | Պետրոսյան Խաչատուր Արմենի | AK0316714,  տրվ. 11.06.2009թ.  019-ի կողմից |

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

ՀՀ կառավարությանն առընթեր պետական գույքի կառավարման վարչություն է դիմել քաղաքացի Կարինե Մաթևոսյանը՝ տեղեկացնելով, որ 1999 թվականից ՀՀ Կոտայքի մարզի Ջրվեժ գյուղի 13 փողոցի թիվ 56 հասցեում գտնվող ՀՀ գյուղատնտեսության նախարարության <<Երկրագործության և բույսերի պաշտպանության գիտական կենտրոն>> ՊՈԱԿ-ին ամրացված լաբորատոր շենքը հատկացվել է իր ամուսնուն` Արմեն Պետրոսյանին (ամուսինը մահացել է 2005 թվականին), որտեղ մինչ օրս բնակվում են ընտանիքով և խնդրել նշված շենքը իր զբաղեցրած, օգտագործման ու սպասարկման համար անհրաժեշտ հողատարածքով սեփականության իրավունքով նվիրաբերել իր ընտանիքին:

Քաղաքացին դիմումին կից ներկայացրել է ՀՀ գյուղատնտեսության նախարարության գրությունը, որով վերջինս չի առարկում վերը նշված հասցեում գտնվող լաբորատոր շենքը Կարինե Մաթևոսյանին սեփականության իրավունքով հատկացնելուն:

Լաբորատոր շենքի մակերեսը կազմում է` **239.9 քառ. մետր**, իսկ շենքի զբաղեցրած, օգտագործման ու սպասարկման համար անհրաժեշտ հողատարածքը` **0.089 հա**:

Գույքի գնահատված շուկայական արժեքը 19.01.2016թ. դրությամբ կազմել է **13 882 640 ՀՀ դրամ**, որից հողամասի կադաստրային արժեքը **4 026 360 ՀՀ դրամ**:

Համաձայն ՀՀ ԿԱ անշարժ գույքի կադաստրի պետական կոմիտեի աշխատակազմի տեղեկատվական տեխնոլոգիաների կենտրոն ստորաբաժանման ղեկավարի կողմից ներկայացված տեղեկատվության Կարինե Մաթևոսյանի և նրա ընտանիքի անդամների անվամբ վերջին հինգ տարվա ընթացքում ՀՀ-ում որևէ անշարժ գույքի սեփականության իրավունքի պետական գրանցում կատարված չէ, վերջիններս հաշվառված են նշված հասցեում:

Հաշվի առնելով նշվածը` ներկայացված ՀՀ կառավարության որոշման նախագծով առաջարկվում է ՀՀ Կոտայքի մարզ, համայնք Ջրվեժ 13-րդ փողոց թիվ 56 հասցեում գտնվող 239.9 քառ. մետր ընդհանուր մակերեսով լաբորատոր շենքը և դրա զբաղեցրած, օգտագործման ու սպասարկման համար անհրաժեշտ 0.089 հա հողամասը նվիրաբերել քաղաքացի Կարինե Մաթևոսյանի ընտանիքին, որպես բնակելի տարածք օգտագործելու պայմանով:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

<<Գույք նվիրաբերելու մասին>> Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

<<Գույք նվիրաբերելու մասին>> Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**Հայաստանի հանրապետության կառավարության որոշման նախագծի մշակման համար հիմք հանդիսացող իրավական ակտերի մասին**

ՀՀ քաղաքացիական օրենսգիրքը

<<Պետական ոչ առևտրային կազմակերպությունների մասին>> ՀՀ օրենքը

<<Պետական կառավարչական հիմնարկների մասին>> ՀՀ օրենքը:

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |  |  |
| --- | --- | --- | --- | --- | --- |
| **Առարկության, առաջարկության հեղինակը,**  **գրության ստացման ամսաթիվը, գրության համարը** | **Առարկության.առաջարկության բովանդակությունը** | | **Եզրակացություն** | | **Կատարված**  **փոփոխությունները** |
| 1 | **2** | | **3** | | 4 |
| ՀՀ ֆինանսների նախարարություն 06.10.2017թ. 01/9-5/18096-17 | Նախագծով նախատեսվում է ՀՀ ԿԱ պետական գույքի կառավարման վարչությանն ամրացված, ըստ Նախագծի հիմնավորող տեղեկանքի, որպես ծառայողական բնակարան օգտագործվող, ՀՀ Կոտայքի մարզի Ջրվեժ համայնքի 13-րդ փողոցի N 56 հասցեում գտնվող 17,909.0 հազ. դրամ շուկայական արժեքով 239.9 քառ. մետր ընդհանուր մակերեսով լաբորատոր շենքը և դրա զբաղեցրած, օգտագործման ու սպասարկման համար անհրաժեշտ 0.089 հա հողամասը, հետ վերցնել «Երկրագործության և բույսերի պաշտպանության գիտական կենտրոն» պետական ոչ առևտրային կազմակերպությունից և նվիրաբերել այնտեղ բնակվող Կարինե Գառնիկի Մաթևոսյանի ընտանիքին:  Այս կապակցությամբ հարկ է նշել, որ «Պետական գույքի կառավարման մասին» ՀՀ օրենքի 20-րդ հոդվածի 3-րդ կետի համաձայն, օտարման կամ մասնավորեցման ենթակա չեն պետական սեփականություն հանդիսացող և քաղաքացիներին պաշտոնեական (ծառայողական) օգտագործման համար հատկացված բնակարանները: Պետական սեփականություն համարվող բնակարանները որպես պաշտոնեական (ծառայողական) բնակարաններ հատկացնելու կարգը և պայմանները սահմանում է ՀՀ կառավարությունը:  Միաժամանակ ՀՀ կառավարության 2015 թվականի դեկտեմբերի 12-ի N 1402-Ն որոշման 3-րդ կետի համաձայն՝ բնակելի տարածքները ծառայողական բնակարանների շարքն են դասվում ՀՀ կառավարության որոշման հիման վրա:  Հիմնավորման համաձայն՝ Նախագծում նշված գույքը որպես ծառայողական բնակարան հատկացվել է քաղաքացուն:  Ելնելով վերոգրյալից՝ առաջարկում ենք ներկայացնել տեղեկատվություն նշված բնակարանի՝ պաշտոնեական (ծառայողական) օգտագործման համար հատկացված լինելու վերաբերյալ: | | Քննարկվել է | | Տեղեկանք-հիմնավորումը խմբագրվել է, քանի որ նվիրաբերվող գույքը չի հանդիսանում ծառայողական բնակարան և նվիրառուներին հատկացվել է 1999 թվականին, իսկ նշված իրավական ակտերն ընդունվել են 2014-2015 թվականներին: |
| ՀՀ ԿԱ անշարժ գույքի կադաստրի պետական կոմիտե 20.09.2017թ. NՄՍ/5661-17 | Նախագծի 1-ին կետում նշված Հայաստանի Հանրապետության Կոտայքի մարզ, համայնք Ջրվեժ 13-րդ փողոց թիվ 56 հասցեում գտնվող հողամասի նպատակային նշանակությունը արդյունաբերության, ընդերքօգտագործման և այլ արտադրական նշանակության է, իսկ շինության նպատակային նշանակությունը արտադրական (լաբորատոր շենք), ուստի առաջարկվում է մինչև վերոնշյալ հասցեի անշարժ գույքը որպես բնակելի տարածք օգտագործելու նպատակով նվիրաբերելը միջոցներ ձեռնարկել դրա նպատակային նշանակությունը բնակելի սահմանելու ուղությամբ: | | Քննարկվել է | | Նախագիծը խմբագրվել է: |
| ՀՀ գյուղատնտեսության նախարարություն  14.09.2017թ.  N ԻԱ/ՀՆ/8322-17 | Նախագծի վերաբերյալ առաջարկություններ և առարկություններ չունի: | | | | |
| ՀՀ արդարադատության նախարարություն  13.12.2017թ.  N 01/14/22473-17 | Անհրաժեշտ է նշել. որ «Պետական  սեփականություն հանդիսացող բնակարանները որպես պաշտոնեական (ծառայողական) բնակարաններ հատկացնելու կարգը հաստատելու և ՀՀ կառավարության 2000 թվականի հոկտեմբերի 23-ի N 674 որոշումն ուժը կորցրած ճանաչելու մասին» ՀՀ կառավարության 2015 թվականի նոյեմբերի 26-ի N 1402-Ն որոշման հավելվածի 16-րդ կետից բխում է, որ ծառայողական բնակարանների՝ անհատույց, ժամանակավոր օգտագործման իրավունքով տրամադրման մասին կնքված պայմանագիրը ենթակա է լուծման, եթե ծառայողական բնակարանն օգտագործողի հետ դադարեցվել են աշխատանքային հարաբերությունները:  Ելնելով այն հանգամանքից, որ անձը, ում հատկացվել էր ծառայողական բնակարանը, մահացել է 2005 թվականին, դադարել են նրա և պետության միջև իրավահարաբերությունները՝ ծառայողական բնակարանի օգտագործման հետ կապված, ուստի պետական սեփականություն հանդիսացող գույքը կարող է պետության կողմից տնօրինվել ազատորեն, այդ թվում՝ օտարվել, քանի որ ՀՀ քաղաքացիական օրենսգրքի 163-րդ հոդվածի 1-ին մասի համաձայն սեփականության իրավունքը սուբյեկտի` օրենքով և այլ իրավական ակտերով ճանաչված ու պահպանվող իրավունքն է` իր հայեցողությամբ տիրապետելու, օգտագործելու և տնօրինելու իրեն պատկանող գույքը:  Այդ առումով նախագծի նախաբանում անհրաժեշտ է հղում կատարել նաև ՀՀ կառավարության հիշյալ որոշմանը՝ նկատի ունենալով «Իրավական ակտերի մասին» ՀՀ օրենքի 43-րդ հոդվածի պահանջները: Ուստի նախագծի բովանդակությունը պետք է համապատասխանեցվի նախագծի հիմնավորմանը: | Քննարկվել է | | Նվիրաբերվող գույքը չի հանդիսանում ծառայողական բնակարան և նվիրառուներին հատկացվել է 1999 թվականին, իսկ նշված իրավական ակտերն ընդունվել են 2014-2015 թվականներին: | |