**Informacion mbi detyrimet e prapambetura të krijuari rishtaz, Tetor – Dhjetor 2014**

Në zbatim të VKM-së nr.50, datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit”, si dhe në përgjigje të shkresave nr.290,291,292 dt.09.01.2015, ku kërkohet informacion lidhur me detyrimet e prapambetura të krijuara rishtazi për periudhën 1.10.2014 deri 31.12.2014, nga pesë ministritë të konsideruara si ushtrim pilot MTI, MAS, MSH, MD, MM dhe DPT si dhe 6 institucioneve të tjera të përfshira në këtë monitorim si MB, MBZHRAU,MZHETS, MMSR dhe MF, detyrimet e krijuar rishtazi të ndarë sipas tremujorëve përkatës, jepen në tabelën e mëposhtme:

***në milion lekë***

|  |  |  |  |  |  |
| --- | --- | --- | --- | --- | --- |
| **MINISTRIA** | **Detyrime te lindura 3 mujorin I-re** | **Detyrime te lindura 3mujorin II** | **Detyrime te lindura 3mujorin III** | **Detyrime te lindura 3mujorin IV** | **Detyrime te lindura ne v.2014**  **(vjetore)\*** |
| MINISTRIA E TRANSPORTIT | **112** | **762** | **138** | **105.4** | **205.4** |
| MINISTRIA E MBROJTJES | **-** | **-** | **-** | **9.8** | **9.8** |
| MINISTRIA E ARSIMIT DHE SPORTIT | **37** | **2.2** | **-** | **0.4** | **0.4** |
| MINISTRIA E DREJTESISE | **51** | **53.4** | **36.8** | **-** | **-** |
| MINISTRIA E SHENDETESISE | **0** | **6.5** | **1.2** | **0.4** | **-** |
| D.P.TATIMEVE (rimbursim TVSH) | **5.8** | **279** | **219** | **33** | **105** |
| **Institucionet e perfshira rishtazi ne monitorim** |  |  |  |  |  |
| MINISTRIA E BRENDSHME |  |  |  | **4.2** | **4.2** |
| MINISTRIA E BUJQESISE |  |  |  | **-** | **-** |
| MINISTRIA E EKONOMISE |  |  |  | **-** | **-** |
| MINISTRIA MIREQENIES SOCIALE |  |  |  | **1.2** | **1.2** |
| MINISTRIA E FINANCAVE |  |  |  | **-** | **-** |
| **TOTALI** | **206** | **1.103** | **395** | **154.4** | **326** |

\* Kollona e fundit përmban detyrimet e krijuara rishtazi nga IB të përfshira në monitorim, për periudhën janar – dhjetor 2014, që rezultojnë si të tilla në 31.12.2014.

Në lidhje me detyrimet e krijuara rishtazi në Drejtorinë e Përgjithshme të Tatimeve raportohet se, për tremujorin e IV-t 2014, është krijuar një detyrim rreth **33 milion lekë,**  i cili ka të bëjë me vonesa në rimbursimin e TVSH-së së kërkuar nga subjektet dhe që vijnë për arsye të procedurave të verifikimit/kontrollit nga administrata tatimore. Megjithatë sipas DPT edhe këto detyrime do të shlyen brënda vitit buxhetor 2015.

Më poshtë jepet në mënyrë më të detajuar për çdo ministri jepet vlera e këtyre detyrimeve dhe arsyet e lindjes së tyre, bazuar në informacionet zyrtare të ardhura.

1. **Ministria e Transportit dhe Infrastruktures** – deklaron lindjen e detyrimeve në vlerën totale rreth **105.4 milion** lekë, detyrim i krijuar nga Autoriteti Rrugor Shqiptar në vlerën **77 milion** lekë, Drejtoria e Përgjithshme Ujësjellës Kanalizime në vlerën **28.4 milion** lekë. Ndërkohë që sipas informacionit të ardhur, vazhdon paraqitja e vendimeve gjyqësore si për rastet e largimeve nga puna ashtu edhe ato për kundërshtim të vlerave të shpronësimeve. Në këtë tremujor, për këtë detyrim raportohet vlera prej **211 milion** lekë, e cila nuk mund të konsiderohet si detyrim i krijuar rishtazi. Në mënyrë më të detajuar vlera e detyrimeve të krijuara rishtaz për këtë institucion përbëhet nga:

**Autoriteti Rrugor Shqiptar** (ARRSH), detyrime të krijuara rishtaz për:

* ***kontrata investimi (ndërtime, rikonstruksione) në vlerën 54.2 milion lekë***, janë kontrata shumëvjecare. Nga kjo vlerë ***13.7 milion leke*** janë detyrime për kontrata të cilat nuk janë përfshirë në planifikimin e fondeve me buxhetin e vitit 2014 si rezultat i ndryshimit të prioritizimit të projekteve në përshtatje me buxhetin e pamjaftueshëm të ARRSH, por kontraktorët kanë dorëzuar faturë, ndërsa vlera prej rreth ***40.5 milion lekë*** është krijuar si rezultat i avancimit të punimeve të kontraktorëve përtej planifikimit buxhetor.
* ***kontrata supervizioni, në vlerën 0.2 milion lekë*** dhe kanë të bëjnë me punimet e ndërtimit për kontratat të përmëndura mëlart.
* ***kontrata studime projektime dhe oponencë, në vlerën 4.6 milion lekë***, që kanë ardhur si pasojë e mos planifikimit të tyre në b.2014 nga ARRSH,
* ***pagesa për detyrime për TVSH dhe Kosto Lokale*** të kontratave të ndërtimit, për projektet me financim të huaj, në vlerën**18 milion** lekë***.***

**Ujësjëllës Kanalizime**, detyrime të krijuara rishtaz në vlerën **28.4 milion** lekë:

* vlera **28.4 milion** lekë ka të bëjë me pagesat të rimbursimit të TVSH dhe Kosto Lokale për projektet me financim të huaj.

1. **Ministria e Mbrojtjes** - raporton se për tremujorin e *IV-t* 2014 rezultojnë detyrime të lindura në vlerën **9.8 milion** lekë, por që nga ana e Ministrisë së Mbrojtjes është angazhimi që këto detyrime do të paguhen me fonde të buxhetit të v.2015. Më konkretisht kjo vlerë përbëhet nga:

* ***9.1 milion*** lekë për kontratë investimi (projekt në vazhdim) detyrim i lindur pasi me buxhetin e v.2014 realizoi pagesën e detyrimit të prapambetur të vitit 2013. Por ministria angazhohet që me buxhetin e v.2015, të bëjë edhe pagesën e këtij detyrimi.
* **0.7 milion** lekë për mungesë dokumentacioni në shlyerjen e pagesës së qerasë së banimit për ushtarakët, vlerë kjo që do të paguhet me buxhetin e v.2015.

1. **Ministria e Arsimit dhe Sportit** – raporton se për tremujorin e IV-t 2014 rezultojnë detyrime të lindura në vlerën **0.4 milion** lekë, por që nga ana e Ministrisë së Arsimit dhe Sportit është angazhimi që këto detyrime do të paguhen me fonde të buxhetit të v.2015.

Në informacionin sipas shtojcës 3, plotësuar nga MAS, janë deklaruar detyrime të lindura nga vendimet gjyqësore për v.2014 ashtu edhe të viteve të mëparshme por që janë deklaruar në MAS në vitin 2014, të cilat do të trajtohen sipas Udhëzimit të Këshillit të Ministrave nr.1 datë 4.06.2014. Këto detyrime janë në vlerën rreth **13 milion** lekë dhe nuk konsideron sipas konceptit të detyrimeve të krijuara rishtazi.

**IV Ministria e Drejtesisë** – deklaron lindjen e detyrimeve në vlerën totale  **24.5 milion leke** të cilat janë detyrime të lindura nga vendimet gjyqësore: (i) në aparatin e Ministrisë së Drejtësisë në vlerën rreth **11 milion** lekë, (ii) Agjensinë e Kthimit dhe Kompesimit të Pronave në vlerën **13.5 milion** lekë. Këto detyrime do të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

1. **Ministria e Shëndetësisë** - deklaron lindjen e detyrimeve në vlerën **0.4** **milion lekë,** në zërin shpenzime korrente (mallra shërbime) në të cilën nuk janë përfshirë detyrimet për vendimet gjyqësore, që llogariten në një vlerë prej **17.3 milion** lekë.Në arsyet e dhëna nga institucioni, vlera e detyrimit të krijuar rishtazi vjen nga mungesa e fondeve dhe më e detajuar është si më poshtë:

**Detyrime të lindura në shërbimin spitalor:**

* detyrime për zërin mallra shërbime në vlerën **0.4** milion lekë, që janë detyrime të lindura në spitalin e Kucovë, Dibër, Gjirokastër kryesisht për furnizime me ushqime dhe barna.

**Institucionet e përfshira rishtazi (në tremujorin e IV-t) në vrojtimin mbi krijimin e detyrimeve të reja, renditen si më poshtë:**

**VI. Ministria e Bujqësisë –** raporton se nuk ka të krijuar detyrime të reja për vitin 2014 me përjashtim të kërkesave për vendime gjyqësore të ardhura në v.2014 dhe që vlerësohen në rreth **10 milion** lekë. Këto detyrime do të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

**VII. Ministria e Ekonomisë –** raporton vetëm për aparatin e ministrisë dhe përsa i përket detyrimeve të lindura rishtazi janë vetëm vendime gjyqësore të ardhura në v.2014 dhe që vlerësohen në rreth **2 milion** lekë. Këto detyrime do të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

1. **Ministria e Punëve të Brendshme** – raporton se në total është krijuar një detyrim prej **4.2 milion** lekë i cili ndahet si më poshtë:

* **Prefekturat**
* **3.7 milion** lekë detyrime ndaj OSHEE**,** për të cilat akt rakordimi ka përfunduar ne 31.12.2014. Këto detyrime do të shlyen me buxhetin e v.2015.
* **0.5** **milion** lekë detyrime ndaj Ujësjellës sh.a Tiranë**,** për të cilat akt rakordimi ka përfunduar në 31.12.2014. Këto detyrime do të shlyen me buxhetin e v.2015.

Ndërkohë që një vlerë prej **24.5 milion** lekë raportohet si detyrime për vendime gjyqësore të ardhura në v.2014. Këto detyrime do të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

**IX.** **Ministria e Financave -** raporton se nuk ka të krijuar detyrime të reja për vitin 2014 me përjashtim të Drejtorisë së Përgjithshme të Doganave, sipas së cilës raportohen detyrime për vendime gjyqësore dhe që vlerësohen në rreth **39 milion** lekë. Këto detyrime do të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

1. **Ministria e Mirëqënies Sociale** – raporton si detyrime të lindura në zërin kontrata investimi në vlerën **1.2 milion** lekë të cilat do të shlyhen me buxhetin e v.2015.

Ndërkohë që një vlerë prej **25 milion** lekë raportohet si detyrime për vendime gjyqësore të krijuara në v.2014 dhe që nuk mund të trajtohen si detyrime të krijuara rishtazi. Këto detyrime do të trajtohen sipas Udhëzimit të Këshillit të Ministrave nr.1 datë 4.06.2014 dhe nuk konsideron sipas konceptit të detyrimeve të krijuara rishtazi.

***Përgatiti: Nj.P.A.M.D.P***